
Prefaţă 



Acest mic volum conţine o selecţie de texte din 
scrierile lui Jakob Lorber, alese pe criteriul care 
reprezintă tema acestei lucrări: renaşterea spirituală. 

Renaşterea spirituală nu trebuie confundată cu 
reîncarnarea, despre care în Marea Evanghelie a lui 
Ioan (VI/61, 3-4) se spune: „Oamenii din Orientul 
îndepărtat mai cred încă în metempsihoză, dar această 
credinţă este profund viciată, întrucât lasă să se 
înţeleagă că sufletul uman poate intra în corpul unui 
animal. în realitate, nici un suflet, oricât de imperfect ar 
fi, nu mai poate involua (regresa) ". 

învăţătura renaşterii spirituale se referă mai degrabă 
la perfecţionarea continuă a omului, care reprezintă din 
punctul de vedere al spiritului scopul suprem al 
eforturilor sale. Această perfecţionare vizează însăşi 
existenţa omului, aşa cum reiese nu doar din toate 
lucrările lui Jakob Lorber, care insistă necontenit asupra 
acestei teme, dar şi din sute de alte texte care prezintă o 
învăţătură directă, primită din lumile superioare. 

Scopul acestui breviar referitor la renaşterea 
spirituală este de a-i servi cititorului ca linie directoare 
pentru a înţelege mai bine noul plan al lui Dumnezeu, 
respectiv de a ne scoate din maniera noastră profund 
înrădăcinată de a gândi şi de a ne conduce către centrul 
nostru spiritual. Altfel spus, de a transforma tenebrele 
vieţii noastre terestre în acea Lumină a spiritului care 
străluceşte feeric, revărsând asupra noastră graţia 

înţelepciunii şi Iubirii lui Dumnezeu, prin descoperirea 
acestora în propria noastră inimă. 

Domnul nu ne lasă niciodată să ne îndoim că nici 
chiar cea mai scurtă cale care conduce către 
renaşterea spirituală nu este o scurtătură. Dimpotrivă, 
ea poate fi lungă şi penibilă, dar oricum ar fi, reprezintă 
cu siguranţă cea mai bună alegere pe care o poate face 
omul. 

Speranţa mea este ca acest breviar al renaşterii 
spirituale şi al regăsirii lui Dumnezeu să îţi fie un tovarăş 
de călătorie fidel, care să te ajute să ajungi la destinaţia 
finală şi să te însoţească pe calea împărăţiei Luminii. 

H.E. Sponder 
Meran, toamna anului 1979 



Corpul omului nu va şti niciodată ce se ascunde în 
interiorul lui, căci el nu dispune de ochii capabili să 
vadă aceste lucruri. în schimb, spiritul din inima 
omului vede şi ştie tot ce se petrece cu acesta. De aceea, 
toţi oamenii ar trebui să facă efortul de a obţine 
adevărata renaştere a spiritului care sălăşluieşte în 
inima lor, întrucât fără această renaştere, nimeni nu va 
putea intra vreodată în împărăţia lui Dumnezeu. 

(Marea "Evanghelie a lui Ioan Vi/ 158, 12) 

I 

Ultima şi cea mai importanta mărturie, a (ui Ioan 
'Botezătorul referitoare la 'Domnul 

„Căci Aceia pe care l-a trimis Dumnezeu rosteşte 
cuvintele lui Dumnezeu, pentru că Dumnezeu nu-i dă 
duhul cu măsură. 

Tatăl iubeşte pe Fiul şi a dat toate lucrurile în mana 
Lui. Cine crede în Fiul are viaţa veşnică; dar cine nu 
ascultă de Fiul nu va vedea viaţa, ci mania lui 
Dumnezeu rămâne peste el". 

(Ioan 3:34-36) 



Marea "Evanghelie a lui Ioan 1/24, 12-18 

„La fel se petrec lucrurile cu Cel care a venit de la 
Dumnezeu, pentru a-1 mărturisi pe Dumnezeu şi pentru 
a rosti Cuvântul pur al lui Dumnezeu. El conţine în sine 
infinitatea mării, fiind una cu Spiritul Divin. Atunci când 
Dumnezeu îşi transmite Spiritul (Duhul) Lui unei 
persoane, El nu i-1 dăruieşte după măsura infinitului, 
care nu poate exista decât numai în Dumnezeu, ci după 
măsura pe care o găseşte în omul respectiv. Dacă omul 
doreşte să conserve acest Spirit, măsura lui personală 
nu trebuie să devină un obstacol în calea deschiderii 
sale interioare. Dimpotrivă, această măsură (limitare) 
trebuie ţinută sub control. 

Cât despre Cel pe care L-aţi vizitat şi pe care L-aţi 
întrebat dacă este Christos, aflaţi că El posedă în El, 
sub aparenţa exterioară a unui Fiu al omului, Spiritul lui 
Dumnezeu, dar nu îl posedă după măsura umană, ci 
după măsura infinită a lui Dumnezeu, pe care Acesta 
i-a dăruit-o pentru toată eternitatea. El întrupează în 
Sine oceanul infinit al Spiritului lui Dumnezeu. Iubirea 
Lui este Tatăl Lui, încă de la originea eternităţii, iar 
această iubire nu rezidă în aparenţa exterioară a Fiului 
omului, ci în El însuşi, care este Focul, Flacăra şi 
Lumina întregii eternităţi, care au ieşit din Tatăl şi sunt 
una cu El. 

Acest Tată preaiubit îşi iubeşte Fiul etern, căruia i-a 
dat pe mână întreaga Sa putere. Tot ceea ce posedăm 
noi, după măsura noastră şi la unison cu dreptatea 
divină, noi am obţinut din plenitudinea Lui infinită. El 
însuşi a devenit acum un om întrupat printre noi, dar 
Cuvântul Lui este Dumnezeu, Spiritul şi Trupul Divin, pe 
care noi îl numim Fiul. în consecinţă, Fiul este Viaţa 
oricărei vieţi, acum şi de-a pururi. 

De aceea, cine îl acceptă pe Fiul şi crede în El, va 
avea pentru totdeauna viaţa eternă. Căci aşa cum 
Dumnezeu se manifestă în fiecare din Cuvintele Sale şi 
în Viaţa Lui perfectă şi eternă, El se manifestă 
deopotrivă în fiecare om care primeşte în sine Cuvântul 
Lui viu şi îl conservă. Cât despre cel care refuză 
Cuvântul ieşit de pe buzele Fiului şi care nu crede în El, 
acestuia nu îi va fi transmisă Viaţa eternă; el nu o va 
putea vedea şi nu o va putea simţi în el, iar mânia lui 
Dumnezeu (care reprezintă judecata lucrurilor naturale, 
ce nu cunosc altă viaţă decât aceea derivată din Legea 
imuabilă a Constrângerii) va rămâne asupra lui atâta 
vreme cât el va continua să refuze să creadă în Fiul. 

Eu, Ioan, v-am vorbit astfel, depunând în faţa voastră 

o mărturie absolut autentică. Cu propriile mele mâini, 
eu v-am curăţat de noroiul terestru. Acum duceţi-vă şi 
primiţi în voi Cuvântul Lui, care echivalează cu Botezul 
Spiritual, fără de care toate eforturile mele vor rămâne 
zadarnice! Aş vrea să merg eu însumi să mă alătur Lui, 
dar El nu doreşte acest lucru, fapt pe care mi 1-a 
transmis printr-un mesager interior. El mi-a cerut să 
rămân aici, căci eu am primit deja în spiritul meu ceea 
ce vouă vă lipseşte încă". 

JftproSarea (Domnului 

„Aceasta este ultima şi cea mai importantă mărturie 
a lui Ioan referitoare la Mine. Ea nu mai necesită nici o 
explicaţie. Motivele pentru care nu a fost transcrisă în 
întregime în Evanghelie sunt aceleaşi: 1) în acele 
vremuri scribii nu notau decât aspectele esenţiale, 
lăsând deoparte acele lucruri care puteau fi descoperite 
de spiritele trezite prin propria lor putere de pătrundere; 
2) în acest fel, sfinţenia Cuvântului era protejată de 
orice profanare. Astfel, fiecare verset din Evanghelie 
conţine o sămânţă închisă într-o cochilie dură, care 
ascunde în sine germenul vieţii eterne prin plenitudinea 
înţelepciunii sale incomensurabile". 

(Marea "Evanghelie a lui Ioan 1/24, 12-18) 

II 

Conversaţia nocturnă dintre Iisus şi Vficodimpe tema 
renaşterii spirituale. 

Iată mai întâi un extras din Copilăria lui Iisus 
(25-26): 

Când Sfânta Familie a ieşit din templu după 
circumcizia lui Iisus, afară era deja noapte, căci era 
iarnă şi seara se lăsa devreme. Fiind în ajunul 
Sabatului, aproape toate casele erau închise, aşa că Iosif 
şi familia lui nu au găsit găzduire în Ierusalim. în cele 
din urmă, un tânăr şi distins israelit cu care s-au 
intersectat pe drum s-a interesat de soarta lor şi le-a 
spus: „Veniţi cu mine, iar eu vă voi închiria ieftin o 
cameră până mâine dimineaţă". Dimineaţa, când Iosif 
se pregătea de plecare, tânărul israelit s-a prezentat să 
îşi ceară banii pentru găzduire. Intrând în camera în 
care se afla Sfânta Familie, el a fost cuprins mai întâi de 
o mare teamă, fiind incapabil să mai rostească vreun 
cuvânt. Atunci, Iosif i-a spus: „Prietene, nu am bani, dar 
poţi alege dintre lucrurile mele pe acela care consideri 
că echivalează cu banii pe care ţi-i datorez". Israelitul 
i-a răspuns tremurând: „Om din Nazaret, abia acum te 
recunosc! Tu eşti Iosif tâmplarul, cel căruia, acum nouă 
luni, Templul i-a încredinţat-o pe Măria, tânăra fată 
consacrată lui Dumnezeu. Şi iat-o aici pe această fată, în 
persoană. în ce fel ai vegheat tu asupra ei, de vreme ce 
a ajuns mamă la numai 15 ani!? Ce s-a întâmplat?" Iosif 
i-a răspuns: „Şi eu te recunosc acum. Tu eşti Nicodim, 

unul din fiii lui Benjamin, din linia succesorală Levy! 
Cu ce drept îmi pui tu astfel de întrebări? Du-te la 
Templu şi vei afla totul despre familia mea de la 
Consiliul Suprem!" Aceste cuvinte l-au impresionat 
puternic pe Nicodim, care a spus: „Dar, pentru numele 
lui Dumnezeu, spune-mi cum s-a întâmplat ca această 
tănără fată să devină mamă? S-a datorat acest lucru 
unui miracol, sau unor circumstanţe naturale?" în acest 
moment, înţeleaptă femeie, care era şi ea de faţă, s-a 
apropiat de Nicodim şi i-a spus: „O, omule, iată-ţi banii 
pentru găzduirea rezonabilă pe care ne-ai oferit-o şi nu 
ne mai pune întrebări inutile! Mai bine fă efortul să-ţi dai 
seama PE CINE ai găzduit în casa ta! In calitatea mea de 
femeie înţeleaptă, un obicei străvechi îmi dă dreptul să 
te las să atingi Micul Copil. Fă-o, astfel încăt vălul să 
cadă de pe ochii tăi şi pentru ca tu să înţelegi pe CINE 
ai găzduit sub acoperişul tău!" Atunci, Nicodim L-a 
atins pe Micul Copil şi a avut pentru o clipă viziunea 
slavei lui Dumnezeu. El a căzut în genunchi în faţa 
Copilului şi i-a adresat această rugăminte: „Căt de mare 
trebuie să fie graţia şi mila ta, Doamne, dacă ai binevoit 
să îţi vizitezi astfel poporul! Şi ce se va întâmpla acum 
cu casa mea şi cu mine însumi, după ce am ignorat în 
acest fel slava lui Dumnezeu?" După care Nicodim a 
luat banii şi a ieşit plăngănd din cameră. Mai tărziu, el 
a decorat această cameră cu aur şi pietre preţioase. 

'Marea "Evanghelie a lui Ioan (1, 18): 

... In penultima noapte a sejurului Meu în apropiere 
de Ierusalim un anume Nicodim a venit să Mă viziteze. 
Acesta era un personaj distins din Ierusalim, un fariseu, 
un cetăţean bogat al oraşului şi un reprezentant al 
iudeilor. 

Ioan 3, 1-2: Dar între farisei era un om cu numele 
Nicodim, un fruntaş al iudeilor. El a venit noaptea la Iisus 
şi i-a zis: „învăţătorule, ştim că eşti un învăţător venit de 
la Dumnezeu, căci nimeni nu poate face semnele pe care 
le faci tu, dacă nu este Dumnezeu cu el". 

Aşadar, acest Nicodim a venit să Mă viziteze 
personal în timpul nopţii şi Mi-a spus: „învăţătorule, 
iartă-mă că am venit la această oră târzie, deranjându-Ti 
astfel odihna! Dar de îndată ce am aflat că ai intenţia să 
părăseşti mâine această regiune, nu am putut face 
altceva decât să vin şi să-Ţi aduc omagiul meu. Căci eu 
şi alte persoane de rangul meu ştim acum, după ce 
Ţi-am observat faptele, că Tu ai venit la noi ca Profet 
autentic, trimis de Dumnezeu. Căci nimeni nu ar putea 
face miracolele pe care le săvârşeşti Tu, dacă nu ar fi 
Iehova în persoană. Fiind un Profet, Tu îţi poţi da seama 
cât de rău merg lucrurile pe acest pământ. Cei care au 
venit înaintea Ta ne- au promis totuşi împărăţia lui 
Dumnezeu. îmi poţi spune când va coborî aceasta şi ce 
trebuie să facem pentru a intra în ea, atunci când 
evenimentul se va produce?" 

Versetul 3: Iisus i-a răspuns: „Adevărat, adevărat îţi 
spun, numai cei care se vor naşte a doua oară vor 
cunoaşte împărăţia lui Dumnezeu". 

I-am răspuns pe scurt, după cum spune şi versetul 
biblic: „Adevărat, adevărat îţi spun, dacă cineva nu se va 
naşte a doua oară, el nu va vedea împărăţia lui Dumnezeu", 
ceea ce înseamnă: „Dacă spiritul tău nu este trezit mergând 
pe calea pe care ţi -o indic Eu prin învăţătura şi prin 
acţiunile Mele, tu nu vei fi capabil să recunoşti esenţa vie şi 
divină a Cuvântului Meu, şi încă şi mai puţin vei reuşi tu să 
pătrunzi în profunzimile ultime ale vieţii!" 

Versetul care urmează arată limpede că Nicodim nu 
a înţeles cuvintele Mele, dovedind astfel o dată în plus 
că nimeni nu poate pătrunde doar cu intelectul exterior 
sensul divin şi purtător de viaţă al Cuvântului Meu, dacă 
spiritul lui nu este trezit. 

Versetul 4: Nicodim i-a zis: „Cum se poate naşte un 
om bătrân? Poate el să intre a doua oară în pântecul 
mamei sale şi să se nască?" 

Uluit de cuvintele Mele, Nicodim îmi spune: „Bine, 
Invăţătorule, dar cuvintele Tale sună foarte ciudat în 
urechile mele! Cum este posibil ca un om ajuns adult şi 
rigid să poată intra din nou în pântecul mamei sale 
pentru a se naşte a doua oară? Dragă Invăţătorule, 
acest lucru este imposibil! Ori nu ştii nimic despre 
împărăţia lui Dumnezeu, ori nu înţelegi adevărul 
spiritual legat de această împărăţie, ori nu doreşti să îmi 
revelezi acest adevăr, din teama de a nu pune să fii 
arestat şi aruncat în închisoare... Tu eşti un mare 
binefăcător al acestei sărmane umanităţi şi i-ai vindecat 
aproape pe toţi bolnavii din Ierusalim prin puterea lui 
Dumnezeu care sălăşluieşte în Tine. Cum crezi că aş 
putea să Te ameninţ în vreun fel? 

Crede-mă, dragă învăţătorule, pentru mine venirea 
împărăţiei este un lucru cât se poate de serios. De 
aceea, Te rog să îmi lămureşti acest subiect astfel încât 
să pot să îl înţeleg. Tradu adevărul celest în cuvinte 
spirituale şi pe cel terestru în cuvinte obişnuite, dar în 
imagini clare şi pe înţeles. în caz contrar, învăţătura Ta 
nu îmi va fi cu nimic mai utilă decât hieroglifele 
egiptene pe care sunt incapabil să le descifrez şi să le 
traduc! Conform calculelor mele, împărăţia lui 
Dumnezeu ar trebui să se afle deja pe pământ, dar nu 

ştiu cum pot ajunge în ea şi cum pot fi primit acolo. Te 
rog, aşadar, să îmi răspunzi într-o manieră inteligibilă şi 
limpede!" 

Versetul 5: Iisus i-a răspuns: „Adevărat, adevărat îţi 
spun că dacă cineva nu este născut din apă şi din Duh, 
nu poate să intre în împărăţia lui Dumnezeu". 

Auzind această rugăminte a lui Nicodim, i-am dat 
exact răspunsul indicat în versetul 5 din Evanghelia lui 
Ioan. Acesta nu diferă de primul Meu răspuns decât prin 
faptul că face o precizare în plus, care explică în ce 
constă noua naştere. Aceasta derivă din apă şi din 
Spirit, ceea ce înseamnă că: 

Sufletul trebuie să fie purificat prin apa smereniei şi 
a renunţării la cele lumeşti (dat fiind că apa este un 
simbol străvechi al smereniei; ea este întotdeauna 
flexibilă şi gata să servească; apa caută întotdeauna 
locurile cele mai joase de pe pământ şi fuge de 
înălţimi). Pe de altă parte, nu te poţi naşte a doua oară 
decât cu ajutorul focului Spiritului Adevărului, pe care 
un suflet care se tăvăleşte în noroiul materiei nu îl poate 
înţelege, întrucât el seamănă cu noaptea, în timp ce 
Adevărul este ca un soare care răspândeşte în jurul lui 
o lumină orbitoare. 

Astfel, cel care primeşte în sufletul lui purificat prin 
smerenie Adevărul, recunoscându-1 ca atare, este 
eliberat de adevărul din spiritul său, iar această libertate 
a spiritului sau această ridicare a spiritului său către 
starea de libertate perfectă reprezintă adevărata intrare 
în împărăţia lui Dumnezeu. 

Este evident faptul că nu i-aş fi putut da niciodată 
această explicaţie lui Nicodim, căci nivelul de conştiinţă 
al acestuia nu i-ar fi permis să înţeleagă mai mult decât 
scurta frază pe care i-am prezentat-o. De altfel, acesta 

M-a întrebat din nou cum trebuie să înţeleagă aceste 
cuvinte. 

Versetul 6: Ce este născut din carne este carne, şi ce 
este născut din Duh este duh. 

I-am oferit drept răspuns cuvintele indicate în versetul 
6 din Biblie: „Nu fii atât de uimit de cuvintele Mele. Căci 
iată, ce este născut din carne este carne, adică materie 
inertă, care nu reprezintă altceva decât un înveliş 
exterior al vieţii, iar ce este născut din Duh este duh 
(spirit), adică Viaţă Eternă sau Adevăr în sine." 

Nicodim nu a înţeles însă nici de această dată 
cuvintele Mele. El a ridicat din umeri, reflectând şi 
întrebându-se cum este posibil ca el, cel mai erudit 
dintre farisei şi mare specialist în Scriptură, să nu 
înţeleagă sensul acestor cuvinte. Căci el era foarte 
mândru de înţelepciunea lui, care i-a permis să se înalţe 
cel mai mult în rang printre iudei. 

Un lucru care îl uimea şi mai tare era faptul că a găsit 
- pe când se aştepta mai puţin - un învăţător care îi 
oferea fructele ciudate ale înţelepciunii sale, pe care nu 
le putea decoji însă, întrucât aveau coaja prea dură. 
Negăsind nici o explicaţie pentru toate aceste mistere, 
el a continuat să îmi pună întrebări: „Cum trebuie să 
înţeleg ceea ce spui? Este oare posibil ca un spirit să 
dea naştere unui alt spirit?" 

Versetul 7: Nu te mira că ţi-am zis: Trebuie să fiţi 
născuţi din nou. 

I-am răspuns: Ţi-am spus deja că nu trebuie să fii 
uimit de afirmaţia Mea anterioară, potrivit căreia: 
„Trebuie să vă nasteti cu toţii a doua oară". 

Versetul 8: Vântul suflă încotro vrea şi îi auzi vuietul, 
dar nu ştii de unde vine, nici încotro merge. Tot aşa este 
cu oricine este născut din nou. 

„Ascultă: vântul suflă încotro vrea. Tu îl auzi trecând, 
datorită vuietului său, dar nu ştii de unde vine. La fel se 
petrec lucrurile cu cel care vine din Spirit şi care îţi 
vorbeşte. Tu îi auzi cuvintele, dar dacă îţi vorbeşte 
despre spiritualitate, tu nu îi înţelegi limbajul şi te întrebi 
ce vrea să spună şi cum trebuie să îi înţelegi cuvintele. 
Oricum, dat fiind că eşti un înţelept, la momentul 
potrivit ţi se va permite să înţelegi aceste lucruri". 

Versetul 9: Nicodim a răspuns şi i-a zis: „Cum se 
poate aşa ceva?" 

Atunci, Nicodim a dat gânditor din cap şi a spus 
(după câteva momente): „Aş dori să îmi spui cum va fi 
posibil acest lucru, dat fiind că eu nu înţeleg lucrurile 
spirituale din cauza trupului meu. Atât timp cât acest 
trup nu îmi este luat, mi se pare imposibil să le înţeleg. 
Cum m-aş putea transforma eu dintr-un om trupesc 
într-unui spiritual, şi cum ar putea spiritul meu să 
primească în sine un alt Spirit, care i-ar da viaţă? Cum 
s-ar putea petrece acest lucru?" 

Versetul 10: Iisus i-a răspuns şi i-a zis: „Tu eşti 
învăţătorul lui Israel şi nu înţelegi aceste lucruri?" 

I-am răspuns: „Tu eşti cel mai erudit dintre 
învăţătorii lui Israel, şi totuşi nu înţelegi aceste lucruri? 
Dacă tu, care eşti un expert în Sfânta Scriptură, nu 
reuşeşti să le înţelegi, ce mai putem spune despre 
numeroşii oameni care nu cunosc aproape nimic din 
Scriptură, mai puţin faptul că au existat cândva trei 
oameni pe nume Avraam, Isac şi Iacov?" 

Versetul 1 1 : Adevărat, adevărat îţi spun, că noi 
vorbim ce ştim şi voi nu primiţi mărturia noastră. 

„Adevărat, adevărat îţi spun, crede-Mă: Eu şi 
ucenicii Mei, care venim din Spirit, îţi vorbim simplu, 
fără a ne folosi de limbajul pur spiritual. Imaginile 
noastre sunt luate din natura terestră tocmai pentru a 
vă transmite vouă ceea ce ştim şi ceea ce am văzut în 
planul Spiritului, dar voi nu sunteţi capabili să înţelegeţi 
şi să asimilaţi acest limbaj!" 

Versetul 12: Dacă v-am vorbit despre lucruri 
pământeşti şi nu credeţi, cum veţi crede cănd vă voi 
vorbi despre cele cereşti? 

„Dacă nu înţelegi aceste lucruri simple, pe care ţi le 
prezint în cuvinte pe înţeles, folosindu-Mă de maniera 
terestră obişnuită pentru a-ţi descrie lucruri spirituale 
(pe care le cobor astfel), Mă întreb ce ai înţelege tu 
dacă aş folosi un limbaj strict spiritual? Adevăr îţi spun: 
numai Spiritul născut din Spirit şi care este el însuşi 
Spirit poate înţelege ce este al Spiritului, dându-i astfel 
viaţă! In ceea ce priveşte trupul din carne, acesta nu 
reprezintă decât un înveliş exterior, care nu ştie nimic 
despre Spirit, atât timp cât Spiritul însuşi nu se 
manifestă pe sine acestui înveliş. Dar spiritul tău este 
încă prea supus cărnii şi prea voalat de aceasta; de 
aceea, el nu cunoaşte nimic despre sine. Va veni totuşi 
un moment în care, aşa cum ţi-am spus mai devreme, 
spiritul tău se va elibera. Atunci, mărturia noastră îţi va 
deveni accesibilă, iar tu o vei înţelege". 

Nicodim Mi-a spus: „Dragă Invăţătorule, înţelept mai 
presus de toţi înţelepţii! Te implor, spune-mi când va 
veni acest moment pe care mi-1 doresc cu atâta 
ardoare!" 

Eu i-am răspuns: „Prietene, tu nu eşti încă suficient 
de matur pentru a-ţi putea indica acest moment, ziua şi 
ora exactă! Iată, atât timp cât vinul nou nu a fermentat 
îndeajuns, el rămâne tulbure, şi chiar dacă îl torni într-un 
pahar de cristal şi îl ridici la soare, lumina puternică a 
acestuia nu va putea trece prin el, întrucât este prea 
opac. La fel se petrec lucrurile şi cu omul. Atât timp cât 
acesta nu a fermentat îndeajuns, astfel încât acest 
proces să limpezească în el toate impurităţile pe care 
le-a acumulat de-a lungul timpului, Lumina cerului nu îi 
poate ilumina fiinţa. Vreau să -ţi mai spun însă un lucru. 
Dacă îl vei înţelege, vei şti la ce să te aştepţi în legătură 
cu momentul pe care ţi-1 doreşti cu atâta ardoare". 

Versetele 13-15: Nimeni nu s-a suit în cer, afară de 
Cel care s-a coborât din cer, Fiul Omului, care este în cer. 
Şi după cum Moise a înălţat şarpele în pustie, tot aşa 
trebuie să fie înălţat şi Fiul Omului, pentru ca oricine 
crede în El să nu piară, ci să aibă viaţa veşnică. 

„Iată, nimeni nu poate urca în cer decât numai Cel 
care a coborât din cer, care este Fiul omului, dar în 
acelaşi timp şi al cerului. La fel ca Moise, care a ridicat 
şarpele în deşert, Fiul omului trebuie să fie suficient de 
elevat pentru ca toţi cei care cred în El să nu fie 
pierduţi, ci dimpotrivă, să aibă acces la viaţa eternă, 
înţelegi ce îţi spun?" 

Nicodim a răspuns: „Dragă Invăţătorule, cum aş 
putea înţelege? înţelepciunea Ta este într-adevăr 
neobişnuită... Dacă miracolele Tale atât de incredibile 
nu m-ar face să am încredere în Tine, Te-aş considera 
un şarlatan sau un neghiob, căci nimeni nu s-a mai 
exprimat vreodată la fel ca Tine. Acţiunile Tale îmi 
dovedesc însă că Tu ai fost trimis de Dumnezeu pentru 
a ne instrui, că eşti înzestrat cu o putere imensă şi cu o 

cunoaştere divină prodigioasă, de vreme ce poţi face 
astfel de semne! 

Acolo însă unde Unul este pur divin, Doi-ul ar trebui 
să fie şi el. De vreme ce acţiunile Tale sunt divine, nu pot 
decât să trag concluzia că şi învăţătura Ta referitoare la 
împărăţia lui Dumnezeu trebuie să fie la fel de divină, 
chiar dacă eu nu o înţeleg. Dragă Invăţătorule, de la 
Enoh şi Ilie, nici un om de pe pământ nu a mai avut 
puterea de a le arăta oamenilor cerul. Cine ştie? Poate 
că Tu eşti al treilea! Dacă eşti într-adevăr al treilea, nu ar 
fi posibil să le arăţi cerul celor care, necoborând din el, 
nu pot deocamdată să urce în el? 

In plus, spuneai mai devreme că Cel care a coborât 
din cer şi care se arată pe pământ se află în acelaşi timp 
şi în cer! Trebuie oare să înţeleg din aceste cuvinte că 
până acum numai Enoh şi Ilie, la care Te adaugi fără 
îndoială şi Tu, aţi avut parte de împărăţia lui Dumnezeu 
care trebuie să vină? Cât despre milioanele de oameni 
care rămân, acestora nu le rămâne decât să doarmă în 
eternitate în mormintele lor întunecate, transformându-se, 
prin graţia lui Dumnezeu, în ţărână, şi deci fiind reduşi 
la zero!? 

Dragă învăţătorule, sărmanii viermi ai pământului 
care suntem noi nu au nimic de-a face cu o astfel de 
împărăţie a lui Dumnezeu pe pământ... La urma urmelor, 
ce au făcut Enoh şi Ilie pentru a fi ridicaţi de pe pământ 
la cer? Absolut nimic, decât ceea ce deriva din natura lor 
celestă. Altfel spus, ei nu au avut nici un merit personal. 
Conform explicaţiei Tale, ei nu au fost ridicaţi la cer decât 
pentru că au coborât din acesta pe pământ!... 

Cât despre comparaţia pe care ai făcut- o între 
ridicarea şarpelui în deşert şi înălţarea Fiului omului, 
sau despre concepţia Ta referitoare la motivul pentru 
care toţi cei care cred în Fiul omului trebuie să ajungă 

la viaţa divină, acestea mi se par un nonsens! De fapt, 
cine este acest Fiu al omului?" 

I-am răspuns: „Ai vorbit foarte mult şi te-ai exprimat 
ca o persoană care nu înţelege absolut nimic din 
lucrurile celeste. De altfel, nici nu ar putea fi altfel, căci 
tu te afli încă în noaptea acestei lumi şi refuzi să percepi 
Lumina care vine din ceruri si care doreşte să ilumineze 
tenebrele acestei lumi!" 

Versetul 16: Fiindcă atât de mult a iubit Dumnezeu 
lumea, că a dat pe singurul Său Fiu, pentru ca oricine 
crede în El să nu piară, ci să aibă viaţa veşnică. 

„Adevăr îţi spun: Dumnezeu este Iubire, iar Fiul este 
înţelepciunea Sa. Dumnezeu a iubit atât de mult lumea 
încât i-a dat pe Fiul Său unic, adică înţelepciunea care 
derivă din El din toată eternitatea, pentru ca toţi cei 
care cred în El să nu piară, ci să aibă parte de viaţa 
veşnică. Spune-Mi, nici asta nu înţelegi?" 

Nicodim a răspuns: „Am impresia că sunt pe punctul 
de a înţelege, dar pe fond tot nu înţeleg. Cel puţin dacă 
aş şti cine este acest Fiu al omului! Tu vorbeşti de un 
Fiu unic al lui Dumnezeu pe care Iubirea Lui L-a dăruit 
lumii. Acest Fiu al omului si Fiul cel Unic sunt una si 
aceeaşi persoană?" 

I-am spus: „Eu am un cap, un corp, mâini şi 
picioare. Capul, corpul, mâinile şi picioarele îi aparţin 
cărnii, iar această carne reprezintă un Fiu al omului, 
căci carnea nu se poate naşte decât din carne. Dar în 
acest Fiu al omului alcătuit din carne sălăşluieşte Fiul 
unic al lui Dumnezeu. Nu Fiul unic al lui Dumnezeu, ci 
Fiul omului va fi înălţat însă precum şarpele lui Moise 
din deşert, fapt care îi va scandaliza mult pe oameni. 
Celor care nu vor fi scandalizaţi însă şi care se vor 
apropia de Numele Lui, El le va acorda privilegiul de a 

se numi «Copiii lui Dumnezeu», iar viaţa şi împărăţia lor 
nu vor cunoaşte sfârşit în veci". 

Versetul 17: Căci Dumnezeu n-a trimis pe Fiul Său în 
lume ca să judece lumea, ci ca lumea să fie mântuită 
prin El. 

„Tu nu trebuie să te aştepţi la o judecată a acestei 
lumi, de genul războaielor, potopurilor sau al unui foc 
coborât din ceruri care să-i consume pe păgâni, căci 
Dumnezeu nu şi-a trimis Fiul unic (înţelepciunea 
divină) în lume (în trupul uman) pentru ca El să judece 
lumea (conducând-o astfel către pierzania sa), ci 
dimpotrivă, pentru ca prin El lumea să devină plenar 
fericită. Altfel spus, Dumnezeu nu L-a trimis pe Fiul Lui 
pentru a ucide carnea, ci dimpotrivă, pentru a o ajuta 
să renască şi să aibă acces la viaţa eternă. (Prin carne, 
în cazul de faţă nu trebuie înţeles corpul propriu-zis, ci 
mai degrabă tentaţiile materiale ale sufletului, dorinţele 
şi poftele lumeşti şi senzoriale ale acestuia). In acest 
scop, Credinţa ascunsă în trup trebuie să anihileze 
tendinţa acestuia de a se lăsa dominat de materie. 
Vorbesc acum de credinţa în Fiul omului, născut din 
Dumnezeu încă de la începuturile eternităţii şi venit în 
această lume pentru ca toţi cei care cred în Numele Lui 
şi în El să aibă parte de viaţa veşnică". 

Versetul 18: Cine crede în El nu este judecat; dar 
cine nu crede, a şi fost judecat, pentru că n-a crezut în 
Numele singurului Fiu al lui Dumnezeu. 

„Cine crede în El, fie el evreu sau păgân, nu va mai 
fi judecat si condamnat, lucru valabil pentru întreaga 
eternitate. In schimb, cine îl va respinge pe Fiul omului 
şi nu va crede în El este deja judecat, căci simplul fapt 

că nu doreşte şi nu poate crede în El se datorează 
faptului că orgoliul său se opune Numelui şi Fiinţei 
Fiului omului. Acest lucru reprezintă în sine o judecată, 
înţelegi ce îţi spun?" 

Nicodim Mi-a răspuns: „Da, înţeleg pe jumătate 
sensul cuvintelor Tale profund mistice, dar atât timp cât 
acest Fiu al omului pe care Tu îl plasezi pe o poziţie atât 
de înaltă şi care sălăşluieşte în plenitudinea înţelepciunii 
divine nu va fi aici, precum şi atât timp cât nu doreşti 
sau nu poţi să îmi spui când va apărea El, din cuvintele 
Tale nu mai rămâne nimic, decât neantul! 

In mod similar, conceptul de judecată, pe care Tu îl 
asociezi exclusiv cu absenţa credinţei, mi se pare destul 
de enigmatic. In ce constă de fapt judecata de care 
vorbeşti şi ce înţeles nou îi atribui Tu?" 

„I-am spus: „Prietene, la fel de bine ţi-aş putea spune 
şi Eu: «Nu înţeleg ce nu înţelegi!» Căci Eu ţi-am 
dezvăluit cât se poate de clar semnificaţia conceptului 
de judecată". 

Versetul 19: Şi aceasta este judecata: că Lumina a 
venit pe lume şi oamenii au iubit mai mult întunericul 
decât lumina, pentru că faptele lor erau rele. 

„Ascultă: judecata constă în faptul că Lumina lui 
Dumnezeu a coborât din cer pe pământ, dar oamenii au 
iubit mai mult întunericul în care trăiau, refuzând să 
accepte Lumina care a încercat să le deschidă ochii şi 
să îi scoată din întunericul lor! Mărturia cea mai bună a 
acestui refuz sunt chiar faptele lor, care sunt 
fundamental rele...". 

Versetul 20: Căci oricine face răul, urăşte lumina şi nu 
vine la lumină, ca să nu i se vadă faptele aşa cum sunt. 

„Căci cel care iubeşte astfel de fapte şi are obiceiul 
să le comită este un duşman al Luminii, pe care o 
detestă. De acea, el va face tot ce îi va sta în puteri 
pentru ca faptele sale rele, despre care ştie foarte bine 
că vor fi judecate şi condamnate de Lumină, să nu fie 
recunoscute în toată grozăvia lor şi pedepsite în ziua 
mare. Tocmai în acest lucru constă însă judecata, în 
timp ce ceea ce tu numeşti judecată nu este altceva 
decât pedeapsa care urmează judecăţii. 

Dacă îţi place să acţionezi în timpul nopţii, acest fapt 
reprezintă deja o judecată a sufletului tău, căci tu preferi 
noaptea zilei. In schimb, dacă în timp ce mergi prin 
întuneric te împiedici şi cazi într-o groapă, lovindu-te, 
această rană sau această cădere nu reprezintă o judecată, 
ci doar consecinţa judecăţii care există deja în tine, 
respectiv a faptului că iubeşti noaptea şi deteşti ziua!" 

Versetul 21: „Dar cine lucrează după adevăr, vine la 
lumină, pentru ca faptele să-i fie arătate, întrucât sunt 
făcute în Dumnezeu". 

„In timp ce, dacă eşti un prieten al Luminii, adică al 
zilei sau al Adevărului divin, tu vei acţiona ţinând cont 
de acest Adevăr care emană din Dumnezeu şi îţi vei 
dori cu ardoare ca acţiunile tale să fie cunoscute, adică 
să fie aduse la lumină, în faţa ochilor tuturor, astfel încât 
toţi să devină conştienţi de ele. Căci în acest caz tu ai 
convingerea că acţiunile tale, care sunt comise în 
Lumina Adevărului lui Dumnezeu, sunt bune şi drepte, 
aşa că merită o aprobare şi o recompensă vizibile. 

Cel care este prietenul Luminii nu va acţiona 
niciodată noaptea, ci numai în timpul zilei. De aceea, el 
va şti să recunoască Lumina, pentru simplul motiv că 
face el însuşi parte integrantă din Lumină. Această 
Lumină nu este altceva decât credinţa inimii. Aşadar, 

cel care are încredere în Fiul omului, considerând că 
Acesta este o Lumină venită de la Dumnezeu, are deja 
Viaţa în el. In schimb, cel care nu crede are deja 
judecata în el, iar această judecată nu este alta decât 
incapacitatea sa de a crede. Sper că acum M-ai 
înţeles!" 

Nicodim: „Acum totul îmi este perfect clar, mai puţin 
partea care se referă la acest miraculos Fiu al omului. 
La ce îmi foloseşte mie să am credinţa, sau cel puţin 
voinţa fermă de a crede în Fiul omului, atâta vreme cât 
acesta nu se află aici? Nimeni nu poate crea un Fiu al 
omului din aer şi dintr-o idee pură! Spune-mi aşadar 
unde L-aş putea găsi pe acest Fiul etern al lui 
Dumnezeu şi fii sigur că mă voi duce direct la el, cu 
toată credinţa". 

Eu: „Dacă nu aş fi văzut că sufletul tău are 
predispoziţia necesară, nu ţi-aş fi dezvăluit această 
învăţătură! Totuşi, tu ai venit la Mine în timpul nopţii şi 
nu în timpul zilei, deşi ai auzit vorbindu-se foarte mult 
de acţiunile Mele! Dat fiind că ai venit la Mine în timpul 
nopţii naturale, şi implicit al nopţii sufletului tău, care îi 
corespunde acesteia, este posibil ca ideea pe care ţi-ai 
făcut- o despre Fiul omului să nu îţi fie chiar atât de 
clară precum pretinzi. 

Adevăr îţi spun: cine îl caută pe Fiul omului temându-se 
în acelaşi timp pentru reputaţia lui, dacă ar face acest 
lucru la vedere, nu va găsi niciodată ceea ce caută. Fiind 
un mare înţelept al iudeilor, tu ştii desigur că noaptea - 
de orice fel ar fi ea - nu este momentul cel mai propice 
pentru a căuta şi pentru a găsi. De aceea, cine îl caută 
pe Fiul omului trebuie să o facă la lumina zilei, şi nu în 
timpul nopţii. Numai în acest fel îl va putea găsi el. 

Nu doresc să mai adaug decât un singur lucru: du-te 
la Ioan, cel care botează la Enon, în apropiere de Salim, 

iar el îţi va spune dacă Fiul cel unic al lui Dumnezeu a 
venit deja pe pământ sau nu. Numai acolo vei putea 
face cunoştinţă cu El!" 

Nicodim: „Ah, dragă învăţătorule, acest lucru nu va 
fi deloc uşor! Afacerile mele mă acaparează cu totul şi 
nu pot lipsi cu uşurinţă din mijlocul lor!... Dar de fiecare 
dată când vei mai veni la Ierusalim cu ucenicii Tăi, vino 
la mine, iar eu vă voi acorda găzduire! Tu şi prietenii Tăi 
veţi găsi întotdeauna în mine un prieten sincer şi un 
protector... Tot ce depinde de puterea mea îţi va sta 
întotdeauna la dispoziţie. 

Căci în mine s-a produs o mare transformare: simt 
că Te iubesc, dragă Invăţătorule, mai mult decât tot ce 
am iubit până acum, iar această iubire îmi spune că Tu 
însuţi eşti Cel pe care mă trimiţi să îl găsesc la Enon, 
alături de Ioan! Este posibil să mă înşel, deşi intuiţia 
mea îmi spune clar că Tu eşti Acela. Oricum ar fi, Te 
iubesc din toată inima şi recunosc în Tine un foarte 
mare învăţător, înzestrat cu o autentică înţelepciune 
divină. Iar dacă acţiunile Tale, pe care nimeni până la 
Tine nu le-a mai făcut vreodată, mă umplu de cea mai 
profundă admiraţie, inima mea s-a lăsat înlănţuită 
într-o măsură încă şi mai mare de marea Ta 
înţelepciune. Dragă învăţătorule, Te iubesc! Spune-mi, 
este corectă această mărturie a inimii mele?" 

Eu: „Mai ai încă puţină răbdare, şi totul îţi va deveni 
perfect clar! Mă voi întoarce în curând şi voi fi oaspetele 
tău, iar atunci vei afla totul. Nu ezita însă să urmezi 
chemarea inimii tale, căci ea te va învăţa mai multe 
într-o singură clipă decât toate cele cinci cărţi ale lui 
Moise şi toţi profeţii! Căci iubirea este singurul lucru 
autentic în om. Lasă-te călăuzit de ea şi vei descoperi 
marea zi!" 

III 

'Btfrase din Şcoala Vieţii 'Domnului 

„Cine se lasă Instruit de Mine, participând la Şcoala 
Vieţii la care predau Eu prin credinţa sa într-un singur 
Dumnezeu şl lăsându-se călăuzit de Iubirea Iul pentru Mine 
şl de Iubirea faţă de aproapele său, cine acţionează şl 
trăieşte la unison cu învăţătura Mea - acela este un discipol 
autentic al Şcolii Mele. Această Şcoală este singura şcoală 
corectă a vieţii şl la ea se poate înscrie orice om care doreşte 
să o facă şl care aspiră să îl termine cursurile, unul câte 
unul, până la sfârşitul vieţii sale terestre. Numai această 
Şcoală îl va permite omului să descopere viaţa eternă şl 
spirituală a sufletului său, caz în care moartea şl judecata 
materială vor dispărea din faţa Iul". 

(Marea 'Evanghelie a [ui Ioan IX, 155, 9) 

a) fundamental mva^aturii 'Domnului 

(Marea Evanghelie a lui Ioan III, 53, 6-16) 

Domnul îi spune lui Suetal: 

„Aşa cum tot ce este bun trebuie să fie iubit pentru 
simplul motiv că este bun, şi deci adevărat, la fel, 
Dumnezeu vrea să fie iubit, căci El întruchipează gradul 
cel mai înalt de bunătate şi de adevăr. Din acelaşi 
motiv, aproapele tău doreşte şi el să fie iubit, pentru că, 
la fel ca şi tine, el poartă în sine scânteia spiritului divin. 

Acesta este nucleul central al învăţăturii Mele. Dacă 
omul respectă cu stricteţe aceste două principii, spiritul 

lui, care la început era prizonierul trupului lui, se 
eliberează încetul cu încetul, creşte, ajunge să 
penetreze în totalitate omul, iar în final îl atrage pe 
acesta în sfera sa de influenţă, care reprezintă o viaţă 
divină capabilă să dureze de-a pururi şi care este 
caracterizată de cea mai înaltă beatitudine. 

Orice om care a cunoscut într-o măsură cât de mică 
renaşterea în spiritul său nu va mai vedea moartea, nu o 
va simţi şi nu va gusta din ea, ci va cunoaşte fericirea 
supremă, care va consta chiar în eliberarea de trupul său. 
Atunci, spiritul său, aflat într-o armonie deplină cu 
sufletul său, se va simţi la fel ca acel om care se află într-o 
închisoare dură, de unde nu poate vedea frumoasele 
peisaje de afară decât prin intermediul unei găuri foarte 
mici. El vede prin aceasta activităţile libere ale oamenilor 
de afară, care desfăşoară cu bucurie tot felul de ocupaţii 
utile, în timp ce el lâncezeşte în închisoare. Imaginează-ţi 
acum cât de mare va fi fericirea lui atunci când 
temnicerul îi va deschide poarta, îl va elibera de simţurile 
sale şi îi va spune: „Prietene, eşti scutit de orice pedeapsă 
ulterioară! Du-te şi bucură-te de întreaga ta libertate!" 

Spiritul din om poate fi comparat cu embrionul din 
oul unei păsări: după ce se maturizează în căldura 
incubaţiei în interiorul cojii sale, puiul sparge această 
coajă şi se bucură de libertate. 

Omul nu poate ajunge în acest stadiu al evoluţiei sale 
decât urmând cu stricteţe şi cu toată sinceritatea învăţătura 
propovăduită în acest moment tuturor oamenilor de către 
Iisus din Nazaret. In acest fel, el renaşte, şi cu cât renaşterea 
sa devine mai perfectă, cu atât mai mari sunt perfecţiunile 
pe care le primeşte el. Prin însăşi natura sa, trupul său din 
carne nu-şi poate imagina în nici un fel aceste perfecţiuni. 
Aflat în acest stadiu, sufletul perfect devine în sine o putere 
care seamănă cu cea a lui Dumnezeu. Tot ce doreşte 
spiritul său se realizează instantaneu, căci în întreaga 

imensitate a lui Dumnezeu nu poate exista o altă forţă şi o 
altă putere decât numai puterea vie a Spiritului. Numai 
Viaţa Adevărată poate fi simultan stăpână şi creatoare, 
conservatoare, legiuitoare şi călăuză a tuturor creaturilor, şi 
totul trebuie să se conformeze voinţei unicului Spirit etern şi 
viu". 

6)LiSeruCar5itru şi iubirea în acţiune 

(Marea "Evanghelie a lui Ioan III, 241, 2-10) 

Rafael i-a spus lui Matael: 

„Voi ştiţi că după ce a recunoscut ordinea divină, 
orice om trebuie să se instruiască şi să evolueze liber, 
din propria sa voinţă şi independent de atotputernica 
Voinţă divină, pentru a putea deveni un copil liber al lui 
Dumnezeu. Instrumentul cel mai eficace în acest scop 
este iubirea faţă de Dumnezeu, şi în aceeaşi măsură, 
iubirea faţă de aproapele său. La fel de importante sunt 
de asemenea smerenia sinceră, blândeţea şi răbdarea, 
căci iubirea veritabilă şi pură nu poate rezista multă 
vreme dacă nu este susţinută de aceste trei virtuţi. Cum 
îşi poate da seama omul de unul singur dacă este 
într-adevăr credincios iubirii pure prin respectarea 
ordinii divine? 

O ocazie perfectă îi este furnizată de întâlnirea cu un 
frate sărman care îi cere de pomană. El îşi poate da 
astfel seama în ce măsură este pregătită inima sa să 
dăruiască, făcându-1 să uite complet de sine. Dacă este 
animat cu sinceritate de aceste sentimente, el se poate 
considera matur şi a devenit un veritabil copil al lui 
Dumnezeu. Promisiunile care i-au fost făcute şi pe care 
este îndrituit să le primească încep acum să se 
realizeze, fiind dovedite prin faptele şi prin cuvintele 
sale. In acest caz, rolul lui de învăţător este pe deplin 
justificat în faţa discipolilor lui. 

In ceea ce îi priveşte pe discipolii care nu au parte de 
aceste promisiuni, ei pot trage singuri concluzia care 
este nivelul lor actual de evoluţie. In mod evident, ei nu 
şi-au deschis încă pe deplin inimile faţă de semenii lor 
aflaţi în dificultate. 

Iubirea faţă de Dumnezeu şi împlinirea liberă a 
Voinţei Acestuia reprezintă principalele elemente ale 
cerului care există în inima oricărui om. Inima în care 
se deschide acest cer devine sediul Spiritului divin, care 
este prezent în inima oricărui om. In ceea ce priveşte 
iubirea faţă de aproape, aceasta reprezintă poarta 
acestui sfânt sălaş. Ea trebuie deschisă larg, pentru ca 
viaţa divină în toată plenitudinea ei să poată fi luată în 
posesie. In sfârşit, smerenia, blândeţea şi răbdarea sunt 
cele trei ferestre ale casei divine, care îi permit luminii 
celeste să pătrundă şi să ilumineze acest sfânt sălaş al 
lui Dumnezeu din inima omului. 

Totul depinde aşadar de iubirea liberă, împărtăşită 
cu bucurie faţă de semeni, iar promisiunile se realizează 
explicit printr-o abnegaţie dusă la perfecţiune. Acesta 
este răspunsul la întrebarea cea mai importantă care 
poate fi pusă în legătură cu subiectul vieţii. Reflectaţi la 
acest răspuns şi acţionaţi în consecinţă, căci numai 
astfel vă veţi putea justifica în faţa propriilor voştri ochi 
şi numai astfel veţi putea sta drepţi în faţa fraţilor voştri 
şi a lui Dumnezeu. Căci oameni sunt obligaţi să facă 
exact ce face Dumnezeu, dacă doresc să îi semene şi 
să devină copiii Lui". 

c) Toarta abnegaţia 

(Marea 'Evanghelie a lui Ioan îV, 4-6, 9-12) 
Domnul către Matael: 

„Adevăr îţi spun: nimeni nu va veni la Mine dacă nu 
va fi condus de Tatăl însuşi. Dacă doriţi să veniţi la 

Mine, voi trebuie să vă lăsaţi instruiţi de Tatăl (adică de 
Iubirea Eternă care rezidă în El)! Altfel spus, trebuie să 
fiţi la fel de perfecţi cum este Tatăl vostru din ceruri. Nu 
ştiinţa voastră sofisticată şi nu numeroasele voastre 
experienţe vă vor putea conduce vreodată către Mine, 
ci numai iubirea voastră vie pentru Dumnezeu, şi în 
aceeaşi măsură, iubirea voastră faţă de semenii voştri. 
Acesta este marele secret al renaşterii spiritului ieşit din 
Dumnezeu şi care se îndreaptă înapoi la El. înainte însă, 
cu toţii va trebui să deschideţi, la fel ca şi Mine, poarta 
îngustă a cele mai desăvârşite abnegaţii, până când veţi 
deveni una cu Mine. Va trebui să renunţaţi astfel să trăiţi 
numai pentru voi înşivă, pentru a deveni totul în Mine. 

Iubirea lui Dumnezeu mai presus de orice înseamnă 
deschiderea în totalitate a inimii faţă de Dumnezeu şi 
dizolvarea completă în Acesta. Iubirea aproapelui 
înseamnă dispariţia totală a egoului personal în faţa 
acestuia; în caz contrar, nimeni nu îşi poate iubi cu 
adevărat aproapele. Iubirea pe jumătate nu îi foloseşte 
nici celui iubit, nici celui care iubeşte. 

înţelepciunea supremă rezidă în iubirea care 
acţionează. întreaga ştiinţă din lume nu foloseşte la 
nimic dacă nu este susţinută de iubire. De aceea, nu vă 
preocupaţi să deveniţi nişte erudiţi, ci preocupaţi-vă mai 
degrabă de iubire, căci aceasta vă poate aduce ceea ce 
nici o cunoaştere din lume nu v-ar putea dărui vreodată. 

La ce v-ar folosi vouă dacă v-aţi topi de admiraţie în 
faţa puterii, splendorii şi măreţiei Mele insondabile, în 
timp ce sărmanii voştri fraţi ar plânge de foame, de sete 
şi de frig în faţa casei voastre? Strigătele de bucurie şi 
laudele oamenilor în faţa slavei lui Dumnezeu ar fi 
inutile şi penibile dacă ei nu ţin cont de suferinţele 
fraţilor lor aflaţi în nevoie. La ce folosesc toate bogăţiile 
şi sacrificiile somptuoase din Templu dacă în faţa 
porţilor acestuia sunt oameni care mor de foame? De 

aceea, orientaţi-vă căutarea către alinarea suferinţelor 
fraţilor voştri, şi veţi găsi în ei mai mult decât dacă aţi 
vizita toate planetele sau dacă M-aţi slăvi pe Mine în 
toate limbile serafimilor! 

Adevăr vă spun: toţi îngerii, toate cerurile şi toate 
lumile, cu toată ştiinţa lor, nu vă vor oferi niciodată ceea 
ce puteţi obţine ajutând sincer un frate al vostru care 
este deznădăjduit, folosindu-vă în acest scop de toate 
puterile şi de toate mijloacele care vă stau la dispoziţie. 
Nimic nu poate fi mai elevat şi mai aproape de Mine 
decât adevărata iubire care acţionează". 

cC) (Prima condiţie: credinţa în cuvântat învăţătorului 

(Marea "Evanghelie a lui Ioan V/213, 8-9) 

Domnul către Epifan: 

„Atunci când asculţi o învăţătură nouă, trebuie să 
crezi în cuvintele învăţătorului, cel puţin la început. Ce-i 
drept, învăţătura acestuia poate şi trebuie să fie pusă la 
încercare, dar numai cu condiţia să o fi acceptat mai 
întâi ca pe un adevăr de o înaltă valoare, bazat pe 
autoritatea şi pe buna credinţă a celui care 1-a predicat, 
chiar dacă tu nu l-ai înţeles încă pe deplin. Asimilarea 
completă a acestui adevăr va veni odată cu punerea lui 
în practică. Dacă nici atunci nu ajungi să înţelegi 
adevărul, ai tot dreptul din lume să îţi spui: «Ori această 
învăţătură este lipsită de o bază reală, ori eu sunt cel 
care nu a îndeplinit întru totul condiţiile sale». In acest 
caz, este necesar să aprofundezi chestiunea discutând 
serios cu Maestrul tău şi întrebându-1 de ce nu a produs 
rezultatele scontate respectarea strictă a regulilor de 
conduită impuse de învăţătura lui. Dacă învăţătura 
Maestrului a produs rezultate pozitive în cazul unei alte 
persoane, este evident că greşeala îţi revine ţie. In acest 
caz, trebuie să îndrepţi cât mai rapid cu putinţă ceea ce 

ai greşit. Numai astfel vei putea obţine şi tu rezultatele 
pozitive ale vecinului tău". 

e) Cunoaşterea de sine şi cunoaşterea hi 'Dumnezeu 

(Marea TLvanghelk a luiîoan V, 215, 1-7) 

Domnul către Epifan: 

„învăţătura Mea constă în a-i arăta omului de unde 
provine, ce este, ce trebuie să realizeze şi unde va 
ajunge dacă va pune în practică principiile 
recomandate de Mine. Chiar filozofii greci au afirmat 
că: «Ştiinţa cea mai înaltă rezidă în cunoaşterea de sine 
cea mai completă şi cea mai desăvârşită». Iată ce 
doresc să vă explic la rândul Meu. Căci fără această 
cunoaştere este imposibil să recunoşti existenţa unui 
Dumnezeu transcendent ca bază a devenirii, a fiinţei şi 
a permanenţei. Se poate spune pe bună dreptate că cel 
care nu recunoaşte acest scop - singurul care merită să 
fie urmărit - şi nu îşi organizează viaţa, gândurile şi 
eforturile în funcţie de el, recunoscând ca origine a 
oricărei fiinţări şi a oricărei deveniri existenţa unui 
Dumnezeu atotputernic - este pierdut. 

Aşa cum un lucru care nu are în sine o consistenţă 
stabilă, care să îi îmbrăţişeze toate părţile fiinţei şi care 
să le dea o coeziune care tinde către o stabilitate din ce 
în ce mai completă - se dezintegrează şi începe să se 
degradeze, la fel, omul care nu a devenit în totalitate 
una cu Dumnezeu, în sine şi împreună cu El - nu poate 
decât să piară. Omul nu poate atinge însă această 
unitate decât dacă se cunoaşte perfect pe el însuşi şi 
dacă recunoaşte faptul că Dumnezeu este baza 
primordială a devenirii sale, acţionând apoi la unison cu 
această convingere în toate sferele vieţii sale. 

Atunci când omul devine suficient de puternic şi de 
matur, el controlează toate forţele care emană din 

Dumnezeu, şi astfel, controlează toate creaturile din 
planurile materiale şi spirituale. El obţine astfel Viaţa 
Eternă, căci nici o putere nu îl mai poate distruge, nici 
în sine, nici în persoana lui. Iată, acesta este rezumatul 
complet al noii Mele învăţături. In realitate, aceasta este 
foarte veche, datând încă de la apariţia omului pe acest 
pământ! Din păcate, ea a fost pierdută, din cauza lenei 
oamenilor. Acum, ea vă este prezentată din nou de 
către Mine, ca pe un Eden (Eden = «se luminează de zi») 
adresat tuturor oamenilor de bună credinţă". 

f) Conştiinţa şi influenţa îngerilor 

(Marea "Evanghelie a luiloan II 1/232, 1-14) 

Rafael îi spune lui Matael: 

„Crezi tu că noi, nenumăratele spirite angelice, şi în 
particular eu, îi slujim Domnului numai pe această 
colină? Ascultă: după cum vezi cu ochii tăi, noi suntem 
întotdeauna gata să facem servicii altora şi ducem 
întotdeauna cu noi Voinţa Domnului, de la o infinitate la 
alta. Fii convins că te vom găsi întotdeauna, oriunde te- 
ai afla, şi că te vom informa la momentul potrivit despre 
tot ce va trebui să ştii şi despre ceea ce urmează să se 
întâmple, conform ordinii lui Dumnezeu! Dacă voinţa ta 
va rămâne la fel cum este acum, tu vei afla tot ce îţi va 
fi necesar, la momentul potrivit. Deocamdată nu trebuie 
să ştii mai multe. 

Pe de altă parte, dacă, în calitatea ta de rege, vei cădea 
în orgoliul specific monarhilor, respectiv dacă vei cădea 
pradă spiritul dominaţiei, fapt care ar avea ca rezultat 
îndepărtarea ta de Domnul - si implicit de noi -, atunci nu 
vei mai afla nimic despre împărăţia lui Dumnezeu şi 
despre compasiunea infinită a Acestuia! De aceea, nu te 
preocupa decât de păstrarea graţiei şi a iubirii infinite a 
Domnului, şi tot restul îţi va fi dat cu asupra de măsură! 

Dacă te-ai convins de succesiunea operelor 
săvârşite fără întrerupere de Domnul pe pământ, şi pe 
care va continua să le săvârşească în continuare, dar te 
vei lăsa totuşi corupt într-un fel sau altul de lumea 
exterioară, nimic din ceea ce ai văzut şi din ceea ce ai 
auzit nu-ţi va folosi la ceva. Va fi ca şi cum nu ai fi văzut 
şi nu ai fi auzit nimic! In schimb, dacă vei rămâne ferm 
ancorat în graţia şi în iubirea Domnului, fără a te lăsa 
captivat de lumea exterioară, iubindu-L pe Domnul mai 
presus de orice şi iubindu-ţi semenii la fel de mult ca pe 
tine însuţi, chiar dacă te-ai trezi într-o ţară îndepărtată 
si străină, tu vei fi iniţiat în tot ceea ce realizează 
Domnul, fapt esenţial pentru mântuirea sufletului tău. 
Eşti satisfăcut de răspunsul meu?" 

Matael: „Eminent prieten coborât din cerurile lui 
Dumnezeu! Sunt în totalitate satisfăcut de el şi nu 
doresc să-ţi mai cer decât o singură favoare: aceea de 
a fi prevenit chiar de tine dacă mă voi afla vreodată în 
pericolul de a mă rătăci, sub presiunea circumstanţelor 
exterioare, fie de Domnul, fie de ordinea stabilită de El. 
Intr- adevăr, un asemenea avertisment la momentul 
potrivit este mai preţios decât o lume întreagă plină cu 
cele mai fabuloase comori!" 

Rafael: „Oricum am face acest lucru, chiar şi fără să 
ne-o ceri tu. Căci iată, fiecare om dispune de un organ 
spiritual în inima lui, care rămâne în permanenţă 
deschis influenţei noastre, a îngerilor lui Dumnezeu, şi 
care ne este cu uşurinţă accesibil. Acest organ îi permite 
omului să înţeleagă ce înseamnă binele şi răul, adevărul 
şi minciuna, dreptatea şi nedreptatea. Dacă omul 
respectă binele, adevărul şi dreptatea, noi atingem 
partea pozitivă şi bună a acestui organ, fapt care îi 
produce omului satisfacţia că a acţionat bine şi corect. 
In schimb, dacă el acţionează sau spune ceva incorect, 
dintr-un motiv sau altul, noi îi atingem partea opusă a 

acestui organ, fapt care generează în el o insatisfacţie 
profundă şi o stare de angoasă. In acest fel, el îşi poate 
da seama că a ieşit din ordinea divină. In limbajul 
moralei, acest organ poartă numele de CONŞTIINŢA. 

Tu îi poţi acorda acestei voci interioare toată 
încrederea ta şi poţi fi sigur că ea nu te va înşela 
niciodată. Ce-i drept, există şi oameni care devin atât 
de materialişti încât acest organ îşi pierde complet 
sensibilitatea, iar ei nu mai pot percepe deloc contactul 
cu noi. In astfel de cazuri, aceşti oameni uită complet de 
spiritualitatea lor (practic, mor din punct de vedere 
spiritual). Nu va fi însă niciodată cazul tău, căci tu ai 
făcut deja un progres uriaş, stabilindu-te în graţia şi în 
iubirea Domnului, iar Acesta te-a transformat şi te-a 
reorganizat, la fel ca şi pe tovarăşii tăi. De bună seamă, 
sufletul tău a rămas acelaşi, dar la ora actuală iubirea 
Domnului şi a Spiritului Lui atotputernic a început deja 
să strălucească cu putere în sufletul tău. Chiar şi trupul 
tău pervers a fost transformat de către Domnul, pentru 
ca el să nu mai apese asupra sufletului tău. In scurt 
timp, iubirea ta pentru Domnul se va transforma sub 
influenţa iubirii active faţă de semenii tăi, devenind şi 
mai intensă, fapt care îi va permite să se unească în 
totalitate cu sufletul tău, devenind una cu el. In acel 
moment, tu vei trăi o renaştere în spirit şi adevăr şi vei 
cunoaşte fuziunea cu iubirea primordială a lui 
Dumnezeu, şi vei deveni astfel una cu El. 

Prin acest proces, iubirea lui Dumnezeu faţă de tine 
va deveni tangibilă şi va căpăta formă, iar tu îl vei putea 
vedea şi vei putea vorbi oricând vei dori cu El 
(Domnul). Iar Domnul, aşa cum îl vezi aici, în forma Lui 
vizibilă, va deveni perceptibil inclusiv pentru inima ta, 
rămânând de-a pururi Ghidul şi învăţătorul tău. Atunci, 
nimeni şi nimic nu te va mai putea îndepărta vreodată 
de El, căci tu vei deveni - prin libera ta decizie şi putere 

de discernământ - una cu El, şi deci fiul veritabil şi 
autentic al Tatălui etern". 

g) Invitaţie (a reconciliere. 

(Marea "Evanghelie a lui Ioan V/250, 4) 

Domnul către Petru: 

„Se înţelege de la sine că în această lume de jos 
trebuie să existe o judecată severă a lumii faţă de marii 
criminali care încalcă drepturile oamenilor. In caz 
contrar, nimeni nu ar mai putea trăi în siguranţă pe 
această planetă. In ceea ce priveşte însă rătăcirile mai 
puţin importante, acestea ar trebui judecate de tribunal 
ţinând cont de premisele unei inimi caritabile şi 
conciliante, astfel încât micile erori comise de oameni 
să nu îi conducă pe aceştia către marile crime. Căci 
adevăr îţi spun: furtul, crima şi asasinatul nu sunt 
altceva decât urmarea firească a micilor rătăciri ce au 
drept cauză diferende mărunte între oameni, născute 
din egoism şi din orgoliul lumesc". 

(Marea Evanghelie a lui Ioan îV/78, 1-5) 

Domnul către Zorel: 

„Cine îşi recunoaşte infirmităţile, se căieşte şi face 
penitenţă în spiritul umilinţei sincere a inimii sale, îmi 
este mai drag decât 99 de oameni drepţi care nu au 
considerat niciodată necesar să se căiască pentru ceva. 
De aceea îţi cer să vii cu Mine, prietene, căci în tine 
acţionează acum cu adevărat spiritul autentic al 
umilinţei, care îmi este mai drag decât cel care 
sălăşluieşte dintotdeauna în cei drepţi, strigând în inimile 
lor: «Osana Ţie, slăvite Doamne! Te lăudăm acum, 
Doamne, prin faptul că nu am profanat niciodată Numele 
Tău prin vreun păcat comis în mod conştient sau 
inconştient!» Ei susţin acest lucru şi au tot dreptul să o 

facă, dar tocmai din cauza dreptăţii lor ei cad în capcana 
orgoliului şi ajung să îi privească pe cei care au păcătuit 
cu ochi de judecători severi, fugind de ei ca de ciumă! 

De aceea, vino la Mine, iar Eu îţi voi arăta singura cale 
adevărată a Vieţii şi a Iubirii, precum şi a înţelepciunii 
veritabile care emană din aceasta din urmă. Iată, 
prietene, calea care conduce către viaţa spiritului este 
îngustă şi spinoasă, ceea ce înseamnă că tu va trebui să 
combaţi tot ceea ce te poate răni în comportamentul 
celorlalţi oameni şi tot ceea ce ţi se pare dezagreabil din 
partea lor cu armele răbdării şi blândeţii. Nu răspunde cu 
aceeaşi monedă celui care îţi face rău, ci dimpotrivă, fă-i 
un bine în schimb. In acest fel, vei aduna cărbuni fierbinţi 
pe capul tău (n.n. altfel spus, te vei căi în mod corect). 
Nu răspunde cu aceeaşi monedă celui care te loveşte, ci 
dimpotrivă, expune-te astfel încât să primeşti din partea 
lui încă o lovitură, pentru ca în cele din urmă între voi să 
domnească pacea şi buna înţelegere. Căci numai pacea 
îi permite inimii să înflorească şi spiritului să crească în 
interiorul inimii". 

h) Liberul arbitru trebuie, să fie întotdeauna respectat 

Domnul: 

„Lăsaţi-le tuturor liberul lor arbitru. Nimeni nu 
trebuie forţat, căci, aşa cum ştiţi deja în momentul de 
faţă, constrângerea este în întregime opusă ordinii Mele 
eterne. De vreme ce Eu însumi nu exercit vreodată vreo 
constrângere, nu o exercitaţi nici voi!" 

i) Iubirea faţa de aproape 

(Marea 'Evanghelie a lui Ioan Vil/ 94, 1 7) 

„Iubirea faţă de aproape constă în a acţiona faţă de 

acesta exact aşa cum ne-am dori să acţioneze el faţă de 

noi". 

(Marea Evanghelie a luiloan Vil/ 140, 1, 3, 11-12) 

Domnul către Agrippa: 

„In aceste vremuri sumbre, împărăţia lui Dumnezeu 
suferă din cauza violenţei, iar cei care doresc să intre în 
posesia ei trebuie să o ia cu asalt, cu toată forţa. Altfel 
spus, a devenit foarte dificil astăzi ca oamenii să se 
debaraseze de toate obiceiurile lor străvechi, profund 
înrădăcinate în ei din cauza seducţiei lumii exterioare. 
Nu este deloc uşor să renunţi astăzi la omul vechi, aşa 
cum ai renunţa la o haină veche şi destrămată, şi să te 
îmbraci cu învăţătura Mea, ca să devii astfel un om în 
întregime nou. 

învăţătura Mea nu îi cere nimic altceva omului decât 
să creadă într-un singur Dumnezeu adevărat, să îl 
iubească mai presus de orice, considerându-L părintele 
său care 1-a creat, şi să îşi iubească aproapele la fel cum 
se iubeşte pe el însuşi. Pe de altă parte, nu este suficient 
să Mă recunoască pe Mine şi să creadă că Eu sunt 
Domnul. El trebuie să şi pună în practică învăţătura 
Mea, căci numai prin faptele sale poate obţine omul 
plenar asemănarea sa cu Dumnezeu. Nu este mai puţin 
adevărat că cel care Mă recunoaşte şi care Mă iubeşte 
mai presus de orice pe lume consideră extrem de uşor 
să îmi pună învăţătura în practică. Iar cel care Mă 
iubeşte în acest fel Mă poartă deja în inima lui, spiritual 
vorbind. Altfel spus, el poartă în sine perfecţiunea vieţii, 
care echivalează cu asemănarea perfectă cu Dumnezeu, 
şi dispune astfel de beatitudinea vieţii veşnice". 

(Marea 'Evanghelie a lui Ioan IV/39, 1) 

Domnul către Cirenius: 

„Iată, în asta rezidă explicaţia practică a tuturor 
Legilor lui Moise şi a tuturor profeţiilor făcute de Profeţi: 
iubiţi-L pe Dumnezeu mai presus de orice şi 
considerati-L Părintele vostru etern; de asemenea, 

iubiţi-vă fraţii sărmani şi bolnavi, în toate circumstan- 
ţele, şi trataţi-i ca şi cum v-aţi trata pe voi înşivă. In 
acest fel, veţi deveni Copii autentici ai lui Dumnezeu, 
înzestraţi cu un suflet sănătos, şi veţi fi la fel de perfecţi 
ca şi Tatăl vostru din ceruri. Căci cine nu este la fel de 
perfect ca şi Tatăl lui din ceruri nu va putea sta 
niciodată alături de El şi nu va fi invitat la masa Lui". 

(Marea "Evanghelie a fuiloan îV/79, 5-9) 

Domnul către Zorel şi către ceilalţi: 

„Pentru cel care va fi - din toată inima - un prieten al 
celor săraci, şi Eu voi fi un Prieten şi un Frate autentic în 
planul terestru, şi asta pentru veşnicie. El nu va mai 
trebui să dobândească înţelepciunea alături de un 
înţelept terestru, căci Eu voi revărsa asupra lui întreaga 
Mea înţelepciune, în inima lui, din abundenţă. Eu voi veni 
în persoană şi Mă voi revela tuturor celor care îşi vor iubi 
fără rezerve fraţii mai sărmani decât ei, la fel de mult cum 
se iubesc pe ei înşişi, şi care nu îi vor respinge, indiferent 
ce vârstă şi ce origine au. Eu voi comunica cu spiritul lor 
transformat în iubire, iar acesta le va transmite revelaţiile 
Mele sufletelor lor, iar apoi gurii lor. Şi astfel, tot ce vor 
spune şi tot ce vor scrie ei vor fi propriile Mele cuvinte şi 
propriile Mele scrieri, pentru toate timpurile. 

Dăruiţi din toată inima şi din abundenţă, căci în 
funcţie de cât veţi dărui vi se va dărui la rândul vostru. 
O inimă împietrită nu va putea fi penetrată niciodată de 
razele luminoase ale graţiei Mele. De aceea, în ea vor 
sălăşlui întunericul şi moartea, cu toată teroarea pe 
care le suscită acestea. In schimb, o inimă plină de 
sensibilitate şi de blândeţe va fi cu uşurinţă iluminată de 
graţia Mea, a cărei natură este extrem de delicată şi de 
gingaşă. Eu însumi voi locui în această inimă, cu toată 
abundenţa Iubirii şi înţelepciunii Mele. Credeţi acest 
lucru, căci aceste Cuvinte înseamnă Viată, Lumină, 

Adevăr şi Acţiune realizată, a căror realitate trebuie 
recunoscută de către toţi cei care le primesc". 

(Marea 'Evanghelie a lui Ioan V/126, 9) 

Domnul către Matael: 

„Iubirea faţă de aproape care este reală, rezonabilă şi 
sinceră, reprezintă un instrument absolut sigur de a ne 
controla sufletul în această viaţă terestră, astfel încât să 
ne dăm seama în ce măsură este acesta pur şi în ce 
măsură îşi manifestă el această calitate a purităţii. De 
aceea, aplicaţi cât mai frecvent acest test, care este 
mai sigur decât oricare altul. In acest fel, veţi putea 
obţine fructele cele mai bogate în binecuvântări din 
grădina vieţii eterne şi în lumina Spiritului Meu care se 
află în voi!" 

(Marea Evanghelie a lui Ioan VlII/120, 7-8) 
„Un străin sărman este de o sută de ori mai sărac 
decât unul localnic, care poate găsi cu uşurinţă ajutor la 
cunoscuţii lui, în timp ce străinul poate fi comparat cu 
un copil mic care nu reuşeşte să îşi comunice nevoile 
decât prin plâns. De aceea, fiţi cu atât mai miloşi faţă 
de străini, şi astfel veţi avea parte de milă şi de 
compasiune în ceruri. Deocamdată, voi nu sunteţi 
pentru ceruri decât nişte străini accidentaţi de-a lungul 
călătoriei voastre pe pământ. Adevăr vă spun: cine sare 
în ajutorul unui străin din pură iubire faţă de aproapele 
său şi fără nici cel mai mic interes personal (egoist) 
este un mare prieten al lui Dumnezeu şi deţine deja în 
inima lui abundenţa împărăţiei lui Dumnezeu". 

(Marea Evanghelie a lui Ioan XI/75) 

„Iubirea faţă de aproape este calea care conduce 
către iubirea faţă de Dumnezeu. Omul Iisus a respectat 
în întregime şi până la ultima consecinţă această 

poruncă. De aceea, iubirea faţă de Dumnezeu a crescut 
în El până când a înflorit complet. El nu a căzut 
niciodată în capcanele păcatului, întrucât a mers pe 
calea iubirii faţă de aproape, pe care a manifestat-o 
prin operele sale vizibile, reuşind astfel să ajungă la 
cărările interioare ale iubirii faţă de Dumnezeu". 

j) 'Despre rugăciune 

(Marea 'Evanghelie a lui Ioan IX/ 87, 4-5) 
„Oamenii trebuie să exerseze în permanenţă 
rugăciunea, fără să renunţe nici o clipă la ea, căci 
încrederea absolută şi totală nu poate fi obţinută decât 
printr-un antrenament continuu, care îl ajută pe discipol 
să ajungă la măiestrie. Omul care se bucură de toate 
bunurile acestei lumi uită cu uşurinţă de binefacerile 
rugăciunii susţinute de credinţă. Atunci când este 
afectat de o nenorocire, el îşi aminteşte de Dumnezeu şi 
începe să se roage Lui, dar lipsa lui de credinţă (datorată 
lipsei de antrenament) îl împiedică să ajungă la Acesta. 
Credinţa nu poate fi cultivată decât prin practică, şi ce 
alt instrument s-ar putea dovedi mai bun decât 
rugăciunea şi cererea continuă adresată lui Dumnezeu?" 

Iţ) Ştiinţa corespondenţelor 

(Marea 'Evanghelie a lui Ioan IX/ 93, 4-7) 
Domnul către un erudit, bun cunoscător al Scripturilor: 
„Facultăţile care aparţin Spiritului, precum auzul, 
văzul, simţirea, gândirea şi vorbirea, precum şi scrierea 
spirituală, sunt extrem de diferite de cele pe care le 
cunoaşteţi voi, cei care trăiţi în lumea simţurilor şi a 
naturii, căci condiţiile de viaţă ale sufletului şi ale 
spiritului au o natură perfect opusă celor ale corpului. 
De aceea, un om fizic nu poate înţelege ce fac şi ce 

spun spiritele decât cu ajutorul străvechii ştiinţe a 
corespondenţelor. Din păcate, oamenii au uitat complet 
de această ştiinţă, din propria lor greşeală. De aceea, ei 
au devenit incapabili să mai intre în contact cu spiritele 
din toate regiunile şi din toate cerurile, şi nu mai înţeleg 
sensul spiritual al Scrierilor sacre. Ei nu mai înţeleg 
decât litera moartă a acestora, incapabilă să transmită 
viaţa celui care le citeşte. Singurul principiu dătător de 
viaţă este sensul interior ascuns al Scripturilor. 

Dacă aţi înţeles acest lucru, faceţi tot ce vă stă în puteri 
pentru a da viaţă în voi împărăţiei lui Dumnezeu, pentru 
ca aceasta să acţioneze plenar în voi. In acest fel, vă veţi 
confrunta inevitabil cu problema corespondenţelor dintre 
materie şi spirit, fără de care aţi fi incapabili să asimilaţi 
vreodată în profunzime adevărul viu pe care l-au transmis 
prin scrierile lor Moise şi ceilalţi profeţi. Simpla lectură a 
textelor acestora riscă să trezească în voi lipsa de 
credinţă, îndoiala şi păcatul! Acesta este un motiv în plus 
să faceţi tot ce vă stă în puteri pentru a renaşte rapid din 
punct de vedere spiritual, astfel încât să obţineţi viziunea 
justă, fără de care nu veţi putea scăpa niciodată de cele o 
mie şi unul de pericole care vă pândesc şi care vă pot 
rătăci de pe cale". 

Q tlmifinţa şi iubirea egoistă de sine 

(Marea 'EvangfkCie a (uiloan Vil/ 141, 4-12) 

Domnul către Agrippa: 

„De vreme ce toate fiinţele sunt opera lui Dumnezeu, 
lucru de care nimeni nu ar trebui să se îndoiască, 
rezultă că ele sunt implicit opera Iubirii Acestuia. In 
esenţă, voi nu sunteţi altceva decât o iubire pură 
născută din Dumnezeu, iar existenta voastră nu este 
altceva decât o iubire încarnată a lui Dumnezeu. 
Dumnezeu vă iubeşte atât de mult încât a venit El însuşi 

la voi, sub înfăţişarea unui om, şi vă predică acum căile 
care conduc către o viaţă liberă şi independentă, trăită 
după chipul şi asemănarea lui Dumnezeu. 

Dumnezeu este, din toată eternitatea, un Creator şi 
un Părinte absolut perfect pentru toate creaturile Sale, 
mai mari sau mai mici. El nu a fost niciodată leneş sau 
mediocru, şi nu are de ce să îi fie ruşine de operele Sale. 
La rândul lui, omul este creatura cea mai perfectă din 
câte a creat Dumnezeu, punctul culminant al Iubirii şi al 
înţelepciunii divine. Destinul lui este să devină el însuşi 
un zeu. De ce s-ar ruşina în acest caz Dumnezeu de 
opera Sa cea mai perfectă, considerând nedemn să se 
apropie de ea? Ascultă, dragă prietene, ar trebui să 
renunţi la acest gen de idei referitoare la un Dumnezeu 
îndepărtat de lumea pe care a creat- o, căci ele sunt 
greşite şi nu îţi folosesc la nimic pentru apropierea ta 
continuă de Dumnezeu. Dimpotrivă, astfel de gânduri te 
îndepărtează din ce în ce mai mult de El, astfel încât în 
cele din urmă nu vei mai îndrăzni nici măcar să îl iubeşti, 
dintr-un prea mare respect (înţeles greşit, de altfel). 

Ascultă-mă cu atenţie: Eu sunt singurul Dumnezeu 
care a existat vreodată. Cum se face că Eu Mă găsesc 
acum printre voi? Iată, Eu vă numesc pe voi copiii Mei, 
prietenii Mei, fraţii Mei. Fiecare om este chemat de însuşi 
destinul lui să atingă acest stadiu în care vă aflaţi voi 
acum. Din acest punct de vedere, nu există favoritisme. 
Căci fiecare om este opera Mea şi are datoria să 
recunoască acest lucru în sine. Altfel spus, el trebuie să se 
respecte pe sine, şi nu să se dispreţuiască, considerându-se 
inferior chiar şi viermilor pământului. Căci cel care se 
dispreţuieşte pe sine, deşi ştie că este opera Mea perfectă, 
Mă dispreţuieşte implicit pe Mine, Creatorul lui. 

Dragii Mei prieteni, umilinţa din inima omului este 
una din virtuţile cele mai importante, întrucât fără ea 
omul nu poate ajunge la lumina interioară a vieţii. De 

fapt, această virtute derivă din iubirea perfectă faţă de 
Dumnezeu şi faţă de aproapele său. Ea reprezintă 
blânda răbdare a inimii care nu îl împiedică pe om să îşi 
recunoască propriile calităţi, dar care nici nu îl face să 
se ridice pe sine mai presus de fraţii săi mai slabi decât 
el. Dimpotrivă, omul smerit îşi revarsă asupra acestora 
iubirea sa şi se străduieşte să îi ajute, prin exemplul său 
personal, prin sfaturile şi prin învăţătura sa, să evolueze 
şi să îşi atingă propria lor perfecţiune. Acesta este 
sensul adevăratei smerenii, şi nicidecum dispreţul faţă 
de sine. Cine nu se respectă pe sine şi nu se consideră 
o operă perfectă a lui Dumnezeu nu îşi poate respecta 
în mod real nici aproapele, şi cu atât mai puţin pe 
Dumnezeu, întrucât porneşte de la o premisă greşită". 

m) (Desfrâul împiedică evoluţia spirituala 

(Marea "Evanghelie a lui loan VlII/41, 8-13) 

Domnul către Agricola: 

„O căsnicie bună, bazată pe o uniune care are la 
bază raţiunea, înţelepciunea şi abnegaţia, nu reprezintă 
un obstacol în calea renaşterii spirituale. In schimb, 
desfrâul şi voluptatea dezlănţuită a simţurilor împiedică 
această renaştere, făcând-o absolut imposibilă. De 
aceea, evitaţi aceste păcate la fel cum aţi evita ciuma! 

Chiar dacă fac un efort remarcabil şi ajung să se 
controleze, ducând o viaţă perfect castă şi pură, 
ajungând astfel, prin penitenţa lor, să fie iertaţi de 
păcatele lor anterioare, desfrânaţii de ambele sexe nu 
vor putea cunoaşte decât cu mare dificultate renaşterea 
spirituală în această lume, căci sufletul lor are prea 
multe de făcut pentru a se detaşa suficient de mult de 
trupul său pentru a mai putea percepe avertismentele 
spiritului. Ei pot deveni foarte buni, înţelepţi şi pot face 
foarte mult bine, dar nu vor putea ajunge decât cu mare 

dificultate să obţină energia necesară pentru a face 
miracole (în această lume). Altfel spus, ei nu vor putea 
obţine această realizare decât în lumea de dincolo. 

Un astfel de suflet poate fi comparat cu un om care 
a suferit de boală mulţi ani la rând şi care şi-a regăsit în 
sfârşit sănătatea printr-un remediu adecvat. Oricât de 
mult şi-ar exersa el muşchii interiori, nervii şi fibrele 
sale, lipsa de dezvoltare a acestora îl va împiedica să 
atingă vreodată forţa corporală a unui om care nu a fost 
niciodată bolnav. La fel se petrec lucrurile şi cu sufletele 
care au fost foarte mult timp bolnave. Dacă lor le 
lipseşte antrenamentul iniţial al iubirii pure şi autentice 
fată de Dumnezeu, deci inclusiv credinţa si voinţa, ele 
nu îşi vor putea exercita niciodată într-o măsură 
suficient de mare aceste trei calităţi indispensabile ale 
sufletului. De aceea, un desfrânat care se căieşte va 
rămâne mereu subdezvoltat din punct de vedere 
spiritual, chiar dacă cerul se bucură infinit mai mult de 
un păcătos care se căieşte decât de 99 de suflete drepte 
care nu au simţit niciodată nevoia de a face penitenţă. 
Pe de altă parte, pentru ca iubirea, credinţa şi voinţa 
omului să devină puternice şi active, el trebuie să le 
exerseze încă din copilărie. De aceea, cei care au copii 
ar trebui să îi antreneze încă de mici în iubirea faţă de 
Dumnezeu, prin cultivarea credinţei şi a voinţei lor. In 
acest fel, copiii nu vor avea nici o dificultate mai târziu 
să îşi cucerească lumea interioară". 

n) Cunoaştere şi wţekţcuine - cunoaştere şi credinţă 

(Marea "Evanghelie a (uiloan Vil/ 183, 13-14) 

Domnul către Lazăr: 

„V-am explicat deja foarte multe lucruri, iar 
cunoaşterea voastră a progresat mult, dar singurul 
lucru care contează este efortul vostru de a obţine 

renaşterea deplină a spiritului în interiorul sufletului, 
căci numai prin această renaştere poate omul să se 
înalţe către adevăr şi înţelepciune, dobândind astfel o 
Lumină desăvârşită şi coerentă, care să îmbrăţişeze tot 
ce este terestru în el, dar şi ceea ce este spiritual şi 
celest. Odată cu lumina, lui îi este acordată şi viaţa 
eternă, care este infinit mai importantă decât 
cunoaşterea perfectă a tuturor aspectelor naturale. La 
ce i-ar servi omului cunoaşterea deplină a elementelor 
naturii, de la cele mai mari la cele mai mici, dacă 
renaşterea spiritului din sufletul său ar fi la fel de 
îndepărtată de el cum este cerul de pământ?" 

(Marea "Evanghelie a lui Ioan IX/ 132, 11-13) 

Domnul către discipolii săi: 

„împărăţia lui Dumnezeu, care a venit odată cu Mine 
în această lume, este adevărul cel mai pur şi cel mai 
perfect, la fel cum Eu însumi sunt Calea, Adevărul şi 
Viaţa, lucru pe care vi l-am dovedit în suficiente rânduri. 
Este mult mai uşor să îi oferi omului informaţii despre 
cutare sau cutare subiect, care să îi fie accesibile într-un 
domeniu sau altul al cunoaşterii sale, decât să îi insufli o 
credinţă fermă, care să excludă chiar şi cea mai mică 
îndoială! De aceea, acordaţi o importanţă mult mai 
mare naşterii credinţei vii decât dobândirii cunoaşterii 
pure, căci viaţa nu rezidă doar în cunoaştere, ci şi în 
credinţa pură, animată de operele iubirii. Oricât de pură 
ar fi, ştiinţa nu reprezintă decât o reflectare a lucrurilor şi 
a ordinii lor într-o lume efemeră, cu tot ce se găseşte în 
ea, deasupra şi dedesubtul ei. în schimb, lumina care 
aparţine credinţei este autentică şi provine din ceruri, 
care îi aparţin inimii, sufletului şi spiritului din interiorul 
lui, care sunt nepieritoare şi nemuritoare în sine". 

o) Diferenţa dintre beatitudine şi damnare 

(Tământufsi [una 58, 10-12) 

Există nenumărate arte impostoare care sunt special 
calculate astfel încât să apropie pe nesimţite sufletul de 
fiinţa extrem de particulară a lui Satan, până când acesta 
se pune perfect de acord cu el. Acest proces nu poate fi 
însă niciodată dus până la capăt, întrucât orice suflet 
conţine în sine un spirit liber, de care nu se poate separa, 
iar acest spirit reprezintă exact contrariul lui Satan. 

In cazul în care un suflet este înclinat să se apropie 
de Satan, spiritul din interiorul lui devine un judecător, 
un răzbunător şi un călău, chinuind sufletul din interior, 
aşa cum ar face-o un foc imposibil de stins. Această 
durere are rolul de a îndepărta sufletul - atât cât este 
posibil - de Satan, şi de a-1 stimula să se corecteze. 
Dacă sufletul este dispus să asculte de această tendinţă 
de a se corecta, el devine din ce în ce mai uşor şi mai 
senin, pe măsură ce se apropie de puritatea spiritului 
care sălăşluieşte în el. 

Dacă această ameliorare continuă, sufletul poate 
atinge chiar starea de beatitudine, prin realizarea 
asemănării sale perfecte cu spiritul din interiorul lui. 
Iată în ce constă diferenţa dintre beatitudine şi 
damnare: în cazul beatitudinii, sufletul se dizolvă 
complet în spiritul său, care devine astfel o fiinţă reală. 
Dimpotrivă, în cazul damnării sufletul încercă să 
respingă spiritul său pentru a adopta în locul lui un alt 
spirit: cel al lui Satan. In acest caz, sufletul îşi schimbă 
în totalitate polaritatea şi pierde unitatea cu spiritul său, 
care continuă să îşi exercite influenţa pentru a 
îndepărta sufletul de spiritul demoniac. Cu cât un suflet 
se apropie mai mult de fiinţa lui Satan, cu atât mai 
violentă devine reacţia spiritului pur care sălăşluieşte în 
el. Această reacţie dă naştere unei senzaţii extrem de 

dureroase pentru suflet. Aşa se naşte întreaga suferinţă 
şi toate torturile din iad, cu atât mai mult cu cât această 
reacţie a spiritului se manifestă prin senzaţia unui foc 
imposibil de stins. Spiritul din interiorul sufletului nu 
poate muri niciodată, iar focul său nu se poate stinge. 
Din acelaşi foc se naşte beatitudinea supremă a 
îngerului şi suferinţa arzătoare a Demonului. 

(Soarele spiritual 11/106, 8) 

Fiecare acţiune poartă în sine o consecinţă a cărei 
sancţiune a fost prevăzută în mod corect de către 
Dumnezeu. Această consecinţă reprezintă judecata 
imuabilă pe care fiecare acţiune o conţine în sine. 
Domnul a decretat astfel că fiecare acţiune, fie ea bună 
sau rea, trebuie să devină în final propria sa judecătoare. 

p) Ce este (Ce fapt spiritul? 

[Soarele spiritual 11/79, 12-13) 

In ce constă de fapt natura spiritului? La drept 
vorbind, spiritul este principiul vieţii sufletului. Fără 
spirit, sufletul nu este decât un organ eteric, substanţial, 
care posedă facultatea de a primi viaţa. Dacă este golit 
de spiritul său, el rămâne un fel de polip spiritual care 
îşi întinde continuu tentaculele către viaţă şi absoarbe 
tot ce corespunde naturii sale. Rezultă astfel că sufletul 
lipsit de spirit nu este decât o forţă polarizată mută, 
care poartă în sine nevoia de a-şi satisface nevoile, dar 
care este lipsită de judecata ce i-ar permite să vadă 
limpede cu ce se hrăneşte şi cât de hrănitor este ceea 
ce consumă. 

(Soarele spiritual 11/71, 9-14, 8) 
Pentru a obţine renaşterea întru spirit este absolut 
necesară respectarea tuturor principiilor acestei Şcoli a 



Calea renaşterii spirituale 51 

Vieţii, pe care marele învăţător le-a predicat cu propria 
Sa gură oamenilor de pe pământ şi pe care le-a sigilat 
cu propriul Său sânge. 

Cine nu doreşte să urmeze această Şcoală a Vieţii nu 
ar trebui să se plângă dacă se va trezi golit de viaţa 
spiritului său. Un lucru este sigur: orice proprietar al unui 
bun oarecare ştie că acesta se află în posesiunea lui şi îi 
cunoaşte perfect valoarea. Atunci, spuneţi-Mi: de vreme 
ce toţi oamenii sunt proprietarii vieţii eterne din spiritul 
lor, cum se mai pot ei întreba dacă sufletul şi spiritul lor 
vor pieri odată cu moartea corpului lor fizic? 

Toţi cei care urmează şi absolvă Şcoala Vieţii 
Domnului dispreţuiesc moartea corpului şi aşteaptă cu 
mare bucurie disoluţia completă a lanţurilor grele care 
i-au unit cu lumea exterioară. Martirii din trecut care 
şi-au vărsat sângele pentru idealul lor spiritual au 
dovedit perfect cât de profunde sunt principiile Şcolii 
Vieţii revelate de Domnul. 

Cine nu va renaşte în spiritul său, nu va putea intra 
în împărăţia lui Dumnezeu şi nu va putea cunoaşte 
viata veşnică. 

IV 

'Bcţrase din învăţătura Domnului referitoare, ta suflet 

Orice materie, de la piatra cea mal dură şl până la 
eterul care există mult deasupra norilor, este alcătuită 
din aceeaşi substanţă ca şl sufletul omului Destinul 
sufletului este de a se transforma într-o esenţă pur 
spirituală. 

(Marea "Evanghelie a lui Ioan 1/1/ '133, 3) 

a) 9{atura şi raţiunea de a fi a -materiei înprocesuC 
dezvoltării sufletului 

[Marea Evanghelie a lui Ioan Vi/ 133, 3-6) 
întreaga materie de pe acest pământ, de la piatra cea 
mai dură şi până la eterul care există deasupra norilor, 
este alcătuită din aceeaşi substanţă ca şi sufletul omului. 
Această substanţă este solidificată provizoriu, într-un 
scop care ţine cont de o necesitate. Vocaţia ei este însă 
de a se întoarce la o existenţă pur spirituală şi eliberată 
de orice constrângere, care echivalează cu viaţa 
veşnică. Pentru a ajunge la acest rezultat printr-o 
eliberare progresivă de materia care îl înlănţuie, sufletul 
este obligat să treacă prin toate stadiile posibile ale 
existenţei, şi în fiecare din aceste stadii trebuie să se 
transforme - la fel ca o crisalidă - într-un corp material 
care să-i permită să atragă către sine noi substanţe ale 
vieţii şi activităţii, pe care să le asimileze. 

Atunci când un suflet şi-a epuizat în totalitate 
posibilităţile corpului (lucru pe care spiritul său îl vede 

perfect din lumea de dincolo, indiferent dacă este vorba 
de sufletul unei plante sau al unui animal), devenind 
astfel capabil să se înalţe pe un nivel al vieţii superior, 
spiritul lui, care îl supraveghează îndeaproape din 
lumea de dincolo, are grijă ca trupul să îi fie luat, pentru 
ca el să se poată dezvolta într-un alt corp, superior, care 
corespunde noului său grad de inteligenţă. Acest nou 
corp îi va permite sufletului să îşi dezvolte în continuare 
cunoaşterea vieţii şi inteligenţa activă. Procesul 
continuă astfel până când sufletul ajunge suficient de 
evoluat pentru a se întrupa într-un corp uman, din care 
să se poată elibera în sfârşit. In ultima sa încarnare, el 
atinge cunoaşterea desăvârşită de sine şi îl recunoaşte 
pe deplin pe Dumnezeu şi iubirea Lui. Această iubire îi 
permite să fuzioneze în totalitate cu spiritul său aflat în 
lumea de dincolo. Asta este ceea ce noi numim „a doua 
naştere" sau „renaşterea întru spirit". 

După ce sufletul atinge acest stadiu de evoluţie, el nu 
mai poate fi distrus sau devorat de ceea ce trăieşte în 
universul lui Dumnezeu, nici din punct de vedere al 
fiinţei sale, nici din cel al existenţei sale, devenită 
complet autonomă. 

Semnul cel mai sigur al autonomiei unui suflet uman 
este recunoaşterea lui Dumnezeu şi a iubirii sale faţă de 
Acesta, care îi penetrează toate forţele. Atât timp cât un 
suflet nu L-a recunoscut pe Dumnezeu ca pe o fiinţă 
exterioară sieşi, el rămâne orb, mut şi dependent de 
omnipotenţa divină. El trebuie să lupte în continuare, din 
răsputeri, pentru a scăpa de constrângere. Pe de altă 
parte, de îndată ce sufletul începe să îl recunoască pe 
Dumnezeu ca fiind în afara sa, el se eliberează de 
Omnipotenţa Acestuia şi tinde să îşi aparţină din ce în ce 
mai mult sieşi, devenind astfel creatorul propriei sale fiinţe 
şi al propriei sale vieţi. In acelaşi timp, el devine un prieten 
independent al lui Dumnezeu, pentru întreaga eternitate. 

6) Qradek dezvoltării suf tetelor 

(Marea 'Evanghelie a luiIoanX/21) 

Domnul: 

„Tot ce conţine pământul, de la nucleul său central şi 
până la regiunile cele mai înalte din atmosfera sa, este 
alcătuit din substanţa sufletului. Aceste învelişuri 
prezintă o consistenţă mai mult sau mai puţin dură, dar 
extrem de variabilă de la un individ la altul, care 
corespunde unei judecăţi mai mult sau mai puţin severe. 
Aşa se explică de ce ochii fizici ai omului şi sentimentele 
acestuia percep aceste obiecte ca fiind alcătuite din 
materie inertă, care poate fi extrem de dură sau foarte 
fluidă, cu toate gradele intermediare între cele două 
extreme. In această categorie intră toate tipurile de 
pietre, mineralele, diferitele tipuri de soluri, apa, aerul şi 
toate substanţele pe care le conţine acesta şi care nu 
sunt încă legate. Urmează apoi întregul regn acvatic şi 
cel terestru, vegetal şi animal, cu o sumedenie de nivele 
intermediare. In regnul animal, judecata este mai puţin 
restrictivă, iar substanţa sufletului se găseşte deja într-un 
stadiu de separaţie mai avansat decât înainte, când 
judecata la care era supusă era mai severă. 
Individualitatea devine acum mai pregnantă, la fel ca şi 
inteligenţa sufletului. In sfârşit, acest regn este 
caracterizat printr-o mare diversitate a formelor. 

Datorită disjuncţiei extrem de importante la care este 
supusă în cel de-al treilea regn animal, care este încă şi 
mai variat, substanţa sufletului trebuie adusă într-un 
stadiu de unitate mai completă, pentru a dobândi astfel 
o inteligenţă individuală mai bine delimitată şi mai 
liberă. In acest scop, nenumărate particule ale 
substanţelor sufleteşti ale micilor animale din specii 
diferite se reunesc şi dau naştere unui animal mai mare, 
cum ar fi, spre exemplu, un vierme sau o insectă. La 

rândul lor, de îndată ce sunt eliberate de învelişul lor 
fizic, nenumărate suflete de insecte se reunesc într-un 
suflet al unui animal mai mare şi cu o natură mai 
perfectă, şi aşa mai departe, până când se ajunge la 
marile mamifere. Prin unificarea sufletelor acestora din 
urmă se naşte sufletul uman, care este înzestrat cu tot 
felul de facultăţi ale inteligenţei. 

Atunci când un om se naşte pe acest pământ şi 
capătă un corp în scopul de a ajunge la eliberarea 
supremă, Dumnezeu are grijă - în marea Lui 
înţelepciune - ca el să nu-şi mai amintească (şi să nu 
dorească să-şi amintească) de stadiile sale anterioare, 
necesare şi tranzitorii, dar alcătuite din elemente 
separate, la fel cum ochiul fizic nu este capabil să vadă 
şi să distingă toate picăturile individuale din care este 
alcătuită marea. Dacă sufletul nu ar dispune de această 
facultate a uitării, el nu ar suporta să vadă rezultatul 
unificării nenumăratelor particule aparţinând unor 
suflete atât de diferite şi ar avea tendinţa să se dizolve 
precipitat, la fel cum o picătură de apă se dizolvă atunci 
când intră în contact cu un metal incandescent. 

De aceea, pentru a conserva sufletul omului, este 
necesar ca orice amintire a trecutului său să îi fie ştearsă 
din memorie. Acest lucru este posibil prin organizarea 
specifică a corpului său şi continuă până la fuziunea sa 
completă cu spiritul din interiorul său, care este un 
crâmpei de iubire născut din Dumnezeu. Acest spirit 
poate fi comparat cu un ciment care unifică, dând naştere 
unei fiinţe complet indestructibile pentru veşnicie, 
alcătuită din nenumărate particule sufleteşti cu grade de 
inteligenţă variabile, care se întrepătrund, se recunosc, se 
înţeleg, şi care, în măsura în care omul începe să îşi 
recunoască asemănarea cu Dumnezeu, slăvesc şi 
glorifică Iubirea, înţelepciunea şi Atotputerea Acestuia". 

c) (Procesul formarii sufletului (metempsihozei) 

Domnul către înaltul magistrat Titus: 

„Tu Mă întrebi de ce permit Eu astfel de ostilităţi în 
sânul naturii terestre. Ei bine, permit acest lucru tocmai 
pentru ca oamenii de pe acest pământ să aibă 
posibilitatea să devină Copiii lui Dumnezeu şi facultatea 
de a face ceea ce fac Eu, prin evoluţia sufletului şi 
spiritului lor. De altfel, acest lucru a fost deja anunţat de 
profeţii din vechime, care au spus: „Voi sunteţi Copiii 
Mei, şi deci Dumnezei, la fel cum Eu, Tatăl vostru, sunt 
un Dumnezeu!" 

Pentru ca un suflet să devină însă capabil de aşa ceva, 
el trebuie să asambleze de-a lungul multor ani un mare 
număr de particule sufleteşti provenite din toate regnurile 
acestui pământ şi care dau naştere personalităţii sale. La 
această fuziune coerentă a multitudinii de suflete ale unor 
creaturi extrem de variate se refereau cei din vechime 
atunci când vorbeau de METEMPSIHOZĂ. 

Este adevărat că formele exterioare şi materiale ale 
creaturilor se devorează între ele, dar în acest fel, 
sufletele care locuiesc în ele se eliberează, după care se 
reunesc cu alte suflete de aceeaşi natură şi capătă un 
nou înveliş trupesc, mai dezvoltat. Acest proces 
continuă până când se ajunge la stadiul de om. 

Ceea ce se întâmplă cu sufletele se întâmplă de 
asemenea şi cu spiritele acestora din lumea de dincolo, 
care stau la baza evoluţiei acestora, fiind ghizii, 
învăţătorii şi protectorii lor, până când aceste suflete 
capătă o formă umană. Abia atunci devin ele libere şi 
capabile să evolueze singure pe plan moral. 

Atunci când, prin eforturile sale personale, sufletul 
atinge un anumit nivel de perfecţiune spirituală, spiritul 
său alcătuit din Iubire şi din Lumină se uneşte cu el, iar 
începând din acel moment omul începe să semene din 

ce în ce mai mult cu Dumnezeu. Când corpul îi este luat 
sufletului, acesta din urmă devine o fiinţă întru totul 
asemănătoare lui Dumnezeu, respectiv capabilă să dea 
viaţă şi să menţină în viaţă. 

Toate aceste procese nu se petrec însă decât pe acest 
pământ. Ele nu sunt valabile pe nici un alt corp ceresc, 
deşi abundenţa formelor vieţii este la fel de mare ca şi pe 
planeta voastră. Cine este capabil, să înţeleagă motivul: 
acest pământ corespunde Inimii Mele, şi cum Eu însumi 
nu posed decât o singură inimă, şi nu mai multe, acestei 
inimi nu îi poate corespunde decât un singur corp ceresc. 
Acesta corespunde întru totul Inimii Mele, şi mai exact 
punctului vital cel mai intim al acesteia". 

d) Zln exemplu alunei reuniuni de suflete animale în 
vederea formării unui suflet uman natural 

(Marea 'Evanghelie a luiIoanX/185, 4-7) 

Domnul către Titus (în continuare): 

„Iar acum, îţi voi arăta ce s-a întâmplat în planul 
sufletelor în urma vânătorii pe care ai observat-o astăzi. 
In urma acestei vânători, o gazelă, un şacal şi un vultur 
uriaş au rămas la sol. Priveşte: acolo, în faţa porţii, se 
află deja o siluetă umană, a unui copil care aşteaptă să 
fie primit de corpul unei mame ca urmare a unei 
concepţii naturale. In spatele acestei siluete poţi vedea 
o formă luminoasă: aceasta este spiritul din lumea de 
dincolo al acestui suflet abia ieşit din sânul naturii, care 
va veghea ca el să intre cât mai curând posibil în 
pântecul unei mame. Ai putut observa astfel cum cele 
trei animale ajunse la maturitate, care au trecut prin 
câteva mii de încarnări anterioare, în stadii diferite, au 
dat acum naştere unui suflet uman. 

Din el se va naşte un copil de sex masculin, care ar 
putea deveni, dacă va fi corect educat, un mare om. 

Caracterul blând al gazelei îi va domina inima, cel 
viclean al şacalului îi va influenţa mintea, iar puterea 
vulturului îi va guverna comportamentul, curajul şi 
voinţa. Caracterul său dominant va avea în centrul lui 
combativitatea, dar el îşi va putea modera acest 
caracter prin sensibilitatea şi prin inteligenţa sa. Astfel, 
se reunesc condiţiile pentru ca omul respectiv să poată 
fi util în orice domeniu de activitate şi în orice situaţie. 
Dacă va deveni un războinic, curajul lui îi va aduce 
noroc, fapt care nu îl va împiedica însă să fie doborât 
de alte arme ucigaşe. Pentru ca să poţi observa mai 
bine comportamentul acestui copil, nu este exclus ca 
de la anul, tatăl său să devină vecinul tău pe pământ". 

e) Cek (Orna principii care acţionează în om: 
materia şi spiritul 

(Marea "Evanghelie a [ui Ioan XI/75, 2-27) 

Domnul: 

„Am explicat deja de mai multe ori că Adam, în calitatea 
lui de prim om - în sensul de libertate completă de spirit - 
a fost creat pe acest pământ în scopul de a da naştere unei 
forme prin care materia să se poată întoarce din nou la 
viaţa spiritului liber. Acest proiect a avut drept scop triumful 
final al spiritului asupra materiei. Pentru ca el să poată avea 
succes, trebuiau create, printr-o decizie luată în toată 
libertatea, acele circumstanţe care să îi permită omului pe 
de o parte accesul la bucuriile inferioare, la poftele şi la 
pasiunile terestre, iar pe de altă parte să îi permită 
ascensiunea liberă către o viaţă pur spirituală. 

Am repetat de nenumărate ori că sufletul uman a 
cunoscut o naştere progresivă, care a început cu 
reunirea unor particule insignifiante şi care a progresat 
către sfere de conştiinţă din ce în ce mai înalte, care au 
condus la actuala formă a omului, ce nu se mai poate 

dezvolta din punct de vedere terestru, ci doar din punct 
de vedere spiritual. Practic, în om se intersectează două 
principii opuse: sfârşitul vieţii materiale, cu o conştiinţă 
de sine extrem de dezvoltată, şi începutul unei vieţi a 
sufletului, care este inalterabilă, datorită nivelului foarte 
înalt de perfecţiune a formei care a fost atins. Omul se 
găseşte astfel pe muchie de cuţit: îi este imposibil să nu 
îşi dea seama că este viu, întrucât este el însuşi dovada 
existenţei sale, dar nu realizează că se află pe pragul 
unei vieţi spirituale care tinde să înceapă, întrucât 
forma sa umană nu mai poate fi schimbată. Altfel spus, 
după ce sufletul a trecut prin nenumărate schimbări de 
corp pentru a ajunge la forma umană, această formă 
rămâne invariabilă în aspectul ei general. In schimb, 
acum începe o transformare a sufletului, care are drept 
scop apropierea acestuia de Spiritul lui Dumnezeu şi 
intrarea în comuniune cu Acesta. 

Ce s-ar întâmpla dacă această evoluţie nu s-ar 
produce? Materia şi spiritul s-ar trezi faţă în faţă, având 
posibilitatea să se anihileze reciproc, dar fără a putea 
totuşi să se atingă, întrucât polarităţile lor le-ar 
împiedica. De aceea, este indispensabil să fie găsită o 
cale comună, respectiv să fie creată o punte de legătură 
care să-i permită materiei să fuzioneze cu spiritul. Mai 
mult, această cale trebuie să constituie un exemplu pe 
care toate spiritele să îl poată urma. Dacă această cale 
nu ar fi găsită şi dacă omul nu ar urma-o, lui i-ar fi 
imposibil să iasă vreodată din sânul materiei, pentru a 
duce o viaţă spirituală rafinată. 

Voinţa Divinităţii este de a atrage către Sine 
creaturile pe care le-a obligat - din iubire faţă de ele şi 
pentru a le salva - să pătrundă în materie, în momentul 
în care acestea au atins frontiera dincolo de care îşi 
puteau începe calea spirituală, pe care pot fi conduse 
către o relaţie de tip Tată-copil. 

Cel care trebuia să construiască această punte de 
legătură a fost Adam. La drept vorbind, acest lucru 
ar fi trebuit să fie destul de uşor pentru el, căci 
fascinaţia materiei asupra omului era minimă în 
epoca lui prin comparaţie cu cea de astăzi. Tot ce 
trebuia să facă el era să se învingă pe sine şi să 
asculte. In acest fel, el ar fi putut construi cu uşurinţă 
puntea de legătură care ar fi permis înflorirea vieţii 
spirituale pe pământ, căci ascultarea voinţei lui 
Dumnezeu de către omul eliberat de orice păcat 
reprezintă singurul mijloc prin care acesta poate fi 
testat. In schimb, neascultarea este urmată inevitabil 
de către toate celelalte rele. 

Din păcate, Adam a căzut, fapt care a provocat o 
nouă întoarcere a sa în materie, adică într-o polaritate 
care l-ar fi putut conduce la o îndepărtare şi mai mare 
de Dumnezeu, şi nicidecum la o apropiere de Acesta, 
care i-ar fi permis să se bucure de preafericiri din ce în 
ce mai rafinate. 

In mai multe rânduri, suflete extrem de puternice au 
încercat să străpungă acest acoperiş din frunze pentru 
a lăsa să treacă prin el razele luminoase ale soarelui. 
Unele dintre ele au reuşit parţial, permiţând astfel 
umanităţii accesul la trei religii antice. Aceste suflete 
puternice nu au reuşit însă să ajungă la nucleul 
copacului, pentru a-1 distruge definitiv. De altfel, nici nu 
ar fi putut reuşi vreodată, întrucât nu au făcut dovada 
unor mari păcate, pe care apoi să le învingă şi să 
ajungă la eliberare; dimpotrivă, ele s-au bucurat în 
prima parte a vieţii lor de toate bucuriile lumii, şi abia 
spre final au ajuns la setea de adevăr şi la dorinţa 
arzătoare de a-L cunoaşte pe Dumnezeu. Singur Iisus a 
reuşit să străpungă acoperişul din frunze şi să distrugă 
Copacul Păcatului. El a atins astfel nivelul pe care 
Adam nu a reuşit să-1 atingă şi a reconciliat în El 

Divinitatea rănită în sfinţenia Ei din cauza încălcării 
Poruncii. Deschizând calea care conduce direct către 
Dumnezeu şi parcurgând-o El însuşi până la capăt, Fiul 
omului, Iisus, a devenit astfel Fiul lui Dumnezeu. In 
acest lucru constă MÂNTUIREA lumii. 

Fără Mine, nimeni nu poate ajunge la Tatăl, iar fără 
credinţa în Iisus nici un înţelept nu a putut percepe 
vreodată atotputernica Divinitate ca pe o Sursă 
Primordială a Iubirii şi nu şi-a dat seama că această 
Iubire se poate manifesta sub forma unei persoane. Prin 
Iisus, invizibilul a devenit vizibil într-o formă umană, 
fapt care a făcut posibilă apropierea creaturii de 
Creatorul ei, deschiderea materiei către spirit, elanul 
către înălţimi, străpungerea zidului care separă materia 
de spirit şi reunirea celor două extreme incapabile să 
opereze singure propria lor fuziune. In acest fel, Iisus a 
şters consecinţele păcatului originar. ACEST PUNCT 
DE JONCŢIUNE ESTE ÎNSĂŞI VIAŢA LUI IISUS". 

f) (Progresul sufletului uman către perfecţiune 

(Marea "Evanghelie a lui Ioan IX/l 71, 4-10) 

Domnul: 

„Atunci când omul vine în această lume, el este 
complet separat la nivelul sufletului său de Atotputerea 
lui Dumnezeu, fiind nevoit să depindă în întregime de 
propria sa voinţă şi de discernământul său. Doar după 
ce îl recunoaşte pe Dumnezeu prin învăţătura oferită de 
părinţii săi şi de alţi maeştri plini de înţelepciune, 
respectiv după ce se întoarce către Acesta, implorându-L 
să îi acorde ajutorul şi graţia Sa - poate începe progresul 
sufletului către Lumina lui Dumnezeu, trecând prin cele 
trei ceruri. Sufletul omului se converteşte astfel într-o 
recunoaştere din ce în ce mai plenară, iar apoi într-o 
iubire din ce în ce mai profundă faţă de Dumnezeu. 

In final, el îşi abandonează în mod voluntar propria 
voinţă în faţa voinţei lui Dumnezeu şi fuzionează cu 
Spiritul Acestuia. In acest fel, sufletul atinge treptat, cu 
ajutorul Spiritului lui Dumnezeu, perfecţiunea care 
corespunde Spiritului divin din inima lui, păstrându-şi în 
acelaşi timp propria libertate şi independenţă. Fiecare 
suflet realizat este penetrat de acelaşi adevăr şi de 
aceeaşi lumină, care emană din iubirea lui faţă de 
Dumnezeu şi din iubirea lui faţă de aproapele său. 

Atât timp cât oamenii vor continua să se certe şi să 
se războiască între ei, ei vor rămâne foarte departe de 
împărăţia lui Dumnezeu, în care nu vor putea intra 
decât atunci când se vor învăţa să îşi cultive răbdarea, 
smerenia, blândeţea şi iubirea faţă de aproape. Când 
această transformare se va produce în ei, lăsând 
Adevărul lui Dumnezeu să pătrundă în sufletele lor, 
toate discordiile, certurile şi războaiele vor înceta pe 
pământ, pentru totdeauna". 

g) Progresul către adevărata viaţă, în aceasta lume. şi în 
lumea de dincolo 

(Marea "Evanghelie a lui Ioan 1/11/ '156, 7-12) 

Domnul către farisieni: 

„Omul trebuie să acţioneze liber în această lume şi să 
se opună prin propria sa voinţă tentaţiilor seducătoare 
ale acestui pământ. Numai în acest fel se poate fortifica 
el, lăsându-se pătruns de Spiritul lui Dumnezeu. Omul 
nu va ajunge niciodată prin lenevie în împărăţia lui 
Dumnezeu şi la viaţa eternă, care presupune o activitate 
continuă şi susţinută în toate sferele vieţii. 

Cei care se retrag complet din lume, precum 
anahoreţii din Cârmei şi din Sion, nu comit mai multe 
păcate decât o piatră, dar ce merit are piatra? De altfel, 
când se vor desprinde de trupul lor, ce vor face aceste 

suflete în lumea de dincolo, cu obişnuinţa inactivităţii şi 
lenei lor? In lumea de dincolo ele vor fi supuse la tot felul 
de încercări, cu scopul de a le stimula să desfăşoare o 
activitate a vieţii. Aceste încercări nu diferă prea mult în 
lumea de dincolo faţă de cele din această lume, fiind 
direct proporţionale cu capacitatea sufletelor în cauză. 
Pentru un suflet dezîntrupat însă, aceste încercări sunt 
inevitabil mai dure decât aici, pe pământ, căci în lumea 
de dincolo tot ce gândeşte şi tot ce îşi doreşte sufletul 
apare instantaneu în faţa lui, ca o realitate aparentă. In 
această lume, gândurile şi ideile sale rămân abstracte şi 
invizibile, fiind implicit mult mai uşor de învins. Altfel 
spus, sufletul se poate sustrage mult mai uşor lor. Dar 
într-o lume în care ideile şi gândurile tind să devină o 
realitate vizibilă, cum şi-ar putea combate sufletul 
propria lume, pe care a creat-o personal? 

De aceea, tentaţiile sunt mult mai greu de depăşit în 
lumea de dincolo decât în această lume, făcând 
aproape imposibilă eliberarea sufletelor din captivitatea 
dură a propriilor lor pasiuni rele. Sufletele ar trebui să 
devină mult mai independente decât pe pământ pentru 
a-şi putea transcende gândurile, ideile şi imaginaţia, 
căci acolo nu vor putea conta pe un ajutor imediat şi pe 
compasiunea lui Dumnezeu sau a altor spirite, aşa cum 
se întâmplă adeseori pe pământ. 

Căci cine nu îl caută cu toată seriozitatea pe 
Dumnezeu, preferând să savureze plăcerile acestei 
lumi, îl pierde pe Dumnezeu, iar Acesta nu îi va mai da 
nici un semn care să-i permită să-şi dea seama cât de 
mult s-a îndepărtat de El. Cu alte cuvinte, Dumnezeu 
nu-şi va reaminti de el decât atunci când sufletul va 
reîncepe să îl caute din propria sa voinţă. Numai atunci 
îi va permite Dumnezeu să îl găsească, în măsura în 
care căutarea sa este sinceră". 

fijSufktidtn (urnea de dincob 

(Marea Evanghelie a fuiloan 1/111/ 17, 5-7) 

Domnul: 

„Sufletele primesc în lumea de dincolo tot ceea ce îşi 
doresc. Dacă dorinţele lor sunt rele, ele sunt atenţionate 
asupra consecinţelor pe care vor trebui să le suporte în 
urma satisfacţiei de moment pe care o vor avea. Dacă 
sufletele ascultă de avertismentele primite, ele sunt 
ajutate cu uşurinţă şi rapid. In caz contrar, ele nu sunt 
împiedicate însă să se bucure de ceea ce îşi doresc, aşa 
cum le dictează iubirea lor. 

Indiferent dacă natura acestei iubiri este inferioară 
sau superioară, ea reprezintă însăşi viaţa omului, a 
îngerului şi a Demonului. Dacă i-am răpi sufletului 
iubirea lui, i-am răpi practic viaţa şi existenţa. Totuşi, 
conform ordinii lui Dumnezeu, această situaţie nu poate 
dura la infinit, căci dacă ar fi posibil să distrugi chiar şi 
cel mai mic atom al Creaţiei, Dumnezeu însuşi ar pierde 
un atom din Fiinţa Lui, fapt care este absolut imposibil. 

Cu atât mai puţin îşi poate pierde un suflet uman 
propria viaţă. în schimb, el poate deveni extrem de 
nefericit prin propria sa voinţă, sau dimpotrivă, dacă îşi 
doreşte cu adevărat acest lucru, el poate deveni perfect 
liber şi preafericit". 

(Marea "Evanghelie a tui îoan IX/ 142, 2 şi 143, 8) 
Extras dintr-o conversaţie purtată de Domnul cu 
pescarii de pe malul Lacului Alb. 

Domnul: 

„Adevărata beatitudine a vieţii nu constă în vederea 
clară, în cunoaştere şi discernământ, ci doar în iubirea 
care acţionează într-o progresie constantă. De aceea, 
fiecare suflet trebuie să se focalizeze înainte de toate 

asupra acestei iubiri active, făcând din ea elementul 
central al vieţii sale, fără de care nu va putea obţine 
niciodată lumina interioară vie. Căci iubirea activă este 
un foc interior care trebuie să se transforme sub 
acţiunea unei forţe din ce în ce mai intense într-o 
flacără luminoasă. 

Dacă acest element vital al sufletului a fost complet 
trezit (ceea ce înseamnă că omul a experimentat o 
renaştere întru spirit), sufletul rămâne activ în cel mai 
înalt grad (cu toată iubirea sa interioară generată de 
iubirea sa dezvoltată la maxim), iar fericirea şi lumina sa 
continuă să se amplifice direct proporţional cu iubirea sa 
activă, şi nu cu lumina sa interioară. De altfel, lumina sa 
nu s-ar putea amplifica niciodată fără iubirea sa activă, 
întrucât Dumnezeu a decis încă de la originea eternităţii 
ca nici un suflet uman să nu poată avea acces la lumina 
sa interioară fără o activitate corespondentă a iubirii sale. 

Cum pot produce oamenii lumină în această lume 
materială? Iată, dacă ei freacă două lemne sau dacă 
ciocnesc două pietre, din acestea sar scântei. Dacă 
aceste scântei cad pe o materie inflamabilă, cum este 
lemnul, paiele uscate, anumite răşini amestecate cu 
sulf şi cu naftalină, din ele rezultă în scurt timp o flacără 
înaltă, iar lumina pătrunde în materie, pe care o 
înconjoară de asemenea din toate direcţiile. 

Aşa se petrec lucrurile în lumea neanimată a 
materiei: pentru a obţine foc şi lumină este necesară o 
anumită activitate prealabilă. In mod similar, trezirea 
luminii vieţii în interiorul sufletului trebuie precedată de 
o anumită activitate a acestuia. Această activitate 
trezeşte iubirea dinlăuntrul lui, care reprezintă 
elementul lui vital, şi abia când ea devine foarte intensă 
se poate naşte lumina sufletului, respectiv 
înţelepciunea care poate discerne, judeca şi ordona 
lucrurile prin ea însăşi. 

Astfel se petrec lucrurile cu viaţa sufletului şi cu 
cunoaşterea sa interioară. In această lume, şi cu atât 
mai mult în lumea de dincolo, cunoaşterea sufletului 
reprezintă consecinţa activităţii sale. Dacă această 
activitate s-ar opri (sau ar avea posibilitatea să se 
oprească), înţelepciunea şi claritatea interioară a 
sufletului s-ar stinge de la sine. înţelegeţi ce vă spun?" 

Unul dintre pescari răspunde: „Da, Doamne şi 
Invăţătorule. Aş dori să aflu însă în ce constă în esenţă 
activitatea unui suflet în imensa lume de dincolo. Pe 
acest pământ dur, omul trebuie să execute mii de 
activităţi pentru a supravieţui, dar ce poate face sufletul 
în imensa lume de dincolo? Trebuie el de asemenea să 
lucreze pământul, să semene şi să recolteze roadele 
muncii sale pentru a-şi putea întreţine viaţa?" 

Domnul: „Desigur, prietene. El trebuie să lucreze 
pământul, să semene şi să recolteze, dar nu în maniera în 
care sunt executate aceste activităţi pe pământ. Ascultă: 
fără activitatea intensă a spiritelor cele mai perfecte, 
nimic nu s-ar putea realiza pe pământ! Nu numai că din 
sol nu ar creşte nimic şi nici o fiinţă vie nu s-ar putea 
deplasa pe suprafaţa pământului, dar nici soarele şi nici 
pământul nu ar fi fost create vreodată, şi încă şi mai puţin 
ar putea continua ele să îşi ducă existenţa. 

Oamenii lucrează pământul şi îşi seamănă seminţele, 
dar fără ajutorul spiritelor din lumea de dincolo acestea 
nu ar germina niciodată, nu ar creşte şi nu ar putea da 
rod. Spiritele perfecte au foarte multe activităţi de făcut, 
atât pe pământ cât şi pe alte corpuri cereşti, şi încă şi mai 
mult pentru evoluţia sufletelor şi pentru perfecţionarea 
oamenilor care se află deja în lumea de dincolo. Dar cel 
mai intens acţionează ele pentru călăuzirea oamenilor 
din această lume, căci în lumea de dincolo ajung de la o 
zi la alta tot mai multe suflete nerealizate, care provin 
îndeosebi de pe acest pământ. Aceste suflete nerealizate 

şi rele ar putea distruge rapid întregul pământ, cu 
ajutorul spiritelor naturale neevoluate, astfel încât nici o 
plantă să nu mai crească pe el şi nici un animal şi nici un 
om să nu mai poată supravieţui. 

Dacă nu ar exista iubirea, înţelepciunea şi puterea 
spiritelor perfecte, nimeni nu s-ar putea opune răutăţii 
spiritelor nerealizate din lumea de dincolo. Din fericire, 
spiritele evoluate se ocupă inclusiv de acestea din 
urmă, ajutându-le astfel să evolueze gradat, încetul cu 
încetul, către împărăţia lui Dumnezeu. 

Este imposibil să îţi traduc în cuvinte ce fel de 
activităţi realizează aceste spirite evoluate pentru a 
obţine astfel de rezultate. După ce veţi experimenta voi 
înşivă a doua naştere, veţi înţelege mult mai limpede 
cum acţionează şi cum operează spiritele din lumea de 
dincolo. Acum M-ai înţeles?" 

Pescarul: „Da, preaiubite Doamne şi Invăţătorule. Iţi 
mulţumesc din inimă pentru graţia şi pentru răbdarea Ta 
faţă de noi, oameni slabi şi încăpăţânaţi! Cu siguranţă va 
mai trece mult timp până când noi, cei care trăim în 
mijlocul atâtor miracole care nu încetează niciodată, vom 
putea înţelege tot ce ne-ai spus Tu! Noi vedem şi putem 
gusta apa, dar nu ştim ce este aceasta. La fel, noi vedem 
focul şi lumina lui, şi îi simţim căldura, dar nu înţelegem ce 
reprezintă toate acestea şi care este adevărata lor origine. 
Chiar şi aşa, noi suntem mai fericiţi decât am putea descrie 
vreodată în cuvinte şi ne bucurăm din inimă pentru 
învăţătura pe care ne-ai transmis-o, prin marea Ta graţie şi 
iubire, şi care descrie secretul căii infailibile care conduce 
către adevărul cel viu. O, dragă Doamne şi Invăţătorule, 
susţine -ne prin graţia Ta, astfel încât să putem parcurge 
această cale până la destinaţia ei luminoasă, fără a obosi 
vreodată şi fără a cădea pradă lenei!" 

Domnul: „Cine are credinţă şi cine a găsit adevărata 
cale, va ajunge cu siguranţă la destinaţia către care aspiră!" 

V 

Irinitatea din om şi împărăţia lui < Dumnezeu 
din inima omului 

„La naşterea corpului, germenul vieţii eterne este 
depozitat sub forma unei minuscule scântei alcătuită din 
cel mal pur Spirit al iul Dumnezeu în Inima sufletului". 

(Marea "Evanghelie a lui Ioan 11/ 2-1 7, 5) 

a) Viziunea hi OaCim 

(Casa 'Domnului 11/72, 9-27; 74; 2-3; 24-32) 

Oalim: 

„Mai întâi, ceea ce am auzit mi s-a părut foarte 
ciudat: se pare că trebuia să privesc în propria mea 
inimă. In timp ce reflectam la posibilitatea sau la 
imposibilitatea de a-mi orienta privirea către inima 
mea, mi- am pierdut subit lumina ochilor şi totul a 
devenit limpede în interiorul meu. Am putut privi astfel 
în interiorul corpului meu, la fel cum privesc de regulă 
în lumea exterioară, în lumina soarelui. 

Nu înţelegeam cum era posibil acest lucru, dar inima 
mea a devenit complet transparentă, şi am putut vedea 
cu această ocazie că, de fapt, nu exista o singură inimă, 
ci trei, încastrate una în cealaltă, la fel ca trei castane 
învelite de aceeaşi coajă exterioară. In centrul 
învelişului exterior exista adevărata inimă din carne, în 
interiorul căreia se afla un mic nucleu ce purta în el 
germenul adevăratei vieţi şi care conţinea în sine o 
varietate şi o multiplicitate infinită. 

Inima exterioară a explodat imediat, s-a desprins şi a 
căzut în profunzimile insondabile; aceasta era inima 
fizică a corpului. Inima interioară substanţială a rămas 
pe loc, dar a început să se mărească progresiv, sub 
presiunea inimii centrale care conţinea în sine germenul 
vieţii. La rândul lui, acesta a continuat să se dilate, 
luminând feeric, la fel ca o sămânţă aşezată în pământ, 
din care creşte o plantă care se transformă într-un 
copac puternic. 

Cam aşa se petreceau lucrurile şi cu inima mea 
interioară, care conţine în sine germenul vieţii. La 
început, ea avea aparenţa unei inimi, dar după ce a 
crescut, a luat progresiv forma unui om, iar în curând 
nu m-am mai putut recunoaşte în acest om nou care 
rezulta din transformarea inimii mele centrale şi 
luminoase, care conţine în sine germenul vieţii. 

La vederea acestui om, m-am întrebat dacă această 
fiinţă nouă, ieşită din inima mea centrală, dispune la 
rândul ei de o inimă. Am constatat imediat că ea 
ascundea într-adevăr o inimă în interiorul ei, dar 
această inimă semăna cu un soare, iar lumina pe care 
o răspândea în jur era de o mie de ori mai intensă decât 
lumina zilei. 

Contemplând această inimă-soare, am descoperit 
subit că în centrul ei există o imagine vie care îţi 
semăna perfect, o, Tată preasfânt, şi nu am înţeles cum 
era posibil acest lucru. 

In timp ce reflectam, am fost invadat subit de o 
fericire fără seamăn, iar imaginea Ta vie a început să 
îmi vorbească din interiorul inimii- soare a noului om 
dinlăuntrul meu: «Priveşte în sus şi vei înţelege imediat 
de unde vin şi cum se face că locuiesc acum în tine!» 
Am privit în sus şi am văzut imediat un soare de o 
mărime incomensurabilă, în centrul căruia Te- am văzut 
pe Tine, Tată preasfânt! 

Din Tine emana o infinitate de raze strălucitoare de 
lumină, iar una dintre acestea a pătruns în inima-soare 
a omului nou din interiorul meu, dându-Ti viată Tie, în 
mine. La scurt timp, omul cel nou din inima mea şi-a 
întins braţul şi a dorit să înlănţuie omul exterior din mine. 

Atunci mi s-a făcut frică, iar această frică m-a 
aruncat înapoi în corpul fizic. Inima din carne, care a 
dispărut iniţial, a revenit din profunzimile sale şi a 
înghiţit din nou cele două inimi interioare, după care 
lumea exterioară mi-a devenit din nou vizibilă, iar 
viziunea interioară a dispărut. Iată tot ce am văzut, ce 
am simţit şi ce am auzit în interiorul meu". 

Abedam cel înalt către Oalim şi către Părinţii 
Patriarhi: 

„Ascultaţi şi analizaţi în forul vostru interior ceea ce 
vă voi spune în continuare: ... Sunteţi cu toţii foarte 
slăbiţi, deşi părinţii voştri sunt încă în viaţă! Ce se 
întâmplă cu cei care se implică în războiul cel orb din 
existenţa voastră? Vă repet încă o dată că nici o 
învăţătură nu vă va fi de folos dacă principiile sale nu 
vor fi confirmate şi imprimate în inimile voastre prin 
mărturia Mea vie! 

In Oalim aţi regăsit această mărturie în totalitatea ei. 
Nu este suficient însă să o primiţi înlăuntrul vostru, ci 
trebuie să o transmiteţi mai departe, discipolilor voştri. Fiţi 
convinşi că toţi cei care vor primi cu toată seriozitatea 
această învăţătură, punând-o în practică, vor putea 
verifica în ei înşişi marea mărturie sfântă a lui Oalim, 
depunând apoi la rândul lor mărturie pentru autenticitatea 
Cuvântului Meu care se adresează acum vouă, tuturor. 

Iată, Oalim a găsit în interiorul celei de-a treia inimi 
(purtătoarea germenului viu), după transformarea 
acesteia într-un om, încă o inimă solară, iar în interiorul 
acesteia M-a găsit pe Mine, la fel cum imaginea soarelui 

luminos poate fi regăsită în fiecare picătură de rouă. 
Această imagine interioară a Mea i-a vorbit la fel cum vă 
vorbesc Eu însumi, revelându-i-se ca fiind Tatăl preasfânt 
şi etern, în toată măreţia şi slava Lui infinită şi sacră. 

Acest om din interiorul lui Oalim avea deja dorinţa 
de a deveni una cu omul exterior substanţial, şi parţial 
chiar cu omul material. Din păcate, Oalim nu a fost 
suficient de matur pentru a permite acestei transformări 
să se producă. La rândul vostru, veţi experimenta 
această fuziune atunci când veţi ajunge la maturitate, 
dar atunci ea va rămâne pentru totdeauna. 

Nu uitaţi să transmiteţi această învăţătură tuturor 
celor care vor veni la voi, lăsându-le astfel o mărturie 
durabilă a Cuvintelor Mele. Cei care vor descoperi 
această mărturie în interiorul lor vor primi automat de 
la Mine viaţa veşnică, care nu le va mai fi apoi luată 
niciodată, în toată eternitatea. Această promisiune este 
confirmată de viziunea lui Oalim". 

6) Corp - suflet - spirit 

(Marea "Evanghelie a lui Ioan 11/21 7, 5) 

Domnul: 

„In timpul separării corpului noului-născut de corpul 
mamei sale, germenul vieţii eterne este introdus în 
inima sufletului copilului sub forma unei mici scântei, la 
fel cum, atunci când cade floarea unei plante, fructul 
acesteia începe să crească şi să se dezvolte, 
înarmându-se astfel pentru apărarea sa. De îndată ce 
corpul se dezvoltă, începe formarea spiritului din 
interiorul inimii sufletului. Sufletul trebuie să reunească 
însă condiţiile necesare pentru dezvoltarea acestuia, 
pentru ca spiritul să poată germina. Mai mult, el trebuie 
să îi întindă mâna sa, pentru a-1 ajuta să crească". 

(Marea "Evanghelie a tui loan IX/l 74, 9-12) 

Rafael către un medic: 

„In această existenţă, lumina lămpii vieţii umplută 
până la refuz cu ulei semnifică o credinţă plenară şi vie, 
care iluminează calea către împărăţia lui Dumnezeu. 
Cine perseverează pe această cale şi în această lumină, 
fără să se ocupe de afacerile acestei lumi mai mult 
decât este necesar, dobândeşte la momentul potrivit 
lumina vieţii eterne şi intră în împărăţia lui Dumnezeu 
chiar în timp ce se află în această lume. în acest fel, 
împărăţia lui Dumnezeu îi devine vizibilă, în toată 
splendoarea ei. Căci cel care este una cu voinţa 
Domnului devine una inclusiv cu înţelepciunea Lui 
perfectă şi eternă, cu libertatea şi independenţa Sa, cu 
forţa şi cu puterea Lui, devenind astfel, pentru 
totdeauna, un veritabil Copil al lui Dumnezeu. 

Iată, eu însumi sunt un astfel de Copil al lui 
Dumnezeu, şi nu am ajuns în acest stadiu ducând o 
existenţă pur spirituală, ci în urma încarnărilor mele 
terestre. Când împărăţia lui Dumnezeu mi-a devenit 
întru totul accesibilă, mă aflam încă pe pământ, şi am 
putut face atunci tot ceea ce îmi stă în puteri astăzi, prin 
puterea aceluiaşi Spirit divin din mine. Eu nu am murit 
aşa cum mor de obicei oamenii, ci puterea Spiritului 
divin mi -a transmutat instantaneu corpul fizic, astfel 
încât nimic din el nu a mai rămas pe pământ, nici măcar 
un atom de materie. Toate particulele corpului meu au 
devenit veşmântul meu indestructibil pentru veşnicie, iar 
tu mă vezi în momentul de faţă cu tot cu corpul şi cu 
sufletul meu, nu doar în spiritul meu. Dacă nu îţi vine să 
crezi, nu ai decât să mă atingi. Vei simţi astfel un om 
alcătuit din carne şi oase, atât timp cât eu voi dori acest 
lucru. Dacă voi dori să transform din nou acest corp în 
spirit pur, tu vei continua să mă vezi, dar nu cu ochii tăi 
fizici, ci cu cei ai sufletului tău, pe care eu îi pot deschide 

să vadă atât timp cât doresc. Apropie-te aşadar şi 
atinge- mă, căci această experienţă face parte integrantă 
din educaţia pe care trebuie să o primeşti referitoare la 
realitatea împărăţiei lui Dumnezeu". 

(Marea "Evanghelie a lui Ioan IX/l 76, 2-4, 7, 9) 

Rafael către medic (în continuare): 

„Nu există decât o singură fiinţă, iar nefiinţa nu 
există nicăieri în imensul spaţiu infinit al creaţiei. 
Existenţa materială limitată în timp nu este la drept 
vorbind decât o încercare la care este supus sufletul, în 
urma căreia acesta trebuie să ajungă la adevărata 
existenţă indestructibilă, care este de ordin pur 
spiritual. De altfel, în întreaga sferă a infinităţii nu se 
poate vorbi de un alt tip de existenţă. 

Priveşte, prietene, cu tot cu filozofia ta grecească: tu 
îl poţi vedea acolo, aşezat printre noi, pe Domnul! El 
este singura Esenţă autentică şi reală a tot ceea ce 
există. In ceea ce ne priveşte pe noi, noi nu suntem 
decât ideile şi gândurile Sale de lumină, de la cele mai 
mici la cele mai mari, concretizate de voinţa Sa. Şi 
întrucât ideile şi gândurile Lui luminoase sunt rezultatul 
Iubirii Sale eterne şi infinite, care reprezintă însăşi Fiinţa 
şi Esenţa Lui, ele sunt practic indestructibile şi eterne, 
la fel ca şi El. Altfel spus, esenţa noastră este şi va 
rămâne de-a pururi indestructibilă în existenţa ei reală, 
care este de ordin pur spiritual. Este absolut imposibil 
ca o particulă cât de mică din ceea ce există să poată 
fi vreodată distrusă, căci tot ceea ce este conţinut în 
plenitudinea infinită a ideilor şi gândurilor Domnului şi 
Stăpânului etern reprezintă însăşi realitatea de 
nezdruncinat a Acestuia, şi chiar dacă Domnul ar putea 
distruge dacă ar dori o parte din gândurile sau din ideile 
Sale creatoare, El ar pierde în mod evident o parte din 
perfecţiunea Sa infinită, ceea ce ar fi absolut imposibil!" 

(Tământufşi [una 51, 5-7) 

Domnul: 

„Atunci când fructul creşte timp de trei luni în corpul 
mamei, sufletul a cărui inimă spirituală a atins o 
anumită soliditate primeşte prin intermediul unui înger 
un spirit etern înconjurat de şapte învelişuri. Acest spirit 
divin se instalează direct în inima sufletului. De bună 
seamă, nu vorbim aici de învelişuri materiale, ci 
spirituale, care sunt însă mult mai solide şi mai durabile 
decât orice înveliş material. De altfel, acest lucru poate 
fi văzut cu uşurinţă chiar aici, pe pământ, unde o 
închisoare materială se dovedeşte adeseori mult mai 
uşor de distrus decât una spirituală. După introducerea 
spiritului în inima sufletului, fapt care se întâmplă mai 
devreme în cazul anumitor copii şi mai târziu în cazul 
altora, iar în cazul unora dintre ei cu trei zile înainte de 
naştere, corpul acestora începe să se dezvolte mai 
rapid, iar naşterea poate avea loc". 

c) Trinitatea divina şi cea a omuâd 

(Marea 'EvangFietk a fuiloan VlII/24, 4-14, şi 25, 1-15) 

Domnul către discipolii Săi: 

„Botezul prin plasarea mâinilor pe cei care au 
acceptat în totalitate învăţătura Mea referitoare la viaţă 
echivalează cu întărirea lor în Numele Tatălui care este 
Iubire, în Numele Logosului Divin care este Fiul sau 
înţelepciunea Tatălui şi în Numele Sfântului Duh care 
este Voinţa atotputernică a Tatălui şi a Fiului. 

Aceste trei concepte explică în totalitate Fiinţa lui 
Dumnezeu. Ce-i drept, oamenilor cu un nivel mai redus 
de înţelegere această trinitate le apare ca un fel de 
Triplă Personalitate, dar nu avem de ales, căci aceasta 
este cea mai justă reprezentare asupra Divinităţii pe 
care şi-o poate face omul. 

Omul a fost creat într-o armonie deplină cu 
Dumnezeu, iar cel care doreşte să se cunoască în 
totalitate pe sine trebuie să ştie şi să recunoască în el 
însuşi trei personalităţi, care alcătuiesc împreună fiinţa 
sa unică. Tu dispui de un corp înzestrat cu toate 
simţurile şi membrele necesare unei existenţe libere şi 
independente, precum şi cu diferite organe, mai mari 
sau mai mici. Acest corp este înzestrat cu o viaţă 
naturală care serveşte nevoilor de formare ale sufletului 
din interiorul lui, dar care se deosebeşte în totalitate de 
viaţa spirituală a acestuia. Corpul se hrăneşte cu 
alimente materiale, care dau naştere apoi sângelui şi 
celorlalte sucuri hrănitoare destinate diferitelor organe 
fizice. Inima conţine un mecanism care o obligă să se 
dilate şi să se contracte continuu, pentru ca sângele şi 
sucurile hrănitoare care dau viaţă corpului să poată 
ajunge la toate părţile sale componente, iar apoi să se 
întoarcă la inimă, pentru a fi purificate şi încărcate cu 
noi substanţe hrănitoare ce vor fi apoi transmise 
organelor. Fără această activitate neîncetată şi 
specifică a inimii, omul nu ar putea supravieţui nici 
măcar o oră în planul vieţii fizice. 

Sufletul nu are nimic de-a face cu această activitate 
vitală a inimii, nici cu cea a plămânilor, a ficatului, a 
splinei, a stomacului, a intestinelor, a rinichilor şi a 
celorlalte elemente ale corpului. Corpul reprezintă o 
personalitate în sine, perfect definită şi închisă. El 
reprezintă un om care acţionează ca şi cum fiinţa sa 
fizică şi sufletul său ar fi una şi aceeaşi personalitate. 

Dacă vom observa un suflet în sine, vom constata că 
şi acesta reprezintă o fiinţă completă, substanţială şi 
spirituală, care conţine - analogic vorbind - aceleaşi 
organe ca şi corpul fizic, şi care se serveşte de ele la fel 
cum corpul se foloseşte de organele sale materiale, dar 
pe un plan mult mai elevat. 

Deşi corpul şi sufletul reprezintă în sine doi oameni 
sau două personalităţi complet diferite, fiecare cu 
activitatea sa proprie, ele alcătuiesc totuşi împreună un 
singur om, pentru simplul motiv că scopul vieţii lor este 
comun. De aceea, nimeni nu poate pretinde că trupul şi 
sufletul său nu alcătuiesc împreună una şi aceeaşi 
persoană. Căci corpul îi serveşte sufletului, iar sufletul 
ajută corpul prin inteligenţa şi prin voinţa lui, de unde 
rezultă că sufletul este la fel de responsabil pentru 
actele corpului cum este pentru propriile sale fapte, 
respectiv pentru gândurile, dorinţele, speranţele şi 
pasiunile sale. 

Dacă vom observa viaţa şi fiinţa sufletului încă şi mai 
îndeaproape, vom descoperi că în calitatea sa de fiinţă 
substanţială umană înzestrată cu un corp, el nu se 
situează cu nimic mai presus de sufletul unei maimuţe, 
să zicem. In mod evident, el dispune de o raţiune 
instinctivă mai dezvoltată, dar nu şi de o inteligenţă 
reală şi de o putere de discernământ iluminată şi 
capabilă să evalueze corect lucrurile şi raporturile 
dintre ele. 

Cel care îi permite sufletului să distingă răul de bine 
şi adevărul de minciună, să gândească liber, să 
reflecteze la tot felul de subiecte, dintre cele mai 
variate, şi să îşi exercite liber voinţa - este un al treilea 
om, cel esenţialmente spiritual. Facultăţile acestuia 
sunt mult mai înalte prin comparaţie cu cele ale omului 
material şi ale celui sufletesc, fiind de fapt cele care îi 
conferă omului asemănarea sa cu Dumnezeu. Aceste 
facultăţi îi permit sufletului să se apropie de adevăr şi 
de bine - dacă doreşte acest lucru şi cu ajutorul omului 
spiritual -, devenind astfel din ce în ce mai identic cu 
spiritul divin care locuieşte în el, respectiv din ce în ce 
mai înţelept, mai puternic şi mai plin de vitalitate, iar în 
final îi permit să renască întrutotul în el. 

Dacă sufletul optează pentru această cale şi se 
identifică plenar cu spiritul său, el devine practic o fiinţă 
identică cu acesta, la fel cum sunt părţile corporale cele 
mai nobile ale unui suflet realizat. Aceste părţi 
corporale sunt în realitate spirite ale naturii extrem de 
variate, care se transformă şi trec în întregime în corpul 
substanţial spiritual, pe care l-am putea numi „corpul 
sufletului", stadiu în care se identifică la rândul lor cu 
partea esenţială a spiritului. Este ca şi cum am vorbi de 
o autentică înviere a corpului, adică de o ultimă zi - cea 
mai adevărată din viaţa sa - care apare atunci când 
omul cunoaşte renaşterea întru spiritul său. Acest 
fenomen se poate petrece fie în această viaţă, fie în 
lumea de dincolo, unde are însă nevoie de o perioadă 
ceva mai lungă şi unde trebuie să treacă printr-un 
proces ceva mai laborios. 

Deşi un om născut a doua oară se prezintă ca un om 
unitar perfect, fiinţa sa este alcătuită aşadar dintr-o 
trinitate perfect decelabilă. 

De altfel, puteţi remarca cu uşurinţă această trinitate 
în tot ce există în natură: primul lucru pe care îl 
observaţi în faţa ochilor este forma sa exterioară, fără 
de care nu ar putea exista şi nimeni nu s-ar putea gândi 
la obiectul respectiv. 

Al doilea lucru este în mod evident conţinutul acestei 
forme, fără de care forma nu ar putea exista şi nu ar 
avea un contur precis. In sfârşit, al treilea lucru, la fel de 
indispensabil pentru existenţa oricărui obiect, este forţa 
sa interioară inerentă, care ţine laolaltă toate 
elementele sale interne şi care reprezintă adevărata sa 
fiinţă (esenţă). Tocmai pentru că această energie 
reprezintă conţinutul oricărui lucru, căruia îi 
condiţionează forma exterioară, ea reprezintă esenţa 
fundamentală a oricărei existenţe, indiferent de natura 
ei. Altfel spus, fără această esenţă nimeni nu şi-ar putea 

imagina o fiinţă sau un obiect lipsit de un conţinut şi de 
o formă exterioară. După cum vedeţi, aceste trei părţi 
componente sunt uşor de decelat în sine, căci forma 
exterioară nu poate fi confundată cu conţinutul, iar 
acesta cu forţa care îl susţine în viaţă, şi totuşi cele trei 
elemente alcătuiesc împreună o singură unitate. 

Să ne întoarcem acum la sufletul nostru. Pentru a se 
simţi în siguranţă şi pentru a putea duce o viaţă 
determinată, el trebuie neapărat să aibă o formă 
exterioară, respectiv cea a unei fiinţe umane (în cazul 
de faţă). Forma exterioară a sufletului este ceea ce noi 
numim «corp». Nu contează dacă acest corp este încă 
material, sau doar substanţial şi spiritualizat. Dacă 
sufletul există într-o formă umană, el trebuie să aibă în 
mod obligatoriu un conţinut care să corespundă formei 
sale exterioare. Acest corp interior al sufletului, adică 
acest conţinut, reprezintă existenţa acestuia, adică 
sufletul propriu-zis. Dacă aceste două condiţii sunt 
îndeplinite, rezultă inevitabil că la baza lor există o 
energie care condiţionează sufletul. Această forţă nu 
este alta decât spiritul, care reprezintă totul în toate, 
căci fără el nu ar putea exista nici o substanţă fermă, iar 
fără aceasta nu ar putea exista nici un corp şi nici o 
formă exterioară. Deşi aceste trei personalităţi uşor de 
decelat alcătuiesc împreună o singură unitate, ele sunt 
totuşi diferite. De aceea, ele trebuie recunoscute şi 
numite separat. 

Esenţei spirituale eterne îi corespunde înainte de 
toate iubirea, această energie care stă la baza întregii 
creaţii, dar şi inteligenţa cea mai înaltă şi voinţa fermă, 
împreună, aceste trei calităţi pur spirituale dau naştere 
substanţei sufletului, căreia îi dau apoi o formă sau un 
caracter corporal. Dacă sufletul omului se supune 
voinţei şi inteligenţei spiritului, acesta se retrage în sine 
şi îi conferă sufletului o voinţă liberă, separată de a lui, 
precum şi o inteligenţă independentă (până la un 

punct). Sufletul îşi însuşeşte aceste facultăţi, parţial prin 
simţurile sale exterioare şi parţial prin percepţia sa 
interioară. Pe măsură ce şi le rafinează, el evoluează 
către perfecţiune, ca şi cum inteligenţa sa eliberată, 
care se amplifică necontenit, ar fi propria sa operă. 

In urma acestor circumstanţe create de necesitate, 
sufletul se simte separat de spiritul său, dar devine 
capabil să primească revelaţii provenite din exteriorul şi 
din interiorul său. Dacă le receptează, le acceptă şi 
acţionează în consecinţă, el tinde să se unească din nou 
cu spiritul său, savurând din ce în ce mai plenar 
libertatea nelimitată care îl caracterizează pe acesta, 
atât din punct de vedere al inteligenţei şi al voinţei sale 
libere, cât şi din punct de vedere al forţei şi al facultăţii 
de a crea realitatea pe care şi-o doreşte. 

După cum puteţi constata, în calitatea sa de gând 
transformat în substanţă vie de către spirit, gând care, 
la urma urmelor, este totuna cu spiritul, sufletul poate fi 
considerat o a doua emanaţie a spiritului, fără a fi 
propriu-zis separat de acesta. 

In sfârşit, experienţa de zi cu zi prezintă sufletul ca pe 
o individualitate ce dispune de un corp exterior, ce 
reprezintă cea de-a treia personalitate a omului. Corpul 
serveşte sufletului în sensul că îi prezintă în exterior 
propriul său spirit interior, iar scopul lui este de a 
orienta inteligenţa şi voinţa sufletului către lumea 
exterioară, limitându-le astfel, fapt care obligă sufletul 
să caute în interiorul său caracterul nelimitat al acestor 
facultăţi şi adevărata putere a voinţei sale. Atunci când 
descoperă ceea ce caută, el îşi realizează inclusiv 
comuniunea perfectă cu spiritul său interior, care va 
rămâne de-a pururi principala fiinţă (esenţă) a omului, 
formând împreună cu acesta o fiinţă complet 
individualizată şi independentă. 

Pentru a înţelege mai bine această învăţătură extrem 
de importantă, vom trece acum la explicarea Trinităţii 

Divine. In acest fel, veţi înţelege de ce v-am poruncit, în 
acord cu adevărul lăuntric şi superior, să îi botezaţi pe 
oamenii care cred în Mine şi care au acceptat să 
transpună în practică învăţătura Mea, în Numele 
Tatălui, al Fiului şi al Sfântului Duh, cu scopul de a le 
insufla astfel o forţă nouă. Scripturile profeţilor afirmă 
explicit că Eu, Iisus Christos, numit şi Fiul omului, sunt 
singurul şi adevăratul Dumnezeu, fiind cunoscut de 
asemenea sub nume precum Tatăl ceresc, Fiul şi 
Sfântul Duh. In pofida acestei trinităţi, Dumnezeu 
reprezintă o singură Persoană, care domneşte plină de 
măreţie în forma absolut perfectă a unui Om. Aşa cum 
sufletul, corpul exterior şi spiritul interior sunt unite şi 
nu alcătuiesc împreună decât o singură fiinţă sau 
substanţă individuală, la fel, Tatăl, Fiul şi Sfântul Duh 
sunt uniţi într-o singură Persoană divină, fapt pe care îl 
afirmă explicit scripturile patriarhilor şi profeţilor de 
odinioară". 

((Darurile cerului L/l, 55, 12-13) 

Domnul: 

„Forma spaţio-temporală a unui obiect nu contează 
prea mult. Infinit mai important este să cunoaşteţi unde 
se situează viaţa voastră în afara timpului şi spaţiului, 
respectiv la nivelul existenţei sale eterne. Ochii voştri 
fizici vă arată ce se află în exteriorul vostru. Ochii 
sufletului vă arată ce se află în interiorul vostru, iar ochii 
spiritului vă permit să vedeţi întreaga realitate din 
centrul ei lăuntric, inclusiv propria voastră fiinţă. 
Această imagine nu devine însă vie decât dacă este 
privită din perspectiva Spiritului Meu. Iată, Eu, Tatăl 
vostru preasfânt, vă arăt foarte multe lucruri! De aceea, 
Mă aştept ca voi să iubiţi din ce în ce mai mult, pentru 
ca graţia Mea să nu se irosească zadarnic! Amin". 

d) învierea trupului 

(vezi şi Marea 'Evanghelie a luiloan VlII/24, 13) 

(Marea "Evanghelie a lui Ioan V/238, 1, 3, 6) 

Domnul către discipolii Săi: 

„Prin învierea trupului voi trebuie să înţelegeţi inclusiv 
operele iubirii faţă de aproape, căci acestea reprezintă 
trupul sufletului şi vor învia împreună cu acesta în ultima 
sa zi spirituală, transformându-se într-un corp spiritual 
pur, atunci când va fi auzită trompeta învăţăturii Mele 
referitoare la viaţa veşnică. Chiar dacă v-aţi întrupat 
deja de o sută de ori pe pământ, singurul corp cu care 
veţi rămâne în final va fi acesta, marcat de un semn din 
lumea de dincolo. «II vei vedea pe Dumnezeu în trup» 
înseamnă că îl vei putea privi pe Dumnezeu în faptele 
tale bune, comise la unison cu voinţa recunoscută a lui 
Dumnezeu, căci numai faptele realizate de suflet prin 
intermediul corpului său reprezintă singura dovadă de 
nobleţe în faţa lui Dumnezeu (sau dimpotrivă, de lipsă 
de nobleţe sufletească, dacă sunt rele). Faptele pure îi 
conferă sufletului puritate, iar cele impure îl impurifică. 
Simpla reflectare asupra cunoaşterii pure, asupra 
castităţii şi asupra purităţii comportamentului, care nu 
este dublată de fapte de iubire faţă de semeni (sau care 
este dublată de prea puţine astfel de fapte) nu atrage 
către sine privirea lui Dumnezeu şi nu îi conferă 
sufletului un corp spiritual. Da, prieteni, oricât de pure ar 
fi, cunoaşterea şi credinţa nu constituie ziduri solide, 
capabile să vă protejeze în momentele grele, în timp ce 
faptele sincere de iubire faţă de semeni reprezintă astfel 
de ziduri de protecţie. Ele alcătuiesc adevăratul veşmânt 
spiritual al sufletului, sălaşul acestuia, patria lui şi 
adevăratul lui univers. Notaţi ce vă spun şi transmiteţi 
această învăţătură mai departe, celor cărora le predicaţi 

Evanghelia Mea! De îndată ce aceştia vor cunoaşte şi 
vor crede în Cuvântul Mântuirii, reamintiţi-le constant de 
necesitatea realizării faptelor de iubire faţă de semenii 
lor, pe care Eu v-o recomand cu atâta insistenţă". 

e) ] împărăţia Ud Dumnezeu din mima omuâd 

(vezi şi Marea "Evanghelie a CuiIoanIII/241, 8-10) 

(Marea Evanghelie a luiloan IX/ 72, 11-15) 

Domnul: 

„De îndată ce omul începe să creadă, să nu mai aibă 
îndoieli şi să dea sens credinţei sale acţionând în 
conformitate cu învăţătura primită, în inima lui începe să 
înflorească împărăţia lui Dumnezeu, la fel cum viaţa unei 
plante începe să se dezvolte vizibil primăvara, atunci când 
primeşte lumina soarelui, care o încălzeşte şi îi stimulează 
activitatea interioară. Orice formă de viaţă este trezită mai 
întâi din exterior, după care urmează procesele de naştere, 
de formare şi de dezvoltare, care sunt susţinute 
întotdeauna din interior. De pildă, animalele şi oamenii 
trebuie să absoarbă mai întâi o anumită hrană din exterior, 
chit că ea nu reprezintă adevărata hrană a corpului. Aceste 
alimente pătrund mai întâi în stomac, unde sunt 
descompuse în substanţe nutritive care sunt trimise apoi 
către toate părţile corpului. Aşa cum stomacul reprezintă 
într-o oarecare măsură inima care hrăneşte corpul, inima 
omului reprezintă stomacul care hrăneşte sufletul şi spiritul 
introdus în acesta de către Dumnezeu. Adevărata hrană a 
vieţii şi adevărata băutură care hrăneşte stomacul 
sufletului rămâne însă învăţătura Mea. 

Aşa se face că, prin învăţătura pe care le-am dăruit-o 
oamenilor, Eu reprezint o veritabilă pâine care susţine 
viaţa venită din ceruri. In mod analogic, punerea în 
practică a acestei învăţături reprezintă un vin nobil şi 
tare care întăreşte spiritul omului, iluminându-1 prin 

flacăra ce se înalţă din focul Iubirii. Cine mănâncă 
această pâine şi cine bea acest vin nu va vedea 
moartea, nu o va simţi şi nu o va gusta niciodată, în 
veşnicie. Acţionaţi în consecinţă, iar Cuvintele Mele se 
vor transforma în voi în adevăruri vii". 

(Soarele spirituafll '/IO, 14) 

„Voi ştiţi deja că spiritul din inima omului reprezintă 
imaginea perfectă şi vie a Domnului, conţinând în sine 
scânteia Esenţei divine. In mod implicit, el conţine 
inevitabil şi tot ce a creat Dumnezeu. Altfel spus, el conţine 
în sine întreaga infinitate, de la cea macro la cea micro, 
într-o manieră perfect divină. Prin iubirea sa arzătoare faţă 
de Dumnezeu, spiritul din inima omului acţionează ca o 
punte de legătură cu tot ce a creat Dumnezeu". 

(fământuCşi luna 70, 2-4, 13, 15, 21, 24-25) 
„împărăţia lui Dumnezeu se găseşte în interiorul 
omului. Piatra sa unghiulară este Christos, unicul 
Dumnezeu şi Domn al cerului şi al pământului, 
temporal şi etern în spaţiu şi în infinitate. Inima omului 
trebuie să creadă în El, să îl iubească mai presus de 
orice şi să îşi iubească aproapele la fel de mult ca pe 
sine. Atunci când omul dă curs în inima sa acestei 
exigenţe foarte simple, el găseşte automat împărăţia lui 
Dumnezeu şi nu mai trebuie să se preocupe de nimic 
altceva, întrucât totul îi va fi dat cu asupra de măsură 
dacă are chiar şi cea mai mică nevoie. 

Căci cel care a cunoscut renaşterea spirituală trăieşte 
deja în permanenţă în spiritul său, iar separarea de corp 
i se pare la fel de puţin traumatizantă ca şi dezbrăcarea 
de haine seara, la culcare, sau ca şi renunţarea la o 
povară grea pe care omul a purtat-o mult timp pe umeri 
şi pe care, odată ajuns la destinaţie, o poate da în sfârşit 
jos, cu un sentiment de mare uşurare. 

Celelalte semne ale renaşterii spirituale se găsesc în 
interiorul omului şi nu pot fi văzute din exterior decât în caz 
de necesitate. Aceasta este una dintre caracteristicile 
renaşterii. De aceea, nu ar trebui să vă aşteptaţi la miracole 
efemere, ci doar la fructele naturale ale unui spirit matur şi 
ale unui suflet devenit sănătos datorită spiritului său. 

Adevăratele semne ale renaşterii spirituale sunt: 
iubirea faţă de Mine, o mare bunătate a inimii şi iubirea 
faţă de toţi oamenii. Atunci când aceste elemente 
lipsesc, iar umilinţa nu este suficient de puternică 
pentru a rezista tuturor şocurilor exterioare, nici o 
aureolă de sfânt, nici o robă de călugăr şi nici o viziune 
nu servesc la nimic, iar oamenii care par extrem de 
favorizaţi se dovedesc în realitate (adeseori) cei mai 
îndepărtaţi de împărăţia lui Dumnezeu, în timp ce alţii, 
care par şterşi, sunt mult mai apropiaţi de aceasta, căci 
împărăţia lui Dumnezeu nu vine niciodată în inima 
omului însoţită de surle şi trâmbiţe, ci într-o tăcere 
interioară deplină şi fără a se face remarcată. Notaţi 
aceste cuvinte în sufletele voastre şi veţi găsi astfel mult 
mai uşor decât credeţi împărăţia lui Dumnezeu". 

f) (Dumnezeu, IhtăC etern 

(Marea "Evanghelie a lui Ioan III/ 225, 6-9) 
„La nivelul Spiritului Meu etern, Eu sunt Tatăl vostru 
dintotdeauna. Prin acest trup care îmi aparţine, Eu sunt 
ca un logodnic, iar voi semănaţi cu toţii cu logodnica 
Mea preaiubită, cu care puteţi deveni una dacă veţi 
adopta Cuvântul şi învăţătura Mea, şi dacă veţi crede în 
inimile voastre că Eu sunt Cel care a fost promis şi care 
trebuie să vină pentru a-i elibera pe toţi oamenii de 
păcatul străvechi, care este un produs al infernului, 
deschizându-le astfel calea către viaţa veşnică, pentru 
ca ei să poată deveni Copiii lui Dumnezeu. 

Adevăr vă spun: cine crede în Mine şi acţionează în 
conformitate cu Cuvântul Meu îmi este la fel de apropiat 
ca şi o logodnică celestă, iar Eu sunt pentru el un 
veritabil Logodnic al vieţii veşnice! Cine devine una cu 
Mine, fiind în Mine, la fel cum Eu sunt în el, nu va 
cunoaşte, nu va simţi şi nu va gusta moartea. 

Cine crede în Mine şi Mă iubeşte, respectând 
porunca Mea uşoară (a iubirii pure), Mă recunoaşte cu 
uşurinţă în inima sa trezită ca Părinte divin, iar Eu voi 
veni oricând doreşte la el pentru a Mă revela lui, pentru 
a-1 instrui şi pentru a-1 călăuzi către Mine. De 
asemenea, în caz de pericol, îi voi transmite întreaga 
Mea forţă, pentru ca elementele să-1 asculte! 

In lumea exterioară, oamenii nu îl vor primi cu surle 
şi trâmbiţe, căci oamenii acestui pământ nu sunt doar 
copiii Mei, ci şi copiii Prinţului Minciunii, al Nopţii şi al 
Tenebrelor. Aceştia nu iubesc Lumina Mea şi nici pe cei 
care o poartă ca pe o făclie. Acest lucru nu trebuie să îi 
dezamăgească însă pe copiii Mei, căci adevăratul lor 
triumf le va fi rezervat în împărăţia Mea". 

VI 

Mântuirea 

(te?(t rtvtiat dt (Domnu[pe data de 14 iunie 1840) 

Ce este mântuirea? 

„Le pun această întrebare copiilor Mei, care trebuie 
să răspundă la ea în pacea inimilor lor, obţinută printr-o 
interiorizare profundă, până când în faţa lor se deschide 
o poartă micuţă ce dă către camerele secrete ale iubirii 
lor. Aici, ei trebuie să se recunoască pe ei înşişi şi să 
recunoască Iubirea Mea, şi să ardă de iubire pentru 
Mine. Căci Eu sunt singurul care pot elibera sufletul, şi 
implicit creatura, prin renaşterea spiritului ei. 

Iată însă întrebarea cea mai importantă pe care 
trebuie să v-o puneţi: în ce fel condiţionează Legea 
mozaică libertatea voinţei manifestată de iubire, 
renaşterea generată de iubire şi implicit renaşterea la 
viata eternă? 

De ce a fost necesară Mântuirea, care reprezintă 
prima condiţie în Legea mozaică, în condiţiile în care 
renaşterea spirituală nu presupune altceva decât 
respectarea Legii din iubire pură faţă de Mine? 

Ce este de fapt Mântuirea? In ce măsură trebuie să 
fie preocupat omul de ea şi cum se poate implica el în 
acest proces? 

Răspunsul la această întrebare nu este deloc uşor de 
găsit de către cei care nu îşi folosesc decât facultatea 
intelectuală. In schimb, cel care arde de iubire faţă de 
Mine şi care are o inimă plină de smerenie va găsi cu 

uşurinţă răspunsul în partea cea mai intimă a inimii 
sale. Eu îi voi da în continuare acest răspuns 
sărmanului şi slabului Meu servitor Jakob (Lorber), 
pentru a-1 putea compara astfel cu răspunsul vostru, 
testându-vă astfel inima şi sondând profunzimea iubirii 
sale. Răspunsul care urmează îmi aparţine aşadar Mie, 
Stăpânul absolut al tuturor lucrurilor. Amin. 

Iată aşadar acest răspuns complet la întrebarea 
extrem de importantă pe care v-am pus-o, a cărei 
amploare şi anvergură nu vă pot apărea în lumina lor 
deplină decât prin intermediul răspunsului pe care 
urmează să vi-1 dau. 

Pentru ca voi să înţelegeţi în totalitate acest răspuns, 
este indispensabil să începem cu anumite explicaţii 
referitoare la viaţa omului în sfera sa naturală şi la viaţa lui 
în sfera sa spirituală. Fără aceste noţiuni preliminare aş 
vorbi în zadar, căci înţelegerea răspunsului depinde în 
întregime de înţelegerea conceptului de spirit, a cărui 
mamă este iubirea. Tocmai pentru a da un prim elan 
sufletului vostru v-am pus mai devreme întrebarea: pe ce 
se bazează viaţa spiritului, renaşterea sa şi mai ales viaţa 
eternă de care se poate bucura el, într-o libertate deplină? 

Ascultaţi: omul este alcătuit dintr-un corp natural. In 
interiorul acestuia se dezvoltă, cu concursul diferitelor 
organe, un suflet viu, căci concepţia fizică nu dă naştere 
decât corpului fizic. Abia în cursul celei de-a şaptea luni 
de sarcină, când corpul fătului este pe deplin structurat, 
în sensul că se află în posesia tuturor părţilor sale 
componente, care s-au dezvoltat în timpul vieţii sale 
vegetative în interiorul pântecului matern, în adâncitura 
stomacului său se deschide o mică bulă imperceptibilă 
cu ochii fizici. Aceasta provine de la tată şi conţine în sine 
substanţa sufletului copilului. Aceasta stabileşte prin 
intermediul sistemului nervos o comunicare cu 
organismul fizic, transformând fluidul magnetic din 

interiorul nervilor într-un fluid propriu, pe care îl 
transmite apoi pe cale electrică tuturor organelor, iar la 
sfârşit muşchiului inimii, lucru care se întâmplă de regulă 
în cea de-a şaptea zi, iar uneori chiar ceva mai târziu. 

Atunci când primeşte acest fluid de la suflet, inima 
începe să se dilate lent, umplându-se cu această 
substanţă a sufletului, iar atunci când ajunge la saturaţie, 
ea se descarcă, la fel cum se întâmplă în cazul unei sticle 
cu apă gazoasă căreia i se scoate dopul. In acest fel, ea 
propulsează substanţa sufletului către artere, cu ajutorul 
ventriculului său. Astfel eliberat, fluidul sufletului se 
transmite tuturor sucurilor din organism, pe care le face 
să pătrundă în vase şi le trimite înapoi la inimă prin vene. 
Intre timp, aceasta din urmă s-a umplut din nou cu fluid 
vital, iar ciclul reîncepe. 

Aşa se naşte pulsul cardiac, circulaţia sucurilor, iar mai 
târziu cea a sângelui. Circulaţia şi schimburile constante 
de sucuri şi de sânge permit formarea masei corporale, iar 
substanţa conţinută în sucurile cele mai subtile întăreşte 
soliditatea sufletului prin acţiunea ei electromagnetică. 
Când stomacul fătului este în întregime format, putând să 
primească sucurile mai grosiere care provin din corpul 
mamei, pentru a susţine sucurile interioare şi sângele 
fătului, acesta se separă de mama sa şi se naşte în lumea 
exterioară, înzestrat cu cinci simţuri care îi permit să se 
adapteze la nevoile naturii. El începe astfel să absoarbă în 
sine lumea pe care o percepe cu ajutorul simţurilor sale. 
Mai bine zis, el începe să absoarbă diferite elemente ale 
acesteia, precum lumina, sunetele, gusturile, mirosurile şi 
sensibilitatea generală, care au rolul de a contribui la 
dezvoltarea sufletului, dar şi la creşterea corpului fizic, în 
funcţie de nevoile acestuia. Toate aceste procese se petrec 
în anii care urmează. Astfel, în interiorul copilului cresc de 
fapt doi oameni: unul material şi unul substanţial (care 
conţine în sine fiinţa esenţială a omului). 

Ascultaţi-Mă cu atenţie! Cu circa trei zile înainte de 
naştere, în regiunea inimii copilului se formează o altă 
bulă micuţă, alcătuită din substanţele cele mai subtile şi 
mai rezistente. In această bulă este introdus un spirit 
căzut (devenit rău), dar care reprezintă totuşi o scânteie 
din Iubirea divină. Această scânteie este depusă în 
corp, indiferent dacă acesta este de sex masculin sau 
feminin, căci spiritul nu cunoaşte diferenţierea între 
sexe. Abia odată cu trecerea timpului îşi va asuma el o 
identitate sexuală sau alta, pe care o va manifesta prin 
pasiunea sa amoroasă. 

Deocamdată, acest spirit este inert, aşa cum a fost de 
altfel de foarte mult timp, de când a fost izgonit în 
materie. In ceea ce priveşte sufletul, acesta are o natură 
substanţială imponderabilă, simplă şi indestructibilă. 
Simţurile sale se dezvoltă gradat şi corespund celor 
corporale, cu diferenţa că sunt mai subtile. Astfel, 
urechilor fizice le corespunde raţiunea, ochilor le 
corespunde inteligenţa, gustului îi corespunde 
delectarea în faţa impresiilor primite de la sunet şi de la 
lumină, mirosului îi corespunde facultatea de a distinge 
între bine şi rău, iar simţirii (facultăţii generale) îi 
corespunde conştiinţa vieţii naturale, generată de 
evoluţia constantă a substanţelor cele mai subtile în 
organele sufletului, care corespund organelor mai 
grosiere ale corpului. Aşa cum înainte sucurile corpului 
au dat naştere prin circulaţia lor fiinţei sufletului prin 
substanţele aduse din lumea exterioară, la fel, spiritul 
închis în mica sa bulă începe să primească acum, graţie 
circulaţiei substanţelor mai subtile din organele 
sufletului, o hrană adecvată, care îi permite să crească 
şi să se maturizeze, până când devine suficient de 
puternic pentru a-şi sparge bula şi pentru a penetra 
progresiv toate organele sufletului. Spiritul începe să se 
hrănească astfel cu gândurile sufletului, dând naştere 

unui al treilea om, al cărui sediu este sufletul. Procesul 
se petrece astfel: spiritul dispune şi el de organele sale, 
care corespund celor ale corpului şi celor ale sufletului, 
cu diferenţa că ele au o natură pur spirituală. Astfel, 
auzului şi raţiunii le corespund la nivel spiritual percepţia 
sau sensibilitatea; văzului şi inteligenţei le corespunde 
voinţa; gustului şi delectării cu efectele sunetelor şi 
luminii le corespunde facultatea de a distinge toate 
lucrurile din lume în funcţie de formele lor caracteristice; 
mirosului şi percepţiei binelui şi răului le corespunde 
percepţia adevărului şi a minciunii; în sfârşit, conştiinţei 
vieţii naturale îi corespunde sentimentul iubirii. 

Aşa cum hrana corpului este condiţionată de toate 
simţurile acestuia, la fel se petrec lucrurile şi în cazul 
sufletului, dar şi în cel al spiritului. Dacă hrana primită 
nu este bună în ansamblul ei, ea intoxică totul, care 
devine astfel condamnabil. In schimb, dacă hrana este 
bună în ansamblul ei, totul devine bun şi acceptabil. 
Acestea sunt raporturile naturale dintre corp, suflet şi 
spirit. Totul depinde de hrană, respectiv dacă aceasta 
este bună sau rea. 

Tot ce aparţine acestei lumi este rău pentru spirit, 
întrucât îl atrage pe acesta către lumea materială, or Eu 
am smuls acest spirit din închisoarea sa şi din noaptea 
(care echivalează cu moartea) în care a zăcut până 
acum în sânul materiei şi l-am depus în inima sufletului 
tocmai pentru ca el să revină la viaţă şi să se purifice de 
tot ceea ce este senzorial şi natural, respectiv material 
şi corporal, devenind astfel în sfârşit capabil să 
primească în sine viaţa Mea. 

Dacă hrana pe care o primeşte spiritul este rea, el 
redevine temporal, ataşat de bunurile lumeşti, senzual 
şi în cele din urmă material, deci la fel de inert cum era 
înainte de naşterea omului. In mod natural, sufletul şi 
corpul său urmează tendinţa spiritului, devenind la fel 

de inerte ca şi acesta. Dimpotrivă, dacă hrana primită 
de spirit este bună, constând în revelarea voinţei Mele 
şi în intervenţia Mântuirii sau Iubirii Mele transformată 
într-o credinţă vie, în inima spiritului se formează o 
nouă bulă micuţă, în care este introdusă o scânteie pură 
din Iubirea Mea. Această nouă naştere a sfinţeniei 
omului urmează apoi aceeaşi cale ca şi cea urmată de 
suflet, iar mai târziu de spirit. Când această scânteie 
ajunge la realizare (maturitate), această iubire sfântă 
sfărâmă învelişul său exterior şi se scurge - precum 
sângele fizic sau precum substanţele mai subtile ale 
sufletului - către toate organele spiritului. Această stare 
este numită RENAŞTERE, iar mica bulă este numită 
NAŞTEREA UNITĂŢII. 

Ascultaţi-Mă în continuare: în momentul concepţiei 
fizice (mai ales dacă aceasta este rezultatul unei 
satisfacţii animalice şi păcătoase), o multitudine de 
mici bule ale iubirii venite din infern sunt introduse în 
regiunea vintrei şi a părţilor sexuale. Aceste mici bule 
vor germina mai târziu odată cu Iubirea Mea. La fel ca 
florile care apar primăvara sub influenţa căldurii 
soarelui natural, aceste mici bule venite din infern 
germinează sub influenţa căldurii Soarelui Meu 
Spiritual. Aceasta este originea tuturor tentaţiilor, căci 
fiecare din aceste fiinţe născute din infern va încerca 
apoi în permanenţă să intervină în viaţa sufletului. Dacă 
omul nu se opune cu vigoare şi cu toată voinţa - ajutat 
de Iubirea divină care tocmai s-a născut în el - acestor 
mici bestii feroce, acestea se vor aciui ca nişte polipi 
exact în locurile în care seva spiritului se scurge către 
suflet, împiedicându-1 astfel pe acesta din urmă să se 
bucure de viaţa spiritului său, şi implicit de Iubirea 
divină. Când spiritul îşi dă seama că nu se mai poate 
dilata pentru a primi plenitudinea noii vieţi de la 
Dumnezeu, el se retrage din nou în mica sa bulă tăcută, 

iar Iubirea Mea - care reprezintă Divinitatea din om - se 
retrage încă şi mai mult. Dacă omul lasă să se deruleze 
în el acest proces, el devine tributar naturii exterioare şi 
se pierde singur, căzând pradă senzualităţii sale. De 
altfel, el nici nu-şi dă seama de acest lucru, căci micile 
bestii feroce, care iniţial s-au manifestat într-o manieră 
amăgitoare, aparent pozitivă, corup în mod progresiv 
simţurile omului, până când le devin prizoniere, astfel 
încât omul nu-şi mai dă seama de nimic spiritual, nu 
mai aude nimic spiritual, nu mai vede, nu mai gustă şi 
nu mai înţelege nimic din domeniul spiritului. 

Suferinţa sufletului devine atroce, aşa cum acesta nu 
a mai experimentat vreodată, dar ea poate înceta dacă 
omul se întoarce la Dumnezeu prin rugăciune (îndeosebi 
rugăciunea Tatăl nostru), prin post şi prin citirea 
Scripturilor, care vor avea ca efect generarea unei stări 
de nostalgie şi a dorinţei de a scăpa de această suferinţă. 

Dacă omul ia în serios această dorinţă, văzându-se 
asaltat de îndoieli serioase, Eu, în calitatea Mea de 
învingător al morţii şi al iadului, încep să acţionez din 
exterior asupra lui prin opera Mântuirii, iar în marea Mea 
compasiune, îi trimit diferite cruci şi suferinţe (în acord 
cu înţelepciunea Mea). Lumea exterioară şi bucuriile ei 
ajung astfel să i se pară extrem de amare omului, care 
devine dezgustat şi începe să se detaşeze de ele. 
Nemaigăsind hrana sufletească provenită din lumea 
păcatului exterior, micilor bestii feroce începe să le 
slăbească puterea, iar ele încep să se stingă în interiorul 
organelor sufletului, căzând într-o stare de inconştienţă. 

Pe măsură ce iubirea şi compasiunea lui Iisus 
Christos, care îşi exercită din exterior influenţa asupra 
organelor bolnave, atât fizice cât şi ale sufletului, încep 
să se facă simţite, iluminând aceste organe şi 
manifestându-se în interiorul sufletului prin conştiinţa 
care se trezeşte şi îl avertizează pe om de multitudinea 

de bestii ale păcatului care există în el, sufletul lui 
începe să se teamă. Această teamă se manifestă printr-o 
oprimare a inimii şi printr-o presiune la nivelul pieptului, 
în regiunea stomacului. Simţind această durere care îl 
smereşte şi îl face să simtă remuşcări puternice, omul 
începe să se roage. El îl imploră pe Dumnezeul 
Crucificat al Iubirii să îi acorde graţia Lui. Conştient de 
acest lucru, spiritul omului începe să se agite din nou în 
mica bulă în care s-a retras. 

Şi astfel, Iubirea plină de compasiune a lui 
Dumnezeu îi reaminteşte omului de Poruncile lui Moise, 
de la prima la ultima, şi îi recomandă cu severitate să 
le respecte, pentru a se smeri prin negarea de sine. 
Mecanismul poate fi comparat cu mişcările efectuate de 
o spălătoreasă, care freacă, bate, clăteşte, stoarce şi îşi 
întinde rufele pentru ca micile particule de murdărie să 
iasă odată cu apa din ele, repetând această operaţie 
până când apa cu care a clătit rufele devine complet 
curată. Atunci, ea întinde rufele la soare, pentru ca 
razele acestuia să evapore chiar şi ultimele urme de 
impurităţi, iar acestea să fie spulberate de vânturile 
purificatoare. 

Poruncile pe care i le-a dictat Dumnezeu lui Moise 
sunt în număr de zece, care este un număr al lui 
Dumnezeu. Rolul lor este să ajute omul căzut în 
suferinţă şi în orbire să înceapă să creadă că Eu exist şi 
să capete o mare veneraţie pentru Mine. Omul trebuie 
să se simtă chiar vinovat şi trebuie să îşi consacre ziua 
de Sabat odihnei şi contemplării lui Dumnezeu, pentru 
a învăţa astfel să se nege pe sine şi să arunce priviri din 
ce în ce mai pătrunzătoare în interiorul conştiinţei sale, 
pentru a-şi cunoaşte astfel oaspeţii. In continuare, el 
trebuie să se întoarcă cu faţa către Mine, pentru ca Eu 
să distrug aceste fiinţe malefice şi să le scot din 
organele sufletului său. 

Atunci când omul se smereşte complet şi se 
abandonează în totalitate voinţei Mele, măreţiei, forţei şi 
puterii Mele, intră în joc dezgolirea purificatoare, adică 
respectarea scrupuloasă a celor şapte porunci rămase, 
care îi solicită să se umilească în faţa aproapelui său şi să 
îşi controleze toate poftele pasionale, să îşi încalce voinţa 
personală şi să îşi supună chiar şi cele mai mici dorinţe 
ale inimii sale. Când omul ajunge în acest stadiu, Eu vin 
la el sub forma Iubirii şi încălzesc bula în care sălăşluieşte 
spiritul său, la fel ca o cloşcă ce îşi încălzeşte ouăle pentru 
ca acestea să clocească. Spiritul omului, deja trezit, se 
naşte astfel din nou sub impactul căldurii Iubirii divine. El 
iluminează astfel toate părţile sufletului purificat al omului 
şi absoarbe cu aviditate Iubirea şi compasiunea care 
acţionează din exterior asupra organelor purificate ale 
sufletului. In acest fel, el devine din ce în ce mai puternic. 
După ce Iubirea şi compasiunea Mea pătrunde până în 
profunzimile ultime ale inimii sale, acolo unde se află 
micuţa bulă a Iubirii primordiale (care este de sorginte pur 
divină şi care reprezintă sanctuarul Tatălui preasfânt în 
interiorul omului), aceasta se deschide din nou. Şi astfel, 
Iubirea Tatălui, stimulată de Iubirea Fiului, inundă spiritul 
omului cu o mare lumină, la fel ca un soare care răsare, 
antrenând în lumina ei sufletul, şi prin intermediul 
acestuia, trupul omului. 

Omul simte astfel că renaşte la viaţă, iar această 
nouă viaţă reprezintă învierea trupului său. 

Şi cum întreaga fiinţă a omului este penetrată de 
lumina Tatălui, Fiul este primit de Tată în ceruri, adică 
în inima Tatălui. Fiul ia cu sine spiritul omului, care ia 
cu sine sufletul acestuia, iar sufletul ia cu sine corpul 
energetic al omului (sau spiritul nervilor), restul nefiind 
altceva decât un excrement al corpului. 

De îndată ce Tatăl, adică Iubirea divină, începe să 
domnească în om, în interiorul acestuia se face lumină, 

căci înţelepciunea Tatălui nu se separă niciodată de 
Iubirea Sa. Astfel, omul se simte plin de iubire, de 
înţelepciune şi de forţă, născându-se astfel din nou (din 
perspectiva iubirii şi înţelepciunii). 

Cred că aţi înţeles acum cât de mari sunt durerea, 
indulgenţa şi răbdarea Mea pentru a putea răscumpăra 
chiar şi un singur suflet. De câte ori nu se întâmplă însă 
ca eforturile Mele să rămână necunoscute, dispreţuite, 
blestemate şi călcate în picioare? Cu toate acestea, Eu 
nu încetez nici o clipă să vă chem pe toţi: „Veniţi la 
Mine, voi, cei care suferiţi şi care sunteţi împovăraţi, iar 
Eu vă voi alina!" 

Din păcate, nu este deloc uşor să le predici surzilor 
şi orbilor care s-au abandonat în totalitate plăcerilor 
acestei lumi, murdărindu-şi astfel templul sfânt, care 
este trupul lor, cu blestemul iadului, care reprezintă o 
veritabilă ciumă a sufletului! De aceea, Mă văd nevoit 
să le permit cerurilor să reverse în permanenţă asupra 
pământului potopurile lor, adică operele amare ale 
Mântuirii. Abia când solul sufletesc murdărit de blestem 
este spălat din nou, iar mlaştinile rămase sunt uscate de 
vânturile graţiei Mele - voi putea predica Eu din nou 
căile care conduc la Viaţa ce emană din Mine. 

A trecut mult timp de când vă predic toate aceste 
lucruri. De aceea, începeţi în sfârşit să le ascultaţi şi 
întoarceţi-vă în staulul oilor Mele multiubite, pentru ca 
să vă pot conduce Eu însumi, Păstorul cel Bun, către 
pajiştile Vieţii, astfel încât să obţin de la voi lâna 
strălucitoare şi albă pe care să o folosesc pentru a vă 
pregăti un veşmânt care să vă îmbrace de-a pururi! 

Dacă un agricultor are o mică livadă, dar constată că 
pomii săi nu dau decât fructe acre şi sălbatice, cum 
procedează el? El se gândeşte în sinea lui: „Ce să fac? 
Dacă voi smulge pomii din rădăcină, livada mea va 
rămâne goală. Dacă îi voi înlocui cu alţii, aceştia vor 

rămâne la fel de sălbatici şi s-ar putea să fie chiar mai 
slabi ca primii. Cel mai bine este să îi curăţ de paraziţi, iar 
apoi să îi altoiesc, la momentul potrivit, cu un altoi nobil, 
care provine de la un pom ce dă roade bune. In acest fel, 
pomii sălbatici, care altminteri sunt sănătoşi şi viguroşi, se 
vor îmbunătăţi cu ajutorul cerului şi la un moment dat vor 
începe să dea cu siguranţă roade bune şi dulci". Şi astfel, 
acest agricultor inteligent va obţine în numai câţiva ani o 
recoltă bogată, care îl va umple de bucurie. 

Voi sunteţi precum acest agricultor. Pe solul corpului 
vostru nu au crescut până acum decât pomi sălbatici 
veniţi din iad, datorită pasiunilor voastre desfrânate şi 
impurităţilor Sodomei şi Babel-ului. De aceea, voi 
trebuie să vă dublaţi ardoarea şi să vă curăţaţi pomii de 
insectele dăunătoare şi de ouăle lor, adică de dorinţele şi 
de pasiunile voastre desfrânate, care îşi au originea în 
iad. Distrugeţi pentru totdeauna aceşti viermi şi aceste 
insecte, în maniera pe care v-am indicat-o cu claritate, 
şi tăiaţi fără milă lăstarii care se dovedesc inutili, părând 
că sunt plini de viaţă, dar care nu fac de fapt altceva 
decât să consume seva cu care se hrăneşte trunchiul 
voinţei voastre. In acest fel, veţi obţine în scurt timp un 
trunchi sănătos şi viguros. La momentul potrivit, altoiţi 
acest trunchi cu Legea dăruită lui Moise de Iubirea Mea 
atotputernică. In acest fel, vă puteţi aştepta ca pomii 
voştri curăţaţi şi altoiţi să înceapă să accepte cu toată 
convingerea Voinţa Mea, după ce au renunţat la a lor. In 
final, ei vor începe să dea cele mai sublime roade, mai 
ales dacă îi veţi stropi din abundenţă cu apa Vieţii, care 
va face ca lăstarii lor să se înalţe tot mai sus, către cer. 
Acest lucru va sfinţi orizontul lor spiritual, iar ei vor 
deveni din ce în ce mai capabili să absoarbă lumina 
graţiei care emană din Soarele Graţiei creat de opera 
Mântuirii, a cărui lumină şi căldură permit renaşterea 
oricărei creaturi la viata eternă. 

Iată aşadar în ce constă Mântuirea: în recunoaşterea 
Tatălui preasfânt şi a Iubirii Sale, care a ispăşit păcatele 
întregii lumi, redându-i acesteia sfinţenia sa. Ea a 
sângerat pe cruce, iar odată cu primirea lăncii în inima 
Iubirii Eterne, a permis deschiderea unei porţi care le 
permite chiar şi celor mai mari răufăcători să pătrundă 
în Lumina şi în Viaţa eternă. Dacă un singur om a putut 
deveni clarvăzător, renăscând în iubire şi credinţă, toţi 
ceilalţi pot face acelaşi lucru. Acesta este rolul Mântuirii, 
prin care micuţa bulă a Iubirii eterne este fecundată din 
nou de razele Soarelui Graţiei, iar Iubirea primordială a 
Tatălui se trezeşte din nou în om prin operele Fiului, 
susţinută cu toată vigoarea de puterea Sfântului Duh 
care emană deopotrivă din Tatăl şi din Fiul. 

Vă voi spune în continuare ce înseamnă opera 
Mântuirii Mele. Mai întâi de toate, ea reprezintă opera 
cea mai imensă a Iubirii eterne, prin care Eu, Cel 
Preaînalt, M-am întrupat într-un om cu toată 
plenitudinea Iubirii Mele şi a Divinităţii Mele. Am devenit 
astfel fratele vostru şi am preluat pe umerii Mei întreaga 
masă a păcatelor lumii, spălând pământul de 
străvechiul blestem al sfinţeniei intangibile a lui 
Dumnezeu. In al doilea rând, a urmat aservirea iadului 
de către puterea Iubirii Mele. Anterior, acest iad nu a 
putut fi aservit decât de către mânia Divinităţii, nefiind 
în nici un fel influenţat de Iubirea Mea, deşi aceasta 
reprezintă arma cea mai teribilă împotriva infernului, 
întrucât reprezintă contrariul absolut al acestuia, cu 
singura diferenţă că este infinit mai puternică decât el. 
Simpla pronunţare cu multă iubire şi pietate a Numelui 
Meu este suficientă pentru alunga foarte departe iadul, 
aruncându-1 în abisurile infinităţii. In sfârşit, în al treilea 
rând, Mântuirea reprezintă deschiderea porţii cerului şi 
a vieţii eterne, dar şi un ghid plin de înţelepciune pentru 
voi, căci Iubirea vă reconciliază cu sfinţenia lui 

Dumnezeu şi vă învaţă cum să vă aplecaţi în faţa lumii, 
dacă doriţi să fiţi ridicaţi chiar de Dumnezeu. In plus, ea 
vă ajută să suportaţi batjocurile, suferinţele şi Crucea, 
din iubire pentru Mine şi pentru fraţii voştri, cu o mare 
răbdare, cu blândeţe şi într-o stare de abandon. Da, 
Iubirea vă învaţă să vă binecuvântaţi chiar şi duşmanii, 
cu aceeaşi iubire divină din inimile voastre. 

Lumea exterioară nu este altceva decât o formă 
exterioară şi strălucitoare a iadului, iar pământul, 
binecuvântat din nou de opera Mântuirii, se află sub 
influenţa ei, care îl sufocă prin egoism, corupţie, 
impostură, iubire de sine, plăceri deşănţate, confort, 
bogăţii, avariţie şi nevoia generalizată de dominaţie. 
Pentru ca pământul să nu cadă murdărit din nou sub 
influenţa blestemului, el a fost sfinţit de Sângele Iubirii 
eterne. Ori de câte ori Şarpele încearcă să se 
debaraseze de ororile sale, prin războaie, furt, 
prostituţie, lux, ateism, adulter (natural sau spiritual) - 
potopul eliberator al Iubirii crucificate acţionează de 
îndată pentru trezirea oamenilor şi a clarvăzătorilor, 
care curăţă imediat pământul de gunoaiele aruncate de 
Şarpe, aruncându-le în curtea din spate a mai-marilor 
acestei lumi. In astfel de perioade, inima lumii se 
bucură de comoara ei, în timp ce copiii Mei trebuie să 
suporte pentru o vreme o perioadă scurtă de restrişte, 
timp în care pământul devine steril. Dacă ei se 
refugiază însă sub crucea Mea şi îmi ascultă vocea 
vorbindu-le de noua viaţă care îi aşteaptă prin 
intermediul clarvăzătorilor treziţi de Mine, stropind 
pământul cu apa vieţii din Fântâna lui Iacov, pământul 
va fi binecuvântat din nou şi va sfârşi prin a da cele mai 
nobile fructe. Aceste fructe fac şi ele parte integrantă 
din marea operă a Mântuirii realizată de Cruce". 



Calea renaşterii spirituale 99 



VII 

Calea renaşterii spirituale 

Hrana Renaşterii Spirituale este alcătuită din 
ascultare şl umilinţă. 

a)%ggutide comportament indispensabile 

(revelate de 'Domnul pe data de 15 august 1840) 

„Vă voi indica acum pe scurt regulile de 
comportament care trebuie respectate literal şi cât mai 
deplin dacă doriţi să fiţi în siguranţă în faţa solicitărilor 
lumii exterioare, dar şi pentru a intra pe calea cea mai 
scurtă în posesia Graţiei Mele, ajungând astfel la o 
Renaştere completă. Aceste reguli sunt clasificate astfel: 

1. Fiecare om trebuie să respecte cu stricteţe legile 
ţării referitoare la persoana sa exterioară, indiferent care 
sunt acestea, fără să se opună în nici un fel presiunilor 
din afară care îl pun la încercare, căci nu există altă 
putere decât cea care emană din Mine şi din voinţa Mea 
expresă. Totul Mi se supune Mie, fie conştient (lucru 
care se întâmplă rareori), fie inconştient (lucru care se 
întâmplă frecvent), iar în lumea voastră prinţii trebuie să 
domnească, iar voi să vă supuneţi lor. Căci totul depinde 
de Mine. Dat fiind că păcatul domneşte încă pe deplin în 
lumea voastră, cum aţi dori voi ca Eu să vă trimit prinţi 
şi conducători înţelepţi şi iluminaţi? 

Oricum, vai conducătorilor care îşi oprimă 
popoarele, căci ei vor fi pedepsiţi nu doar prin moartea 

temporară, ci şi prin cea eternă. Ei se consideră prea 
sus plasaţi pentru a se compara vreodată cu cei peste 
care domnesc şi nici unul dintre ei nu respectă voinţa 
Mea justă. Conducătorii echitabili şi buni sunt o 
consolare pentru suflet, dar cei răi şi vicleni nu sunt 
decât un bici în mâna Mea. Cei care li se opun, se opun 
practic biciului Meu şi vor cădea sub loviturile Mele. In 
schimb, cei care trăiesc în iubirea şi în graţia Mea nu 
vor sângera niciodată sub loviturile biciului Meu, ci 
dimpotrivă, vor fi întăriţi de acestea, la fel ca un lanţ 
expus furtunii. Fericiţi sunt cei puri, care vor cunoaşte 
renaşterea spirituală, căci asupra lor se va revărsa o 
mare fericire şi întreaga Mea iubire. 

împărăţia Mea nu are nimic de-a face cu această 
lume. De aceea, va trebui să îi daţi Cezarului ce este al 
Cezarului şi Mie ce este al Meu, respectiv inima voastră 
în care aţi cultivat cea mai pură ascultare şi smerenie. 
Dacă veţi face acest lucru, nu va mai trebui să vă 
preocupaţi de restul, căci Eu, Tatăl vostru, Mă voi afla 
în mijlocul vostru! De aceea, ascultaţi-vă prinţii (n.n. 
conducătorii). Duceţi fără să murmuraţi crucea voastră 
uşoară şi urmaţi-Mă cu iubire pe Mine. In acest fel, nu 
numai că veţi supravieţui în această lume, dar veţi 
beneficia inclusiv de graţia Mea, care va da viaţă tuturor 
lucrurilor pe care le veţi păstra în numele Meu!" 

2. In ceea ce priveşte biserica exterioară care vă 
guvernează, fiecare om îi este subordonat din punct de 
vedere corporal (în măsura în care face parte din 
organizaţia ei), aflându-se faţă de ea într-un raport 
analogic celui faţă de conducătorii săi politici, cu 
singura diferenţă că oamenii care îi încalcă regulile nu 
trebuie să fie pedepsiţi, aşa cum se întâmplă în cazul 
legilor statului. Totuşi, doresc să vă spun că Eu nu îi 
privesc cu ochi favorabili pe cei care îşi părăsesc Mama 

întru credinţă, iar soarta lor nu va fi cu nimic mai bună 
decât cea a celor care comit păcatul odios al 
sinuciderii. Voi aţi primit un corp prin intermediul căruia 
sufletul vostru îşi primeşte primele sale impresii, cu 
care se hrăneşte. De aceea, aveţi nevoie de un ghid 
exterior, iar acesta este biserica, prin intermediul căreia 
corpul vostru plin de păcate trebuie supus şi lucrat 
până când devine la fel de pur ca şi cel al unui copil în 
pântecul mamei sale! Ce se poate alege de un copil 
care îşi părăseşte prea curând pântecul matern? 

Hrana renaşterii spirituale este alcătuită din ascultare 
şi umilinţă, iar dacă biserica romană vă predică aceste 
calităţi, este foarte bine. Ce vă determină să vă 
abandonaţi Mama întru credinţă a corpului vostru? 
Fiecare om trebuie să rămână aşadar credincios bisericii 
sale. Un romano-catolic va fi binecuvântat de 99 de ori 
dacă va asculta de biserica sa şi numai o dată dacă 
devine propriul său legiuitor egoist, lipsit de umilinţă şi 
de iubire! Nici chiar ceremoniile exterioare nu trebuie 
respinse, căci acestea sunt vii pentru cei vii, sunt pure 
pentru cei puri şi sunt utile pentru cei ascultători şi 
pentru cei smeriţi. Cum îşi imaginează cei care cred că 
se află în lumina Mea că pot judeca biserica şi statul? 
Oare cred ei că Eu nu am suficient discernământ pentru 
a schimba circumstanţele lor exterioare dacă acestea nu 
ar corespunde întru totul cu voinţa Mea? Judecătorii de 
acest fel se situează cu mult sub credincioşii slabi, dacă 
îşi imaginează că Eu am nevoie de asistenţa lor juridică! 
Adevăr vă spun: această atitudine Mă umple de oroare, 
căci tot ce se petrece în lumea voastră corespunde 
voinţei Mele, iar Eu sunt singurul Judecător al fiecărei 
situaţii în care vă aflaţi voi, întrucât numai Eu sunt sfânt 
şi drept în Iubirea Mea. De aceea, vă cer tuturor să 
urmaţi aspiraţiile bisericii voastre, lăsându-vă inimile 
atrase către Mine. In acest fel, veţi obţine foarte rapid 

graţia Mea, şi prin intermediul ei veţi obţine renaşterea 
spirituală, întărind astfel biserica voastră exterioară în 
corpul vostru! Amin". 

3. Să revenim puţin la ceremonii. In viziunea Mea, 
acestea nu pot nici să înalţe, nici să coboare. De vreme 
ce toate aspectele lumeşti importante sunt marcate de 
ceremonii, nimic nu poate împiedica o biserică să îşi 
construiască propriile sale ceremonii. Pe de altă parte, 
nimeni nu trebuie să creadă că obţine vreun merit 
spiritual dacă participă la aceste ceremonii exterioare! 
Căci din punctul de vedere al spiritului, numai o inimă 
plină de smerenie, de umilinţă şi de iubire poate fi utilă. 
Ea reprezintă biserica interioară a omului, iar biserica 
exterioară nu capătă viaţă şi nu îşi descoperă sensul 
profund decât prin intermediul celei interioare, fie 
renăscând din moarte, fie dimpotrivă, trecând de la viaţă 
la moarte. Altfel spus, prin ascultarea voastră faţă de 
biserică, voi fie puteţi învăţa ce înseamnă umilinţa, 
având astfel acces la graţia Mea, şi implicit la renaşterea 
spirituală, fie vă puteţi îngropa în ceremoniile moarte ale 
bisericii exterioare, pierind ca nişte păgâni, sufocaţi de 
strălucirea ei exterioară, incapabilă să vă ajute cu ceva 
din punct de vedere spiritual. 

La fel ca un copac care creşte, dezvoltându-şi mai 
întâi ramurile mari, apoi crengile mai mici, apoi lăstarii, 
frunzele şi florile care conţin staminele celor două sexe, 
dar care vor cădea de îndată ce îşi vor îndeplini 
misiunea, devenind inutile, pentru a face apoi loc 
fructelor, procese care îi permit copacului să se dezvolte 
liber şi să prospere în toată forţa fiinţei sale, potrivit 
ordinii speciei sale, - la fel se petrec lucrurile şi cu 
biserica şi cu ceremoniile sale. Dacă omul ar mânca tot 
ce creşte într-un copac, el ar muri din cauza fructelor 
necoapte ale acestuia. Singurele produse ale copacului 

care pot fi consumate sunt fructele sale ajunse la 
maturitate. La rândul lor, florile sale conţin anumite 
principii curative care se dovedesc extrem de utile în 
timpul bolilor. Toate aceste procese din regnul vegetal 
pot fi comparate cu ceremoniile moarte, dar care se 
dovedesc totuşi necesare pentru menţinerea ordinii, căci 
dacă un copac ar fi despuiat de frunzele şi de florile sale, 
fructele bune de consum nu ar putea apărea. 

Biserica evreiască era o biserică pregătitoare şi pur 
ceremonială, comparabilă cu frunzele şi cu florile 
copacului, prefigurând fructul viu al Cuvântului Iubirii 
eterne. Iar Eu vă întreb: oare nu era ea valabilă, dată 
fiind starea de lucruri de atunci? De altfel, dacă aveţi 
copii, ce altă modalitate mai bună aveţi la dispoziţie 
pentru a le prezenta voinţa Mea decât punându-i să 
asiste la aceste ceremonii exterioare? 

Şi voi aţi început prin a fi evrei şi copii, iar atât timp 
cât nu aţi depăşit acest stadiu, aţi avut nevoie de 
ceremoniile bisericii. Nu trebuie să vă cramponaţi însă 
de acestea, căci elevul care iese din clasa elementară 
trebuie să treacă într-o clasă superioară, unde va învăţa 
să citească, să scrie, iar mai târziu să socotească în 
Iubirea mea, precum şi să acţioneze în graţia 
înţelepciunii Mele. Cei ai căror inimi pline de iubire au 
fost deja purificate pot veni la Şcoala Mea, unde vor 
învăţa cum să ajungă la viaţa veşnică prin renaşterea 
spirituală. In schimb, cei care au fost neatenţi la 
procesele care se petrec în interiorul lor şi care continuă 
să participe la ceremoniile exterioare ale bisericii, care 
sunt moarte în sine, vor muri la rândul lor, întrucât s-au 
dovedit suficient de proşti pentru a căuta scopul 
suprem cu ajutorul simţurilor lor exterioare. Cine 
aruncă copilul împreună cu apa din baie este nebun de 
legat. Cine aruncă copilul din cauză că nu este atent la 
el, şi păstrează apa din baie, este deja mort, datorită 

prostiei sale superstiţioase. Cel înţelept păstrează 
deopotrivă copilul şi baia: copilul pentru că reprezintă 
un fruct viu, iar baia pentru a putea spăla copilul în ea. 
El nu aruncă decât apa din baie. 

Aşadar, dacă doriţi să deveniţi copiii autentici ai 
Iubirii şi Graţiei Mele, nu vă lăsaţi iritaţi de aspectul 
florii, căci acesta nu are nici o importanţă. Qândiţi-vă 
mai degrabă la fruct, iar floarea vi se va părea sfântă, 
atât timp cât nu veţi rămâne la stadiul de floare sau de 
frunze. Cei care ajung în stadiul de fruct se întorc uneori 
pentru a examina cu atenţie evoluţia vieţii lor spirituale. 
In schimb, cei care îşi privesc cu dispreţ încălţările pe 
care le-au purtat pe vremea când erau copii nu îmi sunt 
pe plac, precum nici cei care se înalţă ca nişte vulturi 
către înălţimile cele mai înalte, de unde privesc cu 
dispreţ în jos, către sărmanii porumbei. 

Cel mai bine este să vă spuneţi că fără permisiunea 
Mea nu se poate petrece nimic. Dacă veţi proceda 
astfel, lucrurile vă vor apărea într-o perspectivă diferită. 
Este adevărat că toţi oamenii dispun (la nivel 
individual) de o libertate totală a voinţei, dar 
comportamentul popoarelor este opera Mea. Vă spun 
acest lucru pentru ca să fiţi împăcaţi în inima voastră, 
căci fără această stare de pace nu veţi putea realiza 
nimic măreţ. Bucuraţi-vă de odihna Sabatului, căci 
adevărata iubire este precum o femeie însărcinată care 
are nevoie de odihnă pentru a se pregăti în vederea 
naşterii. Vă spun toate acestea pentru ca şi voi să vă 
odihniţi în Mine, Tatăl vostru, care sunt de-a pururi 
sfânt, sfânt, sfânt, în toată veşnicia! Amin". 

4. „O altă întrebare se referă la citirea cărţilor păstrate 
în secret de către cenzură. Eu nu spun că nu puteţi citi 
aceste cărţi, la fel cum nu interzic nimănui să rostească 
numele Prinţului Minciunii în caz de urgenţă şi pentru a 

avertiza pe altcineva. Dar este bine să vă întrebaţi la ce 
vă servesc toate aceste cărţi. Ce lucru atât de valoros aţi 
descoperit vreodată în cărţile scrise de inteligenţa 
umană? Eu unul vă spun: aţi găsit în ele numai prostii şi 
cuvinte goale, lipsite de orice utilitate, care v-au încărcat 
mintea şi inima cu tot felul de idei greşite, care nu au 
făcut decât să întunece şi mai tare spiritul vostru. Mai 
bine v-aţi pune întrebarea: oare nu au dreptate cei care 
răspund apelului: «Veniţi la Mine, voi, cei îndureraţi şi 
împovăraţi, şi Eu vă voi alina şi voi ridica povara de pe 
umerii voştri! Cere şi ţi se va da! Caută şi vei găsi! Bate 
şi ţi se va deschide!»"? Mai mult, Eu vă spun: „Tot ce veţi 
cere Tatălui în Numele Meu vă va fi acordat fără 
întârziere. Căutaţi împărăţia Mea înainte de orice 
altceva, şi tot restul vi se va da cu asupra de măsură!" 

Cum se face atunci că, ştiind toate acestea, voi nu 
veniţi la Mine pentru a afla din gura Mea care sunt marile 
căi ale graţiei Mele şi cum puteţi primi viaţa veşnică din 
mâna Mea? Chiar Mă consideraţi un mincinos, aşa cum 
sunteţi voi? Sau poate credeţi că sunt surd şi am inima 
împietrită, astfel încât nu doresc să vă comunic 
Cuvântul Meu viu? Preferaţi să ascultaţi balivernele lumii 
şi să muriţi de foame, în loc să veniţi la Mine cu toată 
încrederea şi iubirea, pentru a primi adevărul şi viaţa de 
la izvorul primordial? De ce căutaţi viaţa în mijlocul 
morţii? O, nebunilor! Eu vă dau Pâinea vieţii, iar voi 
continuaţi să muşcaţi din pietrele dure şi moarte! Eu vă 
chem cu voce tare şi vă cer să veniţi la Mine, iar voi 
fugiţi după câinii turbaţi şi vă comportaţi la fel ca ei! Eu 
strig mai puternic decât un gardian de noapte, 
asurzindu-vă urechile, iar voi vă astupaţi urechile cu 
cărţile voastre pline de murdării numai pentru a nu-Mi 
mai auzi vocea, şi căutaţi viaţa clătinându-vă ca nişte 
beţivi deasupra hârtiei înnegrite! Oare cum să definesc 
această aiureală fără seamăn? O, ascultati-Mă: veţi 

plânge în eternitate din cauza nebuniei care v-a făcut să 
dispreţuiţi aurul, preferând în locul lui plumbul, deşi Eu 
v-am propus atât de multe lucruri nobile! 

Pe scurt, citiţi cât mai puţin şi rugaţi-vă cât mai mult, 
iar Eu voi veni la voi şi vă voi dărui într-un singur minut 
mai mult decât aţi putea învăţa citind toate bibliotecile 
din lume. Nu vă mai preocupaţi de cenzură şi de 
ascunderea anumitor cărţi, căci cel în faţa căruia am 
deschis marea Carte a Graţiei Mele se poate foarte bine 
lipsi de lectura cărţilor interzise. Cartea Mea nu ascultă 
de cenzura lumii, fiind tot timpul deschisă în inimile 
celor credincioşi, în care nici o cenzură din lume nu 
poate pătrunde. Amin". 

5. „în ceea ce priveşte Sfânta Scriptură, aceasta 
trebuie citită de cei cu inima simplă şi sufletul smerit, 
ascultător şi docil. Ei nu trebuie să o citească însă dintr-o 
simplă curiozitate intelectuală, căci atunci nu vor găsi 
între literele ei decât moartea. Cititorul Scripturii trebuie 
să considere Cuvântul Meu un ghid, acţionând apoi în 
consecinţă. El nu trebuie să îşi bată capul şi să facă 
cercetări pentru a înţelege cele scrise în ea, ci trebuie 
doar să pună imediat în aplicare cele citite, trăind în 
iubirea lui pentru Mine şi amplificând-o în permanenţă. 
In acest fel, lui îi va fi revelat la momentul potrivit 
secretul întregii cunoaşteri, iar inima lui va afla sensul 
celest al spiritului şi al vieţii veşnice, exact aşa cum se 
întâmplă în cazul tău, servitorul Meu (n.n. Jakob 
Lorber), care nu ai citit încă Sfânta Scriptură de la un 
cap la altul, dar ai devenit totuşi, prin graţia Mea, unul 
dintre cei mai mari experţi în Scriptură. Orice om poate 
afla ceea ce ştii şi înţelegi tu, cu condiţia să nu tindă 
către o cunoaştere deşartă, ci doar către recunoaşterea 
Iubirii Mele şi a Graţiei care decurge din ea în naivitatea 
smerită a inimii sale. 

Acelaşi lucru este valabil şi în ceea ce priveşte 
scrierile mistice, a căror lectură este la fel de puţin 
fructuoasă ca şi cea a unui roman dacă nu conduce la 
stabilirea unei convingeri interioare. Ele nu fac decât să 
vă încarce şi mai tare memoria, care reprezintă gura 
inteligenţei voastre superioare. In loc să o hrăniţi cu 
setea de iubire şi de înţelepciune, voi o alimentaţi cu tot 
felul de cunoştinţe frivole şi îi potoliţi astfel apetitul 
pentru adevărata hrană a vieţii. O, nebuni ce sunteţi! 

Fiind singurul care dispune de viaţă şi care o poate 
dărui, Eu sunt cel mai bun comentator al acesteia, şi în 
acelaşi timp, cel mai mare Mistic! De aceea, citiţi cât mai 
puţin şi cât mai de calitate, iar apoi acţionaţi în conformitate 
cu cele citite. In acest fel, veţi reuşi să ajungeţi acolo unde 
doriţi. Vă reamintesc că sămânţa de muştar este 
minusculă, dar din ea creşte un copac foarte mare, pe 
crengile căruia îşi pot face cuib păsările cerului. Amin". 

6. In legătură cu preoţii, Eu vă spun: există mai multe 
feluri de preoţi. Unii s-au făcut preoţi numai pentru a 
deţine putere şi pentru respectul pe care îl conferă 
această funcţie. Ei dispreţuiesc marea Mea sărăcie şi 
totala Mea neputinţă în domeniul lumesc, căci Eu nu am 
dorit să fiu niciodată un prinţ, ci doar un Mântuitor. Alţii 
se fac preoţi pentru a aparţine castei spirituale. Ei au 
pretenţia că sunt singurii reprezentanţi ai bisericii şi 
condamnă după bunul lor plac toate informaţiile pe care 
le-am transmis prin intermediul unui biet păcătos, 
predicând - împotriva voinţei Mele - că Eu nu Mă 
manifest prin cei care nu sunt afiliaţi bisericii lor, pe care 
îşi imaginează că o reprezintă exclusiv ei. In acest fel, ei 
închid cu zăvoare grele uşa care duce către Cuvântul 
Meu viu pentru mii şi mii de oameni. 

Dar la momentul potrivit le voi spune şi Eu: „Plecaţi 
de lângă Mine, căci Eu nu v-am cunoscut niciodată! Voi 

aţi dispreţuit întotdeauna Cuvântul Meu viu şi aţi făcut 
din Mine un mincinos! Stă scris: ,Cine respectă 
poruncile Mele Mă iubeşte, iar cine Mă iubeşte pe Mine 
îl iubeşte inclusiv pe Cel care M-a trimis, adică pe Tatăl 
preasfânt, iar Noi vom veni şi ne vom face sălaş în 
inima lui şi vom locui în ea»". 

Există totuşi şi preoţi care merită pe deplin acest 
nume binecuvântat. Ei sunt amabili şi plini de iubire 
faţă de toţi oamenii. Dăruiesc tot ce posedă celor 
sărmani, nu condamnă pe nimeni şi încearcă din 
răsputeri să salveze oile care s-au pierdut. Ii consolează 
pe cei suferinzi, îi găzduiesc pe străini şi le pun sub cap 
o pernă moale, în timp ce lor îşi rezervă o piatră dură. 
Nu îşi numără sacrificiile făcute, ci le spun celor care 
doresc să o facă: „Dragă frate, sacrificiul este sfânt şi 
are o valoare inestimabilă, întrucât reprezintă marea 
operă a Mântuirii reîncepută într-o manieră vie, din 
iubire şi din credinţă faţă de Dumnezeu. De aceea, el nu 
poate fi remunerat şi nu poate servi numai pentru 
bunăstarea unei singure persoane. Dimpotrivă, prin 
puterea marii opere a Mântuirii, toată lumea poate şi 
trebuie să cunoască renaşterea spirituală, pentru a 
accede astfel la viaţa eternă. La fel se petrec lucrurile şi 
cu puterea sacrificiului consfinţit de Christos însuşi. De 
aceea, oferă mai întâi darul tău unui frate, iar dacă îţi 
mai rămâne ceva, pune-1 cu credinţă pe altarul 
Domnului şi roagă-te pentru duşmanii tăi. In acest fel, 
Domnul Preaînalt va privi cu bunăvoinţă sacrificiul tău 
şi îl va adăuga la Sacrificiul preasfânt pe care 1-a 
realizat El însuşi, după care îţi va oferi tot ce ai nevoie". 

Astfel de preoţi îmi sunt cu adevărat pe plac. De 
aceea vă şi spun: mergeţi şi ascultaţi slujbele lor, căci 
nici unul din cuvintele lor nu le vor aparţine, ci vor fi 
chiar Cuvintele Mele vii! O, vă asigur că aceşti preoţi 
vor afla cât de curând cât de mare este recompensa 

care îi aşteaptă! într-adevăr, ei vor locui de-a pururi 
alături de Mine, Părintele lor preasfânt! Nu mai trebuie 
să adaug nimic, căci îi veţi recunoaşte cu uşurinţă pe 
aceşti preoţi după operele lor, la fel cum puteţi 
recunoaşte un pom după fructele sale. 

Acesta este motivul pentru care v-am sfătuit mai 
devreme să nu renunţaţi la biserică: din cauza preoţilor 
ei. Cu atât mai mult vă spun să nu îi respingeţi pe 
episcopi, căci dacă aceştia au ajuns pe o poziţie atât de 
înaltă, având o turmă mare de enoriaşi, vă puteţi 
imagina că ei nu îşi păstoresc turma de unii singuri şi 
că fiecare pas al lor este supervizat îndeaproape de 
Mine, astfel încât ordinea cea bună să fie păstrată sub 
conducerea Mea. 

In ceea ce priveşte viaţa voastră interioară, voi ştiţi 
de mult timp că totul depinde de voi, dar şi de graţia 
Mea pe care nu v-o pot transmite nici îngerii din cer şi 
nici episcopii de pe pământ, ci pe care trebuie să o 
meritaţi voi înşivă prin iubirea voastră sinceră faţă de 
Mine şi faţă de semenii voştri, prin respectarea strictă a 
poruncilor Mele, iar dacă aţi păcătuit, printr-o căinţă 
sinceră şi o penitenţă severă. 

Căci tot ceea ce faceţi voi se reflectă în iubirea 
voastră faţă de Mine şi faţă de semenii voştri. Cultivaţi 
împreună o comunitate fraternă cu tot ceea ce este 
bun, şi astfel voi veni Eu însumi printre voi şi vă voi da 
viaţă în persoană! Iubiţi-i pe cei care vă urăsc şi care vă 
persecută. Binecuvântaţi-i prin rugăciunile voastre pe 
cei care vă blestemă şi vă condamnă, şi veţi începe 
astfel să simţiţi în scurt timp efectele sublime ale 
Luminii Mele în întunericul inimilor voastre. Amin". 

7. „în sfârşit, în ceea ce priveşte confesiunea orală şi 
cele şapte sacramente, Eu vă învăţ să le folosiţi într-un 
mod echitabil, dându-le adevărata semnificaţie vie, iar 

ele vă vor ajuta să trăiţi. Căci pentru cel care critică 
nimic nu este bun, în timp ce pentru cel drept totul este 
sfânt. Acesta din urmă va simţi nevoia să înalţe un imn 
de slavă chiar şi la vederea cuibului unei păsări, deşi 
acesta nu este decât un biet cuib inert! Cu atât mai mult 
vă puteţi gândi că aceste lucruri nu au fost inventate 
întâmplător. Ca de obicei, totul depinde de maniera în 
care ştiţi să vă folosiţi de ele. 

Cine se spovedeşte şi îşi recunoaşte păcatele în faţa 
unui preot îşi recunoaşte astfel oficial păcatele în faţa 
lumii. De aceea, el se va simţi urmărit de ochii celorlalţi şi 
(la modul ideal) nu va mai simţi nevoia să păcătuiască. 
Cât despre cei care păcătuiesc la fel de uşor inclusiv după 
ce se spovedesc, aceştia transformă spovedania într-un 
simplu cont al păcatelor lor, pentru care îşi vor primi 
dividendele în iad. Cel care se spovedeşte şi se căieşte 
sincer pentru păcatele sale, refuzând să mai păcătuiască 
ulterior, procedează corect. In schimb, cel care consideră 
că această ceremonie este o prostie se înşeală amarnic, 
căci mai devreme sau mai târziu va întâlni în cale o 
prăpastie pe care nu o va putea trece uşor. 

Iar acum, după ce v-am dat acest sistem de reguli, 
vă sfătuiesc să vă folosiţi de el în mod corect şi să 
respectaţi aceste reguli, căci aşa cum am mai spus, 
forma exterioară nu contează niciodată prea mult, ci 
totul depinde de voi şi de maniera în care o înţelegeţi. 
Dacă sunt aplicate incorect, chiar şi cele mai folositoare 
reguli se pot dovedi greşite şi false. Dacă sub cerul liber 
cresc deopotrivă plante bune şi plante otrăvitoare, nu 
este vina soarelui că le încălzeşte pe toate. Aceasta este 
constituţia lor interioară, bună sau rea, care le face să 
producă otravă sau sucuri binecuvântate! Numai de voi 
depinde aşadar să produceţi astfel de sucuri! închei aici 
aceste recomandări. Eu sunt Părintele vostru preaplin 
de iubire. Amin". 

6) 'Drumul cei mai scurt către renaşterea spirituala 

(taţ transmis de (Domnul pe data de 18 august 1840) 

„Este adevărat că pentru omul drept lucrurile se 
petrec la fel ca în cazul unui copac, ale cărui fructe nu se 
coc dintr-o dată, ci treptat. Dacă primăvara este 
rezonabil de caldă şi veselă, iar vara călduroasă, dar 
caracterizată de mici ploi, voi vă spuneţi: „Anul acesta 
recolta va fi bună şi o vom putea culege devreme". La fel 
se petrec lucrurile şi în cazul vostru. Dacă v-aţi petrecut 
tinereţea în bucuria iubirii blânde faţă de Mine, vara 
voastră va fi dătătoare de viaţă, căldura ei alternând cu 
micile ploi ale graţiei coborâte din cer. In acest fel, puteţi 
fi siguri că toamna aurie nu este departe, când fructul 
nemuritor se va coace în voi. Cel care doreşte să renască 
în Mine trebuie să îşi recunoască în mod oficial păcatele, 
smerindu-se. El trebuie să le recunoască pe de o parte în 
lumea exterioară, prin spovedanie, iar apoi trebuie să le 
recunoască în interiorul său, în faţa Mea. El trebuie să Mă 
roage să îl iert, aşa cum se indică în rugăciunea Mea, 
după care trebuie să se căiască sincer, aşa cum a făcut 
Petru, dovedind astfel că se teme să nu îmi fi pierdut 
graţia inestimabilă. In sfârşit, el trebuie să ia hotărârea 
definitivă de a nu îşi mai dori să păcătuiască vreodată, iar 
apoi să o rupă complet cu lumea exterioară, 
abandonându-se în totalitate în mâinile Mele. Animat de 
dorul lui nestins faţă de Mine, el trebuie să se retragă din 
lumea exterioară şi din toate afacerile sale şi trebuie să 
se ocupe zilnic, timp de cel puţin o oră şi trei sferturi, cu 
meditaţia şi cu rugăciunea, încercând să intre astfel în 
comuniune cu Mine, printr-o interiorizare cât mai deplină. 
Ori de câte ori face acest lucru, el îmi poate adresa acest 
discurs scurt, dar stimulativ, rostit din inimă: 

„Doamne, iată-mă! Te-am lăsat să aştepţi mult timp, 
o, Părinte preaplin de iubire, care m-ai chemat 



112 Calea renaşterii spirituale 

necontenit, încă din copilăria mea, spunându-mi: «Vino 
la Mine, căci doresc să te mângâi!» Acum, o, Tată, 
urechile mele s-au deschis, iar voinţa mea încăpăţânată 
nu mai doreşte altceva decât să se supună voinţei Tale, 
fiind plină de smerenie şi de ascultare faţă de Tine, dar 
şi faţă de fraţii mei cei buni, aşa cum doreşti Tu. De 
aceea, Te rog să vii la mine, multiubitul meu Iisus, 
pentru a-mi mângâia sufletul bolnav cu balsamul iubirii 
Tale infinite! Ajută -mă să îmi descopăr greşelile care au 
contribuit la suferinţele Tale şi la moartea Ta. O, Iisuse, 
Tu, care ai învins moartea şi iadul, vino şi ajută-mă să îţi 
înţeleg mai bine voinţa, dar mai presus de toate, să îmi 
realizez propria nimicnicie, căci Tu eşti totul în toate! O, 
bunul şi blândul meu Iisus, cel plin de iubire, Mântuitor 
al tuturor armatelor, vino la mine, care sunt slab, 
sărman, orb, surd, bolnav, chinuit, posedat şi paralizat... 
Da, vino, vino la mine, multiubitul meu Domn Iisus, căci 
eu sunt mort. Lasă-mă să-Ţi ating veşmântul sfânt, 
pentru a căpăta viaţă! Doamne, nu mai întârzia, căci am 
mare nevoie de tine! Nu mai pot rezista fără Tine! Tu eşti 
totul pentru mine de când iubirea mea pentru Tine a 
respins orice altceva! Nu mai pot să trăiesc fără Tine. 
Haide, multiubitul meu Iisus, vino repede! Facă-se însă, 
ca de obicei, voia Ta sfântă în toate. Amin". 

După acest discurs, odihniţi-vă şi amplificaţi-vă la 
infinit iubirea şi dorul faţă de Mine. Dacă veţi practica 
acest exerciţiu chiar şi numai pentru o vreme scurtă, 
adevăr vă spun: veţi vedea fulgere şi veţi auzi tunete, 
dar nu trebuie să vă temeţi de ele! Căci Eu vin mai întâi 
sub formă de Judecător, în mijlocul furtunii, printre 
fulgere şi tunete, şi abia apoi sub forma unui suflu blând 
şi sacru, în calitatea Mea de tată. 

Cine doreşte să facă o spovedanie generală, 
acordându-i acesteia adevărata semnificaţie, trebuie să 
manifeste încă şi mai multă smerenie şi abnegaţie. El 

trebuie să ia hotărârea radicală de a nu mai păcătui, 
bazându-se pe credinţa lui pură şi pe iubirea arzătoare 
faţă de Mine. Dacă va îndeplini aceste condiţii, el va 
simţi efectele miraculoase care se vor manifesta printr-o 
bucurie uriaşă, imposibil de explicat în cuvinte, şi 
printr-o transfigurare cu adevărat celestă. 

Iată, acesta este drumul cel scurt, dar şi cel mai 
eficient, prin care puteţi ajunge la renaşterea spirituală, 
singura care permite câştigarea vieţii eterne. Orice altă 
cale este automat mai lungă şi mai puţin sigură, căci 
este cu siguranţă frecventată inclusiv de răufăcători; 
pădurile care o înconjoară pot ascunde hoţi, briganzi şi 
asasini, iar cel care nu poartă o armură solidă şi care 
nu este înarmat până-n dinţi nu poate fi sigur că va 
ajunge vreodată la destinaţie. Reflectaţi la aceste 
cuvinte şi nu uitaţi Cine este Acela care vi le comunică! 

In locul reuniunilor mondene, al distracţiilor şi 
companiilor îndoielnice, optaţi mai degrabă pentru 
comuniunea cu Mine în timpul odihnei sabatice, căci 
această comuniune este gratuită şi nu necesită un bilet 
de intrare. In acest fel, veţi putea folosi costul biletului 
într-o manieră mai judicioasă. Ce ziceţi? Credeţi că 
poate exista ceva care să îmi facă o plăcere la fel de 
mare? Nici vorbă! Căci iată: aşa cum le-am spus pe 
timpuri apostolilor Mei, nimeni nu poate sluji la doi 
stăpâni! Reflectaţi aşadar cu atenţie la aceste cuvinte şi 
amintiţi-vă Cine este Cel care le rosteşte! Amin. Eu, 
Părintele vostru preasfânt din veşnicie. Amin". 

c) Meditaţia 

(Marea "Evanghelie a lui Ioan 1/224, 8) 
Domnul: 

„Nimic nu este mai important pentru om decât să 
mediteze din când în când asupra vieţii sale interioare. 

Cine doreşte să afle de ce forţe spirituale dispune 
trebuie să pătrundă cât mai des în interiorul lui pentru a 
se autoexamina. 

Relaxaţi-vă şi reflectaţi în tăcere asupra acţiunilor şi 
greşelilor voastre, asupra voinţei lui Dumnezeu pe care 
o cunoaşteţi foarte bine, precum şi asupra diferitelor 
perioade din viaţa voastră. In acest fel, Satan nu va 
putea pătrunde prea uşor înlăuntrul vostru, căci acesta 
nu îşi doreşte nimic cu mai multă ardoare decât să îi 
împiedice pe oameni să realizeze această introspecţie, 
ispitindu-i cu tot felul de plăceri exterioare frivole. 

De îndată ce omul atinge o anumită uşurinţă în arta de 
a-şi contempla fiinţa interioară (conştiinţa), el începe să 
recunoască tot mai uşor şi mai rapid capcanele pe care 
încearcă să i le întindă Satan. El le poate dejuca astfel, 
anticipând din timp vicleniile viitoare ale adversarului său 
şi luând măsuri energice pentru prevenirea lor. Satan ştie 
prea bine acest lucru, motiv pentru care încearcă din 
răsputeri să distragă sufletul prin tot felul de mijloace şi 
de imagini înşelătoare trimise din exterior, pentru a se 
putea insinua astfel în el. Dacă reuşeşte, el învăluie 
sufletul (fără ca acesta să-şi dea măcar seama) cu tot 
felul de capcane, extrem de variate şi aparent uşoare, 
care îl fac pe acesta să uite de problemele grave. Sufletul 
se vede astfel din ce în ce mai separat de spiritul său, pe 
care nu mai reuşeşte să-1 trezească, şi nici nu se mai 
pune problema vreunei introspecţii. Acesta este 
începutul celei de-a doua morţi a sufletului. 

Cred că aţi înţeles ce înseamnă introspecţia lăuntrică. 
Mai presus de orice, faceţi acest exerciţiu în linişte şi nu 
vă lăsaţi tulburaţi de nici o manifestare exterioară. Căci 
Satan va încerca prin toate mijloacele să vă deturneze 
atenţia prin orice fel de spectacol. Dacă vă treziţi că 
ceva v-a distras atenţia, reamintiţi-vă ce v-am spus şi 
întoarceţi-vă cât mai rapid în interiorul vostru!" 

(Marea "Evanghelie a fuiloan 1/226, 1-4) 

Domnul: 

„Aţi aflat astfel un nou procedeu prin care omul poate 
transforma aspectele materiale din interiorul lui în aspecte 
spirituale din ce în ce mai pure, dobândind un autocontrol 
din ce în ce mai deplin şi extinzând apoi acest control 
inclusiv asupra naturii exterioare. De aceea, vă recomand 
să urmaţi din când în când această cale a meditaţiei, în 
Numele Meu, pentru a dobândi astfel un control cât mai 
desăvârşit asupra pasiunilor voastre, iar apoi asupra 
naturii exterioare şi asupra tuturor creaturilor. Nu trebuie să 
credeţi însă că aţi reuşit să transcendeţi cu totul intenţiile 
rele ale lui Satan! Atât timp cât renaşterea voastră 
spirituală nu va fi definitivă, Satan nu va înceta nici o clipă 
să vă tulbure prin tot felul de mijloace, ori de câte ori veţi 
încerca să faceţi acest exerciţiu. Pe de altă parte, dacă veţi 
renaşte întru spiritul vostru, Satan îşi va pierde pentru 
totdeauna orice influenţă asupra voastră. Voi veţi deveni 
astfel judecătorii lui şi ai tuturor celor care se lasă atraşi de 
el, pe care i-i veţi putea răpi, pentru veşnicie". 

(Marea Evanghelie a lui Ioan 11/166, 18-19) 

Domnul: 

„Iar acum, ne vom relaxa şi vom încerca din nou să 
practicăm introspecţia lăuntrică, ce reprezintă o veritabilă 
sărbătoare pentru ziua de Sabat!" Aceste cuvinte rostite de 
Mine au adus liniştea în casă. Am rămas astfel cu toţii timp 
de aproape trei ore. In final, Domnul a spus: „Sabatul s-a 
terminat. De aceea, le putem permite membrelor noastre 
să se întindă şi să îşi primească binevenita relaxare". 

(Casa (Domnului II, 242, 3-13) 
Enoh către regele Lameh: 

„Nu trebuie să te duci la Templu decât seara, când 
ziua scade. Petrece acolo un lung moment de 

introspecţie. Nu-ţi folosi gura şi mâinile, ci aşteaptă într-o 
relaxare perfectă Spiritul lui Dumnezeu, în marea 
smerenie şi iubire a inimii tale. Iată cum trebuie să i te 
adresezi lui Dumnezeu, conştientizând fiecare cuvânt în 
forul tău interior: «O, Tată preasfânt şi preaplin de iubire, 
fii milostiv şi plin de compasiune faţă de sărmanul 
păcătos din faţa Ta. Iartă-mă pentru că îndrăznesc să Te 
iubesc cu inima mea impură şi pentru că Te numesc 
Tată, eu, care sunt cel mai mare păcătos din lume!» 

După ce ai rostit aceste cuvinte în forul tău lăuntric, 
cu multă ardoare, retrage-te într-o relaxare corporală 
perfectă şi aşteaptă Cuvântul Domnului şi expresia 
voinţei Sale. Dacă aceasta se manifestă, acordă-i cea 
mai mare atenţie, noteaz-o pe tăbliţe şi anunţ-o 
poporului! Dacă nu se manifestă, slăveşte-L pe 
Dumnezeu în inima ta, apoi ieşi cu respect din Templu 
şi închide-1 din nou pentru o perioadă de 91 de zile". 

cC) formarea de sine 

(Marea "Evanghelie a fuiloan 11/75, 7-9) 

Domnul către Iuda: 

„Marele secret al formării omului prin el însuşi este 
următorul: Eu pot să fac orice pentru om, dar el rămâne 
un om. Inima lui îi aparţine în totalitate. De aceea, dacă 
doreşte să se pregătească pentru eternitate, el trebuie 
să şi-o structureze în permanenţă. Căci dacă Eu aş 
interveni în inima omului, acesta ar deveni o simplă 
maşinărie şi nu ar mai putea descoperi niciodată 
independenţa. In schimb, dacă omul primeşte o 
învăţătură corectă, care îi explică ce trebuie să facă 
pentru a-şi dărui inima lui Dumnezeu, el simte 
chemarea să o urmeze şi să îşi transforme singur inima, 
în conformitate cu învăţătura primită. 

Abia după ce omul îşi structurează inima ţinând cont 
de învăţătura primită şi şi-o purifică, vin Eu să locuiesc în 
spiritul lui. Acesta este momentul în care omul renaşte din 
punct de vedere spiritual. In continuare, el nu se mai 
poate rătăci vreodată, pentru că a devenit una cu Mine, la 
fel cum Eu sunt una cu Tatăl din care am ieşit pentru a 
veni în această lume cu scopul de a le arăta oamenilor 
calea şi de a o nivela pentru ei. Oamenii trebuie să 
parcurgă aceeaşi cale în spiritul lor, pentru a ajunge astfel 
la Dumnezeu în toată plenitudinea adevărului. De aceea, 
treceţi cu toţii la purificarea inimilor voastre. In caz 
contrar, veţi fi pierduţi, chiar dacă Eu v-am chemat de o 
mie de ori să ieşiţi din mormânt pentru a trăi viaţa eternă". 

(Ixpficaţw taţeior, pagina 5) 

„Totul s-a consumat!" De fapt, ce anume s-a 
consumat, luând sfârşit? Lupta Mea pentru voi, căci, în 
calitatea Mea de Creator, de Dumnezeu şi de Domn al 
vieţii eterne, Eu nu pot face mai mult decât să iau 
moartea voastră asupra Mea. In acest fel, totul a luat 
sfârşit, dar nu pentru voi, ci doar pentru Mine. Altfel 
spus, Eu am făcut pentru voi tot ceea ce Mi-a stat în 
puterea Mea divină. De aceea, în ceea ce Mă priveşte, 
Eu Mi-am terminat opera. In ceea ce vă priveşte însă, 
voi nu acţionaţi ca şi cum opera Mea ar fi încheiată în 
voi. Da, ştiu, voi citiţi, scrieţi, studiaţi si tineti conferinţe 
despre Mine, dar atunci când vă spun: «In locul acestor 
distracţii mondene, consacraţi-Mi Mie măcar o oră pe 
zi, timp în care nu vă ocupaţi de nimic altceva decât de 
Mine», atunci găsiţi o mie de pretexte pentru a evita 
acest lucru, iar dacă totuşi îmi consacraţi această oră, 
în mintea voastră se rotesc o mie de gânduri lumeşti 
pentru fiecare gând spiritual slab care pătrunde în ea. 

Pentru voi, orice pretext lumesc se dovedeşte bun. In 
schimb, dacă vă decideţi să îmi consacraţi o oră din timpul 



118 Calea renaşterii spirituale 

vostru, foarte puţini sunt cei care se bucură peste măsură de 
această perspectivă, simţind mai degrabă un fel de 
stânjeneală minoră, dar neplăcută. Nu mai vorbesc că de-a 
lungul acestei ore, ei vor privi din cinci în cinci minute ceasul, 
aşteptând cu nerăbdare ca timpul alocat Mie să treacă odată. 
De altfel, dacă o problemă lumească minoră ar interveni în 
acest interval de timp, această întrevedere cu Mine ar fi 
amânată pentru un moment ulterior al zilei, atunci când de 
regulă omul se lasă cuprins de un somn binefăcător! 

Această atitudine a voastră Mi se pare deopotrivă 
amară şi acră. De altfel, ea nu vă ajută cu nimic să 
progresaţi, în timp ce Eu fac tot ce îmi stă în puteri 
pentru a vă aduce pe calea cea dreaptă a vieţii. Pentru 
ca această realizare să prindă însă contur în voi, este 
absolut indispensabil ca voi să vă luaţi cu toată iubirea 
crucea cea uşoară şi să Mă urmaţi cu credinţă". 

(Soarele spiritual 11/44, 16-17) 

„Cine doreşte să pătrundă în viaţa sufletului său trebuie 
să se scufunde zilnic într-o stare de relaxare perfectă, în 
spiritul său, fără să îşi mai lase mintea să rătăcească. El 
trebuie să îşi aleagă o temă de meditaţie şi să îşi 
stabilească drept obiectiv să nu se lase în nici un fel distras 
de la aceasta. Iar cea mai bună temă de meditaţie este în 
mod natural Domnul însuşi! Cine practică cu regularitate, 
cu abnegaţie şi în mod constant această meditaţie îşi 
rafinează astfel în permanenţă văzul şi auzul spiritului său". 

e) Contemplarea spirituala a răsăritului soarelui: 
adevărata odihnă sabatica a inimii 

(Marea "Evanghelie a lui Ioan 11/148, 8-15) 
Domnul către discipolii Săi: 

„Imaginaţi-vă Soarele spiritual: Lumina pe care o 
emană el este absorbită constant de suprafaţa mării 

vieţii create, care se joacă cu această lumină, creând tot 
felul de imagini deformate. Deşi reflectă într-o anumită 
măsură strălucirea luminii primite, acestea distrug de 
fapt orice urmă a formei divine originale. Păgânismul din 
lumea întreagă, iar mai recent şi iudaismul reprezintă 
astfel de caricaturi ale unei forme iniţial divine. 

Pe de altă parte, dacă veţi contempla suprafaţa unei 
ape perfect liniştite, în care se reflectă soarele, veţi 
constata că acesta străluceşte în toată măreţia sa, 
reflectând acelaşi adevăr ca şi cel celest. In mod similar, 
o inimă senină, eliberată de pasiuni (stare pe care nu o 
poate atinge decât prin abnegaţie, smerenie, răbdare şi 
prin iubirea cea mai pură) este absolut indispensabilă 
pentru ca armonia lui Dumnezeu să se poată reflecta în 
spiritul omului, la fel cum soarele terestru se reflectă pe 
suprafaţa unei ape perfect liniştite. 

Atunci când inima omului se linişteşte astfel, tot ce 
există în el se transformă în adevăr, iar sufletul său 
devine capabil să se orienteze către profunzimile 
creaţiei divine şi să contemple totul din perspectiva 
adevărului plenar. De îndată ce sufletul începe însă să 
se agite, imaginile iniţiale se tulbură, iar sufletul se 
trezeşte din nou în lumea iluziilor şi a înşelătoriilor de tot 
felul. El îşi pierde luciditatea şi nu mai are o viziune 
justă asupra realităţii, până când nu-şi găseşte din nou 
liniştea desăvârşită. 

Aceasta este adevărata odihnă sabatică întru 
Dumnezeu şi acesta este motivul pentru care 
Dumnezeu a dispus celebrarea Sabatului. In această zi, 
omul trebuie să se abţină de la muncile grele şi 
epuizante, care necesită concursul sufletului, fără de 
care corpul nu s-ar putea descurca de unul singur. 
Sufletul devine astfel agitat, iar agitaţia sa tulbură 
oglinda apei Vieţii, împiedicându-1 să recunoască în el 
însuşi adevărul divin. Odihna sabatică autentică 



120 Calea renaşterii spirituale 

înseamnă aşadar o stare de sărbătoare trăită pe 
fundalul abţinerii de la orice muncă grea. De bună 
seamă, în caz de strictă necesitate, omul este obligat să 
vină în ajutorul semenilor săi. 

In afară de renunţarea la muncile epuizante, sufletul 
trebuie să se abţină de la orice pasiune! Pasiunile sunt 
veritabile furtuni pentru suflet. Ele îi tulbură apa Vieţii şi 
îi distrug armonia, la fel cum imaginea soarelui care se 
reflectă în apa agitată a mării este deformată. Este 
adevărat că imaginea soarelui reflectată de valuri se 
manifestă prin scântei de lumină, dar nimeni nu ar 
putea recunoaşte în acestea măreţia astrului solar. 
Dacă furtuna durează mai multă vreme, marea agitată 
dă naştere la suprafaţa ei unor vapori denşi, care umplu 
aerul celest al sufletului cu nori grei, ce ascund complet 
lumina soarelui, împiedicând-o să pătrundă în suflet. 
Sufletul astfel întunecat nu mai este capabil să facă 
deosebirea între adevăr şi minciună, şi sfârşeşte prin a 
confunda opera oarbă a iadului cu lumina cerească. 

Un suflet căzutîntr-o astfel de stare este, ca să zicem 
aşa, pierdut. Este nevoie de vânturi celeste foarte 
puternice pentru a alunga norii întunecaţi ce înconjoară 
sufletul. Mai mult, sufletul însuşi trebuie să înveţe în cel 
mai scurt timp să practice din nou odihna sabatică, 
pentru a-şi linişti marea vieţii sale. In caz contrar, nici 
vorbă nu poate fi de vreo mântuire! 

Acesta este sensul spiritual pe care acest frumos 
răsărit de soare ni-1 revelează acum, prin manifestarea 
lui perfect naturală! Cine va fi capabil să reţină această 
lecţie va sălăşlui în lumină, iar recompensa sa va fi 
viaţa eternă. Cât despre cei care nu vor dori să înveţe 
această lecţie, aceştia vor pieri pentru eternitate". 

f) Qândirea inimii 

(Marea "Evanghelie a fuiloan 11/62, 1-10) 

Cirenius a luat cuvântul şi a spus: 

„Doamne, eu nu reuşesc să gândesc cu inima, căci m-am 
obişnuit încă din tinereţe să gândesc cu mintea! De altfel, 
mi se pare aproape imposibil să gândeşti cu inima. Ce 
trebuie să fac pentru a reuşi?" Domnul i-a răspuns: „Acest 
lucru este foarte uşor şi se realizează în mod natural. Toate 
gândurile trimise de simţurile tale către creier, sau cele pe 
care le concepi tu însuţi, provin mai întâi de toate din 
inimă, căci orice gând, oricât de insignifiant ar fi, trebuie să 
primească mai întâi un impuls pentru a fi atras către 
exterior. Atunci când un gând se naşte în inimă, ca urmare 
a unei dorinţe oarecare, el urcă în creier, pentru a putea fi 
controlat de suflet înainte ca acesta să pună în mişcare 
membrele corpului pentru a da viaţă gândului, 
transformându-1 astfel în cuvânt sau în acţiune. Ideea că 
omul ar gândi exclusiv cu capul este, după cum vezi, o 
imposibilitate absolută, căci orice gând este o creaţie pur 
spirituală. De aceea, el nu se poate naşte altundeva decât 
în spiritul care trăieşte în inima sufletului uman. Pornind de 
aici, el dă apoi viaţă întregii fiinţe. Cum ar fi posibil ca o 
creaţie produsă dintr-o materie - oricât de subtilă ar fi 
aceasta - să se poată dezvolta, de vreme ce orice materie 
- deci inclusiv creierul omului - nu este altceva decât 
materie şi nu poate fi niciodată un creator, întrucât este ea 
însăşi creată? Acum ţi-e clar? Ai început să-ţi dai seama 
că nimeni nu poate gândi vreodată ceva cu capul său?" 

Cirenius: „Da, Doamne, acum înţeleg cât se poate de 
clar. Dar cum se petrec lucrurile în realitate? Acum mi se 
pare că nu am gândit vreodată decât cu inima mea. Ce 
ciudat! Cum este posibil aşa ceva? Acum simt literalmente 
cum se formează cuvintele în inima mea şi nu mi se mai 
pare posibil să simt vreun gând în cap!" Domnul: „Aceasta 

este consecinţa naturală a faptului că spiritul din inima ta 
este din ce în ce mai trezit şi mai plin de iubire faţă de Mine 
şi faţă de ceilalţi oameni. Gândurile se formează în inimă 
inclusiv în cazul oamenilor a căror iubire nu s-a trezit încă, 
dar aceştia nu le pot percepe la acest nivel, întrucât sunt 
încă prea materiali. De aceea, numai creierul lor reuşeşte 
să perceapă aceste gânduri. In cazul lor, gândurile inimii 
iau formă doar în creierul lor, unde sunt deja mult mai 
materialiste, întrucât sunt pregătite pentru acţiune. Aici, 
ele se amestecă cu imaginile provenite din lumea 
exterioară, prin intermediul simţurilor corporale, şi sunt 
imprimate pe aceste tăbliţe minuscule, formă în care îi 
sunt prezentate din nou sufletului. Aceste gânduri devin 
astfel urâte şi materialiste, şi stau la baza acţiunilor 
negative ale oamenilor. Aşa se explică de ce oamenii 
trebuie să renască mai întâi în inima şi în spiritul lor; în caz 
contrar, ei nu vor putea intra în împărăţia lui Dumnezeu". 
Cirenius se adresează în continuare lui Petru, care 
stă alături de el: „Tu ai înţeles totul în legătură cu 
renaşterea spiritului în inimă, cu împărăţia lui 
Dumnezeu şi cu locul în care se află aceasta, subiecte 
despre care cei doi îngeri vorbesc fără încetare, 
promiţându-ni-le ca răsplată viitoare pentru credinţa 
noastră?" Petru îi răspunde: „Bineînţeles, înţeleg perfect 
aceste lucruri. Dacă nu le-aş fi înţeles, nu aş fi astăzi 
aici, ci aş fi acasă la mine, unde m-aş ocupa de cu totul 
alte treburi. Eminent domn, bazează-te exclusiv pe 
inima ta, căci vei găsi aici răspunsurile dorite mai rapid 
decât aş reuşi eu să ţi le explic într-o sută de ani! 
Observă-ne pe noi, care suntem primii Lui discipoli şi 
martori: ţi se pare că vorbim foarte mult cu El prin 
intermediul cuvintelor exterioare? Nu! Şi totuşi, noi 
comunicăm cu El mai mult decât o faceţi tu şi toţi 
ceilalţi care vă folosiţi de gura voastră, căci noi vorbim 
cu El în inima noastră, unde îi punem o mie de 

întrebări, iar El ne răspunde prin gânduri clare, 
pronunţate distinct. In acest fel, noi avem de două ori 
de câştigat. într-un fel, am putea spune că un răspuns 
de la Domnul emis direct în inima noastră reprezintă 
deja o implicare a Lui în viaţa noastră, în timp ce 
cuvintele exterioare nu ajung să facă parte integrantă 
din viaţă decât prin acţiunea sufletului, care le 
stimulează pentru a le concretiza. La fel poţi face şi tu, 
eminent domn: îi poţi pune Domnului întrebările care te 
interesează referitoare la Satan, subiect care nouă ne 
este foarte bine cunoscut, iar El nu va întârzia să îţi dea 
răspunsul cel bun în inima ta. In acest fel, Satan, care 
altminteri are un auz extrem de fin, nu va putea auzi 
nimic. In mod similar, îi poţi pune Domnului întrebări 
referitoare la spirit şi la împărăţia lui Dumnezeu, iar El 
îţi va da răspunsurile dorite în inima ta". 

g) <Du6(k facultate a înţelegerii 

((De [a iad (a rai 1/35, 2-6, 8) 

Fiecare om posedă o facultate dublă a înţelegerii: una 
este exterioară, respectiv inteligenţa capului sau 
inteligenţa exterioară a sufletului, care nu sesizează şi nu 
poate înţelege vreodată existenţa lui Dumnezeu, întrucât 
i-a fost dată sufletului cu scopul de a separa spiritul din 
el de Divinitate, ascunzându-1 pentru o vreme de Ea. 
Dacă un suflet doreşte să îl caute pe Dumnezeu şi crede 
că îl poate găsi doar cu ajutorul acestei facultăţi negative, 
el nu face decât să se îndepărteze şi mai tare de El, atât 
timp cât se încăpăţânează să meargă pe această cale. 

Din fericire, sufletul posedă şi o altă facultate a 
înţelegerii, al cărei sediu nu mai este capul, ci inima sa. 
Această facultate este numită „inima interioară" şi este 
înzestrată cu o voinţă a ei, cu o iubire şi cu o facultate a 
reprezentării care corespunde acestor două elemente 

ale inimii. De îndată ce această facultate acceptă 
conceptul de existenţă a lui Dumnezeu, ea înconjoară 
acest concept cu iubirea ei şi îl reţine cu voinţa ei. 
Această fixare a conceptului de către suflet poartă 
numele de „credinţă" şi are capacitatea de a trezi spiritul 
din interiorul sufletului. Odată trezit, spiritul contemplă 
sufletul care 1-a readus la viaţă, îl recunoaşte, îl 
îmbrăţişează, apoi se retrage din nou, după care prinde 
iarăşi curaj, până când îl penetrează complet cu lumina 
sa divină, transformându-1 în totalitate în lumină. 
Această lumină devine astfel adevărata credinţă prin 
intermediul căreia sufletul poate deveni preafericit. 

Ai auzit vreodată vorbindu-se de această credinţă 
adevărată? Văd că îţi spui în sinea ta: „Nu, nu am auzit 
niciodată vorbindu-se de această credinţă, căci 
gândirea cu inima mi se pare o imposibilitate absolută!" 
- Nu Mă surprinde deloc! 

Pentru a putea gândi cu inima trebuie să ai o 
anumită practică, ce nu poate fi dobândită decât prin 
trezirea continuă a iubirii tale faţă de Dumnezeu. Prin 
această trezire, inima ta va începe să se dilate, 
permiţând astfel eliberarea spiritului şi dezvoltarea din 
ce în ce mai liberă a luminii sale (căci orice spirit 
reprezintă o lumină născută din Dumnezeu). Atunci 
când lumina spiritului începe să strălucească în sediul 
vieţii din inimă, nenumăratele prototipuri ale formelor 
pur spirituale se întipăresc pe pereţii la fel de numeroşi 
ai acestui mic sediu al vieţii, devenind astfel vizibile 
pentru suflet. Şi iată, această contemplare a sufletului 
în inima sa reprezintă practic o nouă manieră de a 
gândi. Sufletul capătă astfel acces la noi concepte şi la 
reprezentări măreţe şi clare, iar orizontul său se lărgeşte 
cu fiecare pulsaţie a inimii sale. Pietrele de încercare 
dispar odată cu amuţirea inteligenţei capului. Sufletul 
nu mai simte nevoia să îşi pună întrebări sau să ceară 



Calea renaşterii spirituale 1 25 

dovezi, căci lumina spiritului său iluminează formele 
interioare în aşa fel încât nu aruncă nici o umbră, nici 
într-o parte, nici în cealaltă. In acelaşi timp, orice 
îndoială dispare pentru totdeauna din suflet. In acest tip 
de credinţă este inclusă şi puterea extraordinară de care 
vorbesc în două rânduri Evangheliile. 

fi) Renaşterea sufletului 

(Marea 'Evanghelie a luiIoanXI/50, 1-14) 

Domnul: 

într-o zi, Simon Petru s-a apropiat de Mine şi Mi-a spus: 
„Doamne şi Invăţătorule, mai există un lucru care nu ne 
este clar: de ce rămâne corpul Tău într-un fel de 
independenţă trecătoare în raport cu Spiritul Tău interior? 
Pe de altă parte, din discursurile Tale rezultă că Tu eşti 
însuşi Spiritul etern al lui Dumnezeu, personificat într-un 
om. In anumite momente, ni se pare că trupul Tău este 
complet independent, în timp ce alteori ni se pare că este 
penetrat în întregime de Spiritul divin! Părerile noastre în 
ceea ce Te priveşte sunt astfel împărţite, lucru pe care cu 
siguranţă ni-1 vei ierta, căci suntem cu toţii foarte ataşaţi 
de Tine şi credem în Tine, chiar dacă nu îţi înţelegem încă 
plenar natura interioară. Ce răspuns îmi poţi da?" 

Eu i-am răspuns: „Dragul Meu Petru! Tu şi fraţii tăi 
nu înţelegeţi încă foarte multe lucruri pentru simplul 
motiv că nu aţi atins nivelul de evoluţie spirituală 
necesar care v-ar permite să sesizaţi acest proces, 
altminteri extrem de simplu, pe care vi l-am explicat de 
altfel în mai multe rânduri. Astăzi vă aflaţi aici tocmai 
pentru a experimenta în voi înşivă ceea ce deocamdată 
nu înţelegeţi în cazul Meu. 

La ce vă foloseşte să vă gândiţi tot timpul la 
diferenţele dintre Fiul omului şi Fiul lui Dumnezeu, de 
vreme ce nu ati reuşit încă să faceţi distincţia între omul 

spiritual şi cel trupesc? Numai o renaştere spirituală 
plenară v-ar permite să rezolvaţi o dată pentru totdeauna 
această chestiune, într-o manieră satisfăcătoare pentru 
mintea voastră, şi trebuie să recunosc că aţi făcut deja 
foarte mulţi paşi în această direcţie. Totuşi, deşi v-aţi 
apropiat mult de acest obiectiv suprem, voi nu l-aţi atins 
încă. De aceea, răspunde-Mi la câteva întrebări absolut 
esenţiale pentru a înţelege aceste aspecte esenţiale: 

Mai întâi: cum înţelegeţi voi funcţiile gândirii şi simţirii? 
Sunt acestea interioare sau exterioare? Sunteţi voi 
capabili să răspundeţi la această întrebare numai pentru 
că memoria voastră a reţinut lecţia pe care v-a predat- o 
învăţătorul vostru, sau poate „eul" vostru interior să 
răspundă la ea, apelând la un raţionament deductiv? 

Văd că îmi spuneţi: „Ambele procese sunt la fel de 
posibile". Dacă omul nu ar fi decât o maşinărie înzestrată 
cu un suflet conştient de sine, el nu ar fi capabil să 
gândească decât într-o manieră exterioară, creându-şi 
astfel o cunoaştere alcătuită din impresiile acumulate de 
memoria sa, la fel cum se petrec lucrurile atunci când 
dresezi un animal. Dimpotrivă, deducţia este consecutivă 
întrebărilor sufletului adresate unui principiu viu aflat în 
interiorul omului, care răspunde la aceste întrebări. Acest 
principiu este spiritul sufletului şi este viu şi perfect. După 
cum vedeţi, un veritabil joc al întrebărilor şi răspunsurilor 
poate avea loc inclusiv în interiorul omului. 

Văd că vă spuneţi: „Dacă spiritul este atât de perfect, 
cum se face că oamenii trag atât de des concluzii atât 
de stupide? Oare nu răspunde întotdeauna spiritul în 
mod corect?" 

Ba da, dar el reprezintă înainte de toate principiul 
vital al sufletului, fapt care îi permite acestuia din urmă 
să acţioneze uneori împotriva naturii sale, la fel ca o 
imagine reflectată în oglindă, întrucât este conştient de 
sine. Aşa cum o imagine reflectată nu poate fi creată 

fără un obiect care există deja şi care îi seamănă întru 
totul, sufletul nu poate pretinde că judecăţile sale sunt 
independente decât dacă acestea sunt rezultatul unor 
reflexe ce provin de la spirit. Deşi imaginea reflectată 
prezintă invers modelul care a stat la baza ei, ea 
rămâne totuşi autentică. La fel se petrec lucrurile şi în 
cazul nostru, cel puţin atât timp cât sufletul şi spiritul 
său nu încearcă să fuzioneze. 

Numai omul care şi-a dezvoltat suficient de puternic 
spiritul, astfel încât sufletul lui să nu îl mai reflecte 
invers, cunoaşte renaşterea spirituală şi adevărul 
perfect. De bună seamă, aceste imagini nu sunt deloc 
uşor de inversat, căci din cauza corpului său material, 
sufletul este predispus să încline către realitatea fizică, 
fiind mult mai atras de corpul său decât de spiritul său. 
Spiritul se manifestă într-o manieră extrem de discretă, 
motiv pentru care sufletul are tendinţa să creadă că 
acţiunile acestuia îi aparţin. Inversarea acestor imagini 
reprezintă deopotrivă sarcina Mea şi a voastră, precum 
şi a tuturor celor care doresc să Mă urmeze. Spiritul 
vostru interior vă va ajuta să găsiţi calea care conduce 
către realizarea acestei opere, dar în acest scop trebuie 
să învăţaţi să comunicaţi cu el. El este singurul stăpân 
de care ar trebui să ascultaţi, întrucât se află în 
comuniune cu Spiritul universal al lui Dumnezeu, al 
cărui portret în miniatură îl reprezintă şi din care îşi 
extrage întregul adevăr. 

Atunci când sufletul se supune în totalitate spiritului 
său, el nu mai simte nici o dorinţă terestră şi nu mai tinde 
decât către realitatea spirituală. Devenind independent, 
el înfloreşte în spiritualitate, iar omul atinge acel nivel de 
conştiinţă pe care înţelepţii indieni îl numeau nirvana. 
Atunci când sufletul se află în această stare, orice 
tendinţă către dorinţele carnale şi terestre este distrusă, 
fapt care exclude orice viaţă trupească şi materială. 

Totuşi, atingerea acestei stări de conştiinţă este posibilă 
în existenţa materială şi ea chiar trebuie atinsă pentru ca 
inima omului să cunoască în sfârşit pacea interioară. 

Voi sunteţi deja foarte aproape de această renaştere 
a sufletului vostru. In lumea de dincolo, în împărăţia 
Mea, va mai exista o renaştere, cea a spiritului vostru, 
care constă într-o comuniune indisolubilă cu Mine. Aşa 
vor domni copiii în Casa Tatălui, într-o stare de fericire 
perfectă, pe care nici o inimă umană nu şi-o poate 
imagina, întrucât ea este de natură pur spirituală. De 
aceea, îmi este imposibil să vă prezint anticipat chiar şi 
o simplă reflectare a acesteia. 

începeţi aşadar prin a încerca să ajungeţi la renaşterea 
sufletului vostru, pentru ca acesta să înveţe să privească 
exclusiv prin ochii spiritului şi să se cunoască din ce în ce 
mai bine pe sine, inclusiv originea sa". 

(Marea "Evanghelie a CuiIoanXI/52, 1-7) 

Domnul: 

„Toţi cei care Mă urmează şi pun în practică 
învăţătura Mea vor atinge scopul despre care v-am 
vorbit mai devreme şi pe care l-am numit renaşterea 
sufletului. Această renaştere nu înseamnă altceva decât 
pătrunderea spiritului în suflet, astfel încât acesta din 
urmă să poată avea acces încă din timpul întrupării sale 
pe pământ la cea mai înaltă înţelepciune a cerurilor, 
dobândind astfel nu doar controlul perfect asupra sa, ci 
şi controlul celor din preajma sa, al naturii şi al forţelor 
ascunse. Singura condiţie este ca el să îndeplinească 
plin de iubire voinţa Mea, în serviciul semenilor săi. 
Instrumentele prin care poate fi atins acest scop sunt 
credinţa şi iubirea sinceră faţă de aproape. 

Oamenii care au ajuns la această renaştere au fost 
întotdeauna foarte drepţi, întrucât au obţinut perfecţiunea 
exterioară a sufletului lor. Totuşi, aceşti înţelepţi din 

antichitate nu au simţit nevoia să intre în comuniune cu 
Spiritul lui Dumnezeu care acţionează personal. 

De altfel, acest lucru nici nu a fost posibil până în 
prezent, dat fiind că înainte de Mine (Iisus), Divinitatea 
nu a existat vreodată într-o formă personificată şi 
vizibilă. Aşa se face că înţelepţii din vechime care au 
obţinut renaşterea sufletului lor nu puteau vedea direct 
Divinitatea, aşa cum se întâmplă în cazul vostru. De 
aceea, învăţăturile lor nu permit decât accesul la cea 
mai înaltă înţelepciune, pe care ei o considerau infinită, 
dat fiind că Dumnezeu este El însuşi infinit (în aspectul 
Lui impersonal). Existenţa puterii Sale infinite poate fi 
simţită în plan spiritual, dar nu poate fi văzută de suflet 
sub forma unei Persoane. 

Abia după moartea Mea, când Divinitatea infinită şi 
atotputernică îşi va asuma acest corp ca pe un veşmânt, 
toţi cei care şi-au părăsit corpul înainte de venirea Mea 
vor putea intra în sfârşit într-o comuniune eternă cu 
Divinitatea pe care o contemplă şi care va căpăta pentru 
prima dată în faţa lor o formă vizibilă. Acest lucru se va 
petrece în acel oraş pe care vi l-am arătat deja şi care se 
numeşte Ierusalimul celest. Această viaţă contemplativă 
a Copiilor lui Dumnezeu, la unison cu Acesta, reprezintă 
adevărata RENAŞTERE A SPIRITULUI. 

Numeroşi vor fi cei care, după Mine, vor putea să 
ajungă la renaşterea sufletului lor, trăind în preafericire, 
dar fără a atinge şi ultimul nivel de conştiinţă. Mulţi 
misionari ai Spiritului Meu au coborât pe acest pământ 
şi le-au arătat oamenilor rătăciţi calea care conduce 
către starea de pace şi către iluminarea interioară. Ei nu 
le-au putut indica însă o cale directă care să-i conducă 
la Mine, căci aceasta nu era încă deschisă la acea 
vreme. De aceea, toţi cei care doresc să meargă pe 
căile antice pot ajunge cu uşurinţă la renaşterea 
sufletului lor, dar fără a trăi în comuniune cu Mine. 



1 30 Calea renaşterii spirituale 

Această comuniune nu este posibilă decât prin 
credinţa în Mine şi prin recunoaşterea faptului că Eu sunt 
Christosul, Cel Uns, care a primit întreaga putere şi slavă 
de la Tatăl, pentru a-i face pe oameni fericiţi şi pentru a-i 
conduce la beatitudine prin intermediul Fiului. Eu sunt 
singura Poartă, şi alta nu mai poate exista! Cine doreşte 
să meargă pe drumurile care conduc către cer, dar fără a 
dori să Mă cunoască, poate atinge un grad înalt de 
perfecţiune, dar nu va ajunge niciodată la comuniunea 
luminoasă şi contemplativă cu Dumnezeu însuşi". 

(Marea 'Evanghelie a tui loan VlII/61, 9-14) 

Domnul: 

„Qândiţi-vă şi răspundeţi-Mi la următoarea întrebare: 
să spunem că un comerciant află că o perlă foarte mare 
şi cu o valoare inestimabilă este pusă în vânzare la un 
preţ convenabil, dar nu dispune de toţi banii necesari, 
aşa că vinde tot ce are pentru a cumpăra această 
comoară nepreţuită. Nu a procedat el corect? Oare nu 
ar fi fost el nebun să procedeze altfel? 

La fel se petrec lucrurile cu renaşterea sufletului 
uman în spiritul său primordial, nemuritor şi născut din 
Mine. Oare nu trebuie omul să îşi vândă toate comorile 
lumeşti şi să aspire din toate puterile sale la dobândirea 
celei mai preţioase perle a vieţii: renaşterea sufletului 
său întru spiritul care a dat viaţă întregii vieţi? Nu 
trebuie el să se ocupe mai degrabă de viaţa eternă a 
sufletului său decât de bunurile lumeşti care se 
degradează şi se descompun, şi care nu pot cunoaşte 
vreodată viaţa nepieritoare a spiritului lor? 

Este adevărat că în timpul vieţii sale pe acest 
pământ, sufletul îşi aproprie acele elemente care 
corespund corpului său, proces care continuă inclusiv 
după renunţarea la corp, în eter, unde el preia 
elementele care corespund nevoilor sale şi se îmbracă 

cu ele. Aceste elemente nu reprezintă însă comorile 
vieţii sufletului său, ci doar anumite particularităţi ale 
acesteia, care au legătură cu ordinea Mea şi nu au 
nimic de-a face cu meritele sufletului. 

Trebuie să recunoaştem însă că un suflet pur, care a 
trăit la unison cu voinţa Mea, recuperează în dimensiunea 
eterică mai multe elemente care au aparţinut cândva 
corpului său decât un suflet păcătos şi impur. Căci dacă 
un corp cast reprezintă o reflectare a sufletului în această 
lume de jos, el îl va reflecta încă şi mai mult în lumea de 
dincolo, unde va fi transfigurat şi spiritualizat. Nici chiar 
acest lucru nu reprezintă însă un merit real al vieţii 
sufletului, nefiind altceva decât o recompensă a acestuia 
care corespunde ordinii Mele. De aceea, ar fi o prostie şi 
o dovadă de orgoliu ca sufletul să se ocupe chiar şi un 
singur moment de această comoară terestră, care îi 
aparţine doar «egoului» său care îl însoţeşte în lumea de 
dincolo. Această preocupare ar putea fi comparată cu cea 
a unor părinţi nerezonabili care nu sunt preocupaţi decât 
ca fiul sau fiica lor să obţină o siluetă zveltă şi graţioasă şi 
care se întreabă ce pot face pentru a -şi îndeplini această 
dorinţă, fără a se gândi nici o clipă că înfăţişarea 
exterioară depinde întru totul de voinţa divină şi că nici un 
om nu o poate schimba. 

Singurul lucru absolut necesar pe care trebuie să îl 
facă sufletul este să caute şi să găsească în sine 
împărăţia Mea, în micuţul sediu al vieţii primordiale din 
inima sa. In acest fel, tot restul îi va fi dat cu asupra de 
măsură". 

(Marea 'Evanghelie a lui Ioan Vîîî/57, 12) 

Domnul: 

„In acest mic spaţiu trăieşte aşadar adevăratul spirit 
venit de la Dumnezeu. Dacă sufletul omului pătrunde în 
această mică încăpere din inima sa prin practicarea 

smereniei sincere şi a blândeţii, şi prin cultivarea Iubirii 
eterne, necreate, a lui Dumnezeu, spiritul lui se uneşte 
cu sufletul creat. Asta înseamnă renaşterea sufletului 
întru spiritul său, născut din Dumnezeu". 

(De ia iad [a rai II, 278, 4-6) 

Domnul: 

„Rezultă că împărăţia Mea se află într-o mică 
încăpere din inima omului. Cine doreşte să intre în 
această împărăţie trebuie să pătrundă mai întâi în 
propria sa inimă, creându-şi aici un mic spaţiu pentru 
relaxare, adică pentru practicarea smereniei, a iubirii şi 
a fericirii. Dacă îşi aranjează în mod corect această 
mică încăpere şi se pune la unison cu ea, el îşi asigură 
pentru totdeauna fericirea. Această cale este scurtă, 
măsurând doar distanţa dintre cap şi centrul inimii 
omului. Dacă veţi parcurge această distanţă infimă, vă 
veţi afla deja în cer. Nu trebuie să vă imaginaţi că 
ridicarea la cer înseamnă o călătorie dincolo de stele. 
Ea nu înseamnă altceva decât coborârea în inimă. 
Numai aici pot fi găsite cerul şi adevărata viaţă eternă". 

(Copilăria luilisus, 292, 8-13) 

Este absolut necesar ca omul să poarte în el anumite 
slăbiciuni, care reprezintă legăturile ce îi menţin spiritul 
într-un înveliş exterior solid. Aceste legături nu pot fi 
rupte decât dacă sufletul amestecat cu trupul său devine 
suficient de puternic pentru a-şi cunoaşte spiritul şi 
pentru a deveni una cu el. Prin tentaţiile la care este 
supus, omul ajunge să îşi cunoască aceste slăbiciuni, 
care atestă locurile în care este crucificat spiritul său. 
Dacă îşi transcende aceste slăbiciuni, negându-se pe 
sine în aceste puncte precise ale sufletului său, el 
desface lanţurile în care este încătuşat spiritul său şi îşi 
încătuşează cu ele sufletul. Spiritul astfel eliberat trece în 

suflet, pe care îl purifică şi îl întăreşte, iar sufletul capătă 
astfel acces la întreaga putere celestă şi se uneşte 
pentru totdeauna cu spiritul său. 

i) Privirea spiritului 

(Marea "Evanghelie a [uiIoanXI/53) 

Domnul: 

„Mai doresc să adaug câteva cuvinte în legătură cu 
spiritul, pentru a-i ajuta pe cei care urmează calea Mea şi 
care doresc să experimenteze pe pielea lor cât de mult se 
poate dezvolta sufletului în interiorul acestui trup. Nu 
doresc să vă indic aici în ce fel puteţi obţine facultăţi 
speciale, miraculoase sau magice, ci doar cum puteţi 
transcende diferitele îndoieli care asaltează inima atât timp 
cât sufletul nu s-a eliberat încă de trupul său greu. Acesta 
este scopul: de a elibera sufletul de trup şi de poftele 
acestuia, de îndoielile şi de greşelile sale, pentru ca el să 
se simtă uşor în lumea reală, autentică şi veritabilă în care 
este chemat să intre, în întregime eliberat şi independent. 

Este evident că viaţa sufletului se va manifesta mai 
plenar dacă legăturile acestuia cu corpul vor fi 
desfăcute. Cei care îmi ascultă cu atenţie Cuvântul, dar 
care nu simt încă nimic din această viaţă interioară a 
sufletului lor, sunt încă prizonieri ai acestor legături cu 
corpul lor fizic. Ei sunt ascultători ai Cuvântului Meu, 
dar nu îl traduc niciodată în practică. 

Cei care rup aceste legături cu corpul lor capătă 
acces la o vedere clarvăzătoare asupra oamenilor şi a 
naturii, la început într-o manieră care îi face să creadă 
că simţul observaţiei li s-a rafinat extrem de mult, deşi 
în realitate procesul reflectă începutul trezirii spiritului 
lor, care se mişcă din ce în ce mai uşor. Dacă omul se 
obişnuieşte să privească în interiorul lui, adică să 
recunoască imaginile pe care le percepe ochiul lui 

spiritual, independent de imaginile pe care le percep 
ochii lui fizici, el îşi însuşeşte rapid acea proprietate a 
spiritului pe care voi o numiţi „clarviziune", în măsura 
în care îşi păstrează iubirea faţă de Mine şi continuă să 
se înalţe pe această bază. Această „a doua vedere" nu 
este deloc o proprietate magică, ci o calitate cât se 
poate de naturală a sufletului, pe care acesta şi-o poate 
- ce-i drept - bloca, la fel cum şi voi puteţi refuza să vă 
dezvoltaţi anumite facultăţi ale trupului vostru. 

In timpul unei boli, se întâmplă adeseori ca legăturile 
dintre corp şi suflet să slăbească din cauza neputinţei 
corpului, caz în care poate apărea o anumită clarviziune 
nesănătoasă, ce poate sta la baza a numeroase greşeli. 
Nu rareori se întâmplă ca sufletul să trăiască în stările 
febrile într-o lume cu care corpul său nu are nimic de-a 
face. Multe viziuni nu sunt altceva decât imagini 
corespondente provenite din lumea sufletelor, întrucât 
limba în care spiritul comunică cu sufletul său nu este 
alcătuită din cuvinte, ci din concepte integrale, pe care 
cuvintele nu le pot exprima decât parţial şi penibil. 

Dezvoltarea în timpul vieţii a acestei capacităţi de a 
înţelege limbajul spiritului (caracterizat de analogii) este 
nu doar foarte utilă, ci şi absolut necesară. In caz 
contrar, sufletul riscă să se simtă străin în împărăţia 
spiritelor imediat după moartea corpului său. El se simte 
aici la fel ca un om care ajunge într-o ţară străină, în 
care nu cunoaşte limba vorbită de locuitorii acesteia şi 
are dificultăţi în a se face înţeles de ei. Diferenţa constă 
în faptul că în lumea spiritelor, locuitorii indigeni îl 
înţeleg pe noul venit, în timp ce acesta nu îi înţelege pe 
ei. De aceea, sufletele dezîntrupate sunt nevoite să se 
adapteze, ţinând cont de legăturile sufletului nou-venit. 
Ele adoptă astfel limbajul stângaci al corpului pentru a 
putea comunica cu el, deşi acest limbaj nu poate 
comunica decât cuvinte limitate, nu şi serii de idei. 

Nu întâmplător, foarte mulţi oameni avansaţi din 
punct de vedere spiritual regretă adeseori dificultatea 
de a-şi exprima senzaţiile în cuvinte sau imposibilitatea 
de a-şi fixa în scris ori în limbajul oral fluxul necontenit 
de gânduri pe care spiritul lor îl proiectează cu mare 
viteză în faţa sufletului lor. Acest proces nu ar fi posibil 
dacă nu ar exista un limbaj al spiritului, manifestat prin 
imagini şi prin succesiunea de idei. 

Rezultă că există infinit mai multe concepte, idei şi 
imagini decât cele care pot fi transmise prin cuvinte 
(prin limbajul oral sau prin scris). Nimeni nu ar trebui să 
creadă că darul extrem de rafinat al scrisului sau talentul 
oratoric de excepţie reprezintă apogeul limbajului 
sufletului uman! In realitate, acestea nu reprezintă decât 
modalităţi slabe ale aspiraţiei spiritului interior de a-i 
comunica sufletului o parte din acele realităţi perfecte 
care se ascund în interiorul lui. De aceea, nimeni nu 
trebuie să creadă că a realizat ceva excepţional dacă 
şi-a dezvoltat aceste mijloace exterioare de expresie. 
Prin comparaţie cu imensa bogăţie a stăpânului interior, 
care nu îşi proiectează însă darurile în exterior, aceste 
mijloace nu reprezintă decât o sărăcie lucie. 

Eforturile stăpânului interior de a-şi trezi limbajul 
perfecţiunii prin intermediul puterii Mele în comuniune cu 
iubirea lui pentru Mine echivalează cu urmarea căii Mele, 
căci aceasta a fost calea pe care am urmat- o Eu însumi 
atunci când am fost întrupat într-un corp pe acest 
pământ. Eu sunt cel care a deschis această cale, pas cu 
pas, printr-un proces extrem de dureros pentru Mine. 

j) 'Eforturile zadarnice 

(Marea "Evanghelie a lui Ioan V/160, 1-8) 
Mulţi oameni se forţează timp de 20 de ani, fără să 
ajungă la perfecţiune. De ce nu obţin renaşterea 

spirituală aceşti oameni, în pofida eforturilor lor sincere? 
Tocmai pentru că ei fac binele cu scopul unic de a ajunge 
la această renaştere. Cine nu îl iubeşte pe Dumnezeu de 
dragul lui Dumnezeu şi cine nu îşi iubeşte aproape de 
dragul aproapelui nu va ajunge la o renaştere completă, 
căci acest proces reprezintă o asociere directă între 
Dumnezeu şi om. Din cauza motivelor lor interesate, 
aceşti oameni creează un văl între ei şi Dumnezeu (chiar 
dacă este un văl foarte subţire), iar acesta îi împiedică să 
se unească în totalitate cu Spiritul divin. Iar atât timp cât 
această fuziune nu s-a realizat, nu se poate vorbi de o 
renaştere completă. 

/(] Violenţa cu care trebuie, asumată 
împărăţia (ui 'Dumnezeu 

(Marea "Evanghelie a luiloan Vil/ 127, 3-7, 9) 

Domnul: 

„Ascultarea strictă a voinţei lui Dumnezeu este 
adevărata împărăţie a lui Dumnezeu din voi. 
Respectarea acestei voinţe recunoscute a lui Dumnezeu 
nu este însă foarte uşoară, căci oamenii lumeşti se 
opun celor care aspiră către împărăţia lui Dumnezeu, 
persecutându-i adeseori. Totuşi, cel care doreşte să îşi 
asume în totalitate împărăţia lui Dumnezeu nu trebuie 
să se teamă de cei care nu îi pot ucide decât corpul, dar 
nu-i pot afecta în nici un fel sufletul. Oamenii ar trebui 
să se teamă mai degrabă de Dumnezeu, care, conform 
ordinii Sale eterne, le poate trimite sufletul în iad! 

Cine se teme de Dumnezeu mai mult decât de 
oameni, îndeplinind voinţa Lui în pofida persecuţiilor 
celorlalţi oameni, îşi asumă prin violenţă împărăţia lui 
Dumnezeu, iar aceasta nu va ezita să i se predea în 
curând. 

Mai există însă câteva criterii care trebuie adăugate 
la această acţiune de asumare cu forţa a împărăţiei lui 
Dumnezeu, şi anume: negarea de sine în faţa lumii 
exterioare, iertarea sinceră a celor care te ofensează, 
ne-cultivarea amărăciunii şi a mâniei, binecuvântarea 
celor care te blestemă, serviciile aduse celor care îţi fac 
rău, absenţa revoltei împotriva altor oameni, 
transcenderea tentaţiilor care te asaltează şi abţinerea 
de la adulter şi de la pasiunile carnale. Toţi cei care dau 
dovadă de această abnegaţie îşi asumă cu forţa 
împărăţia lui Dumnezeu şi o atrag către ei prin violenţă. 

Dimpotrivă, cei care îl recunosc pe Dumnezeu, îl 
venerează şi îl iubesc mai presus de orice, iubindu-şi 
deopotrivă semenii la fel de mult cum se iubesc pe ei 
înşişi, dar respectă prea mult lumea exterioară pentru a 
îndrăzni să îmi mărturisească cu voce tare Numele 
pentru a nu-şi atrage astfel vreun dezavantaj lumesc - nu 
vor atrage cu forţa împărăţia lui Dumnezeu şi nu vor avea 
parte de ea atât timp cât vor rămâne în această lume, ci 
doar în lumea de dincolo, unde vor trebui să mai dea încă 
numeroase lupte interioare pentru a deveni perfecţi. 

Cine crede că Eu sunt Mesia cel anunţat trebuie să îşi 
traducă în fapte această credinţă şi învăţătura Mea, pe 
care am predicat-o la vremea Mea şi pe care continui să 
o predic. în caz contrar, el nu este demn de Mine, iar Eu 
nu îl voi ajuta în mod deosebit în evoluţia vieţii sale 
interioare. Prin Spiritul Meu, Eu sunt însăşi viaţa 
sufletului, iar acest Spirit se numeşte Iubirea faţă de 
Dumnezeu. De aceea, cel care îl iubeşte pe Dumnezeu 
mai presus de orice, îndeplinind întotdeauna voinţa Lui, 
îşi vede în scurt timp sufletul umplut de Spiritul Meu, 
care reprezintă perfecţiunea vieţii eterne a sufletului. 

Cine depune mărturie pentru Mine în faţa acestei 
lumi Mă va vedea la rândul lui depunând mărturie 
pentru el în faţa Tatălui ceresc". 

C) Catm unficării cu spiritul 

Domnul: 

„Căutaţi înainte de toate să vă formaţi şi să vă 
fortificaţi facultatea de a simţi viaţa prin respectarea 
învăţăturii Mele. Conştientizaţi empatic suferinţa celor 
săraci şi uşuraţi-le această suferinţă după puterile 
voastre; consolaţi-i pe cei îndureraţi; îmbrăcaţi-i pe cei 
goi; hrăniţi-i pe cei flămânzi; daţi-le de băut celor 
însetaţi; ajutaţi-i pe toţi cei pe care îi puteţi ajuta; 
eliberaţi-i pe prizonieri şi predicaţi Evanghelia Mea 
celor săraci cu duhul. In acest fel, vă veţi înălţa inima 
până la cer, iar sufletul vostru se va uni în scurt timp şi 
fără nici o dificultate cu spiritul lui venit de la 
Dumnezeu, pe calea autentică a vieţii. Mai mult, veţi 
avea astfel acces la întreaga înţelepciune şi la puterile 
divine. Acest lucru valorează infinit mai mult decât 
cunoaşterea vană a tot felul de lucruri lumeşti, în 
condiţiile în care rămâi însă impasibil şi indiferent în 
faţa aproapelui tău, dovedindu-ţi astfel că eşti încă 
foarte departe de adevărata viaţă a spiritului. 

Vă repet: spiritul care este singura viaţă adevărată 
din interiorul omului, este iubire pură, cu o sensibilitate 
infinit de delicată şi de binevoitoare. De aceea, orice om 
care încearcă să primească în sufletul său egoist o 
iubire din ce în ce mai mare, animată de cele două 
atribute, devine din ce în ce mai viguros, mai puternic, 
mai curajos şi mai docil, accelerând astfel fuziunea 
completă a sufletului cu spiritul său. Dacă sufletul său 
se transformă la rândul lui într-o iubire pură, dublată de 
înţelepciune, ca urmare a sensibilităţii şi delicateţii pe 
care le-a cultivat, el nu numai că se uneşte pe deplin cu 
spiritul său, dar intră în posesia tuturor facultăţilor 
miraculoase ale vieţii şi ale esenţei spiritului său. Oare 
nu merită acest lucru mai mult decât întreaga ştiinţă 

acumulată în şcoli de către savanţii de pe pământ, care 
rămân în acelaşi timp împietriţi şi insensibili? 

De aceea, lăsaţi deoparte toate cercetările inutile 
referitoare la circumstanţele exterioare ale fenomenelor 
naturale, la cauzele şi la efectele lor în această lume, 
căci toate aceste cunoştinţe nu vă vor apropia nici 
măcar cu grosimea unui fir de păr şi nici măcar în o 
sută de ani de adevăratul scop al vieţii, care reprezintă 
cunoaşterea interioară perfectă. Aceste cunoştinţe nu 
reprezintă decât o cunoaştere superficială şi 
fragmentară, dublată de numeroase presupoziţii greşite, 
ce nu pot conduce la nici o cunoaştere ordonată sau 
coerentă, nefăcând altceva decât să pună sufletul într-o 
stare de căutare continuă şi angoasată, care nu îl 
apropie cu nimic de eliberare". 

(Marea 'BuangHeCie a (uiIoanIX/103, 5-6) 

Domnul: 

„Chiar dacă omul înţelege foarte clar cu inteligenţa 
sa ce este bun şi adevărat, inima lui este adeseori 
întunecată de tot felul de preferinţe lumeşti, care îl vor 
costa lupte dure cu universul său lăuntric până când vor 
fi alungate de voinţa sa, astfel încât să se dedice în 
exclusivitate iubirii şi să nu îşi mai dorească decât ceea 
ce este bun şi adevărat. 

Abia după ce iubirea, voinţa şi inteligenţa iluminată 
de adevăr devin una poate accede omul la renaşterea 
spiritului său provenit din Dumnezeu şi aflat în interiorul 
sufletului său. Aceasta este prima etapă a înfloririi 
puterii divine din interiorul lui. Atunci când omul atinge 
acest stadiu, el poate face deja miracole". 

VIII 

^naşterea spiritului 

Autorul acestei cărţi (Jakob Lorber) va căuta cu 
seriozitate şl va găsi ceea ce caută. El a cerut şl l s-a dat, 
a bătut la poarta cea bună şl aceasta l-a fost deschisă. 
Prin Intermediul iul, ea a fost deschisă totodată pentru 
toţi cel cu Inima bună şl cu bune Intenţii. Căt despre cel 
care nu caută cu Inima lor, ci verifică şl critică 
întotdeauna Informaţiile primite cu ajutorul Inteligenţei 
lor lumeşti, pe care o consideră pură, şl care, în loc să 
bată la poarta Numelui viu al Celui care dăruieşte din 
eternitate toate darurile, nu bat decăt în cochilia dură a 
materiei, - acestora nu 11 se va deschide această poartă 
şl lor nu II se va da nimic. Căci Spiritul Domnului nu se 
revelează niciodată Inteligenţei lumeşti, ci numai 
simplităţii Inimii, Iar prin Intermediul acesteia, tuturor 
oamenilor Inteligenţi de pe acest pămănt, care trec în 
ochii celorlalţi drept proşti. 

((Darurile cerului: Introducerea domnului, pag. 8, 1) 

(Marea "Evanghelie a lui Ioan 1/2, 14-16) 
Botezul cerului înseamnă trecerea completă a 
spiritului şi a sufletului, cu toate aspiraţiile sale, în 
Spiritul cel viu al iubirii faţă de Dumnezeu, şi implicit în 
Divinitatea însăşi. Dacă această tranziţie este operată 
de către liberul arbitru al omului şi dacă întreaga iubire 
a acestuia se transferă către Dumnezeu, omul este 
proiectat de iubirea sa direct în inima lui Dumnezeu. El 
iese astfel în afara timpului, se simte întărit, susţinut, 

fortificat, iar după ce ajunge la maturitate, renaşte întru 
Dumnezeu. După această a doua naştere, care nu are 
nimic de-a face cu pasiunea trupească sau cu voinţa 
omului de a procrea, acesta devine un veritabil Copil al 
lui Dumnezeu, prin Graţia care se manifestă în inima sa 
şi care reprezintă o putere liberă a Iubirii lui Dumnezeu. 

Această Graţie marchează de asemenea pătrunderea 
în forţă a lui Dumnezeu în spiritul omului. Prin 
intermediul ei, omul accede la adevărata înţelepciune a 
lui Dumnezeu, prin atracţia pe care o simte faţă de Tatăl 
prin intermediul Fiului (respectiv către Lumina divină 
primordială). 

(„Care nu se naşte nici din rasă, nici prin voinţa 
trupului, nici prin cea a unui om, ci din Dumnezeu"). 

(Ioan I, 13) 

a)Mte expCicoţii 

(Marea "Evanghelie a fui Ioan 1/161, 1-6) 

Domnul: 

„Atât timp cât omul este o creatură, el este temporal, 
perisabil şi nu poate dura, căci orice om creat de natură 
nu este altceva decât un recipient adecvat care are 
posibilitatea să se dezvolte cu ajutorul constant al 
Divinităţii. Atunci când acest recipient exterior atinge un 
grad suficient de maturizare, scop în care Dumnezeu 1-a 
organizat şi 1-a înzestrat cu tot felul de facultăţi, el îşi 
trezeşte - sau mai bine zis îşi dezvoltă - spiritul său 
etern, care nu a fost creat niciodată şi care sălăşluieşte 
în inima sa. 

Lumina eternă necreată, care rămâne de-a pururi vie 
în inima omului interior, este singura forţă care poate 
aduce ziua perpetuă în interiorul omului, instruind 
recipientul primitiv astfel încât acesta să se transforme 
în întregime în Fiinţa Sa eternă şi divină necreată, 



142 Calea renaşterii spirituale 

făcând astfel din om un veritabil Copil al lui Dumnezeu. 

Fiecare om creat posedă un suflet viu, care 
reprezintă totodată un spirit ce posedă facultatea 
independentă de a distinge între bine şi rău, respectiv 
între adevăr şi minciună, însuşindu-şi ceea ce este bun 
şi adevărat şi respingând ceea ce este rău şi 
neadevărat. Totuşi, acest suflet nu reprezintă un spirit 
necreat. De aceea, el nu ar putea accede niciodată de 
unul singur la statutul de Copil al lui Dumnezeu. 

Atunci când sufletul adoptă, în conformitate cu 
Legea care i-a fost dată, ceea ce este bun şi adevărat, 
cu toată modestia şi umilinţa inimii sale şi cu ajutorul 
voinţei sale libere plasată în inima sa de Dumnezeu, 
această voinţă smerită, modestă şi ascultătoare devine 
firmamentul sufletului său, tocmai pentru că este 
formată după chipul şi asemănarea Modelului celest 
depus în ea. De aceea, ea este capabilă să primească 
în sine tot ce este divin şi nu a fost creat. 

Prin el însuşi, sufletul omului nu L-ar putea vedea 
niciodată pe Dumnezeu în Fiinţa Sa primordială perfectă, 
la fel cum Spiritul Divin necreat nu ar putea vedea 
niciodată ceea ce corespunde naturii, întrucât El nu 
poate avea o percepţie materială asupra naturii. In 
schimb, în fuziunea dintre suflet şi spirit, despre care am 
vorbit mai devreme, sufletul îl poate contempla pe 
Dumnezeu în Fiinţa Sa primordială perfectă, iar această 
contemplare devine posibilă datorită noului Spirit pe care 
îl primeşte el. La rândul lui, spiritul omului poate percepe 
aspectele naturale prin intermediul sufletului său". 

[Marea "Evanghelie a lui Ioan 1/214, 10-11) 

îngerul către Filopold: 

„Fiecare spirit depus într-un suflet trebuie să vegheze 
îndeosebi asupra formării acestuia prin respectarea 
Legilor primite din exterior. Atunci când, prin această 

disciplină, sufletul atinge gradul de maturizare dorit, 
spiritul pătrunde în totalitate în el şi îl impregnează în 
întregime. In acest fel, omul devine o nouă creatură, unită 
cu Dumnezeu, căci spiritul din interiorul lui nu este 
altceva decât un Dumnezeu la o scară foarte redusă, dat 
fiind că a ieşit chiar din inima lui Dumnezeu. Omul nu 
s-a transformat în această creatură nouă prin acţiunea lui 
Dumnezeu, ci prin propriile sale eforturi. Tocmai de aceea 
poate fi considerat el un Copil autentic al lui Dumnezeu. 
Vă repet din nou: oamenii au menirea de a evolua singuri, 
potrivit ordinii revelate; în caz contrar, statutul de Copii ai 
lui Dumnezeu le este refuzat! Şi astfel, un om realizat chiar 
în timpul acestei vieţi pământeşti seamănă întru totul cu 
Dumnezeu, în timp ce un om nerealizat se situează chiar 
mai prejos de regnul animalier". 

(Marea "Evanghelie a lui Ioan 11/41, 5) 

Domnul către Sarah: 

„Cel care îşi cultivă iubirea faţă de Mine îşi trezeşte 
astfel spiritul pe care i l-am dăruit. Acest spirit sunt Eu 
însumi, căci în afară de Mine nu mai există un alt Spirit 
al Vieţii. De aceea, oamenii care renasc a doua oară, la 
viaţa veşnică, trezesc chiar Spiritul Meu în interiorul lor. 
Ei nu vor mai putea muri şi nu vor mai putea fi distruşi 
vreodată, nici măcar de propria Mea atotputere, pentru 
simplul motiv că fac parte integrantă din Mine. De aceea, 
nu trebuie să crezi că iubirea Ta pentru Mine este stupidă! 
Ea este exact ceea ce trebuie să fie! Perseverează în 
cultivarea ei şi astfel nu vei mai vedea, nu vei mai simţi 
şi nu vei mai gusta moartea, în veşnicie!" 

(Marea 'Evanghelie a lui Ioan I1//220, 6-8) 
Domnul: 

„Eu am venit în lume pentru a vă arăta în ce constă 
adevărata întoarcere la ordinea Mea si care este calea 

cea bună pe care trebuie să o parcurgeţi pentru a 
ajunge la renaşterea sufletului şi spiritului vostru, după 
care nici o cădere gravă nu se va mai putea produce în 
voi. 

De acum înainte va trebui să parcurgeţi această cale, 
căci cei care îi vor întoarce spatele nu vor mai fi ajutaţi 
în caz că se răzgândesc şi doresc să se întoarcă pe cale. 
In mod evident, sufletul care doreşte să renască în 
spiritul său trebuie să întoarcă în întregime spatele lumii 
exterioare. Un suflet „peticit" nu va putea renaşte 
niciodată din punct de vedere spiritual, căci la prima 
tentaţie lumească şi la prima ocazie de a primi un 
avantaj personal, el va cădea cu uşurinţă pradă acestor 
ispite, revenind la vechea sa cale. 

Pentru a evita pe cât posibil această cădere, Eu am 
pregătit noua cale astfel încât Spiritul Meu, pe care Eu 
l-am introdus sub forma unei scântei a Iubirii Mele 
paterne în inima fiecărui suflet, să poată fi hrănit de 
iubirea voastră pentru Mine şi de iubirea faţă de semenii 
voştri, astfel încât să poată creşte în sufletul vostru. De 
îndată ce va atinge gradul de maturizare dorit, el se va 
uni plenar cu sufletul vostru, care va deveni pe zi ce 
trece mai bun, iar în cele din urmă se va uni cu Mine. 
Acest proces este denumit „renaşterea spiritului", şi nici 
un alt nume nu i se potriveşte. 

Această scânteie din Iubirea Mea nu este depusă în 
toată plenitudinea ei în interiorul sufletului uman decât 
după ce omul aude Cuvântul Meu şi îl asimilează în 
inima lui cu toată credinţa şi iubirea, după ce îl 
recunoaşte ca fiind adevărat. Atât timp cât aceste 
criterii nu sunt îndeplinite, omul nu va putea avea 
vreodată acces la renaşterea spiritului său, oricât de 
perfect ar fi sufletul său. Căci fără Cuvântul Meu, pe 
care vi-1 transmit astăzi, scânteia Iubirii Mele nu va intra 
vreodată în inima sufletului vostru. Neexistând, ea nu 

va putea creşte, nici înflori în interiorul sufletului, şi cu 
atât mai puţin să renască". 

(Marea "Evanghelie a lui Ioan îV/225, 5-6-8) 

Domnul: 

„Dacă marile avantaje către care vă conduce Spiritul 
Meu sunt folosite în conformitate cu Ordinea Mea, ele 
vă vor aduce o mie de beneficii în toate domeniile vieţii. 
In schimb, dacă le veţi folosi într-o manieră egoistă, 
împotriva Ordinii Mele, ele vor deveni un izvor nesecat 
de nenorociri pentru voi. 

Ceea ce vă spun acum este valabil şi pentru oamenii 
care vor veni în miile de ani care vor urma după voi, ba 
chiar şi pentru cei de dinaintea voastră. Va veni o vreme 
când un nou strat al pământului va începe să 
fermenteze şi să se rafineze, cu sau fără oameni. Căci 
pământul este mare şi numeroase sunt spiritele care 
aşteaptă să fie eliberate de judecata lor. 

In ceea ce priveşte renaşterea spiritului, aceasta îi va 
transmite sufletului voinţa sa liberă şi percepţia sa 
exterioară a marilor creaţii care vor urma, toate opere 
ale Iubirii Mele, ale Puterii, înţelepciunii, ordinii şi forţei 
Mele". 

(Marea Evanghelie a lui Ioan 1/11/ 54, 11-13) 

Domnul către Nicodim: 

„Poruncile conţin întreaga înţelepciune a lui 
Dumnezeu, şi implicit întreaga vigoare şi putere divină, 
căci în aceste Porunci rezidă voinţa cea mai înţeleaptă 
care conduce la libertatea cea mai înaltă. 

De aceea, cel care şi-a însuşit voinţa lui Dumnezeu 
prin respectarea Poruncilor, şi-a însuşit simultan şi 
puterea şi libertatea divină, atingând starea de veritabilă 
renaştere spirituală şi statutul de Copil al lui Dumnezeu, 
care îl face să fie la fel de perfect ca şi Tatăl ceresc. 



146 Calea renaşterii spirituale 

Vă spun tuturor: faceţi tot ce vă stă în puteri să 
deveniţi perfecţi chiar aici, pe pământ, prin respectarea 
Poruncilor, aşa cum şi Tatăl vostru din ceruri este perfect. 
Numai atunci veţi deveni capabili să faceţi ceea ce fac 
Eu, ba chiar mai multe. Dacă veţi accede la această stare 
de spirit, veţi fi printre primii cetăţeni cu drepturi depline 
ai noului Ierusalim, chiar înainte de a ajunge în el". 

[Marea "Evanghelie a lui Ioan 1/11/ '69, 6-7) 

îngerul: 

„Spiritul interior lucrează fără încetare pentru 
maturizarea cât mai rapidă a sufletului său şi pentru 
eliberarea deplină a acestuia. Totuşi, el nu poate să-i 
impună nimic, dacă nu doreşte ca sufletul să devină 
mai material şi mai puţin liber decât dacă ar asculta de 
toate influenţele lumii exterioare. De fapt, sufletul 
întrupat primeşte o inteligenţă şi o voinţă personală, 
care îi permit să se formeze singur. Ajutat de învăţătura 
oferită din exterior, el se poate dezbăra gradat de 
atracţia pe care o exercită asupra lui lumea exterioară, 
avansând astfel - prin interiorizare - pe căi spirituale din 
ce în ce mai pure. Cu cât sufletul urmează mai activ 
aceste căi, cu atât mai strâns se uneşte el cu spiritul 
său, aflat în lumea de dincolo. In sfârşit, când sufletul se 
îndepărtează total de lume, urmându-şi inteligenţa din 
ce în ce mai rafinată şi voinţa din ce în ce mai eliberată, 
el devine întru totul asemănător cu spiritul din interiorul 
lui, aşa că poate fuziona cu acesta. Noi numim această 
fuziune «renaştere spirituală»". 

(Marea Evanghelie a lui Ioan IX/ 102, 8) 

Domnul: 

„In ce constă această putere a lui Dumnezeu care 
acţionează în om? Ea constă în iubirea sinceră şi pură a 
omului fată de Dumnezeu, în iubirea sa fată de semenii 

săi, în blândeţe şi în smerenie, în abnegaţia cu care el se 
fereşte de atracţiile lumii exterioare, şi în sfârşit, în 
înţelepciunea sa, care depăşeşte cu mult inteligenţa. 
Omul care şi -a perfecţionat toate aceste virtuţi posedă 
deja puterea lui Dumnezeu. Sufletul lui se uneşte complet 
cu Spiritul atotputernic al lui Dumnezeu, devenind una cu 
El, iar omul transcende astfel limitările timpului şi 
spaţiului şi se eliberează de judecată şi de moarte. In şi 
prin Dumnezeu, el devine propriul său stăpân. De aceea, 
el nu mai trebuie să se teamă de «mânia lui Dumnezeu», 
care nu înseamnă altceva decât voinţa atotputernică şi 
inflexibilă a Acestuia, care închide toate creaturile în 
închisoarea timpului şi a spaţiului. El nu mai trebuie să se 
teamă de Dumnezeu, aşa cum Dumnezeu nu se teme de 
El însuşi, pentru simplul motiv că omul a devenit una cu 
Dumnezeu, în maniera care v-a fost expusă cu claritate". 

(Marea "Evanghelie a lui Ioan IX/ 108, 4-5) 

Domnul: 

„Acelaşi Spirit produce prin El însuşi astfel de efecte, 
căci El este fundamentul original al tuturor lucrurilor şi 
aşa va rămâne de-a pururi. La urma urmelor, tot ceea 
ce există nu reprezintă altceva decât iubirea, puterea, 
înţelepciunea şi voinţa Spiritului. 

Orice om se află în posesia unui astfel de spirit, dar 
acesta nu se manifestă activ în el decât atunci când 
omul se pune la unison cu voinţa lui Dumnezeu, caz în 
care spiritul se uneşte cu sufletul său pe calea iubirii 
pure faţă de Dumnezeu şi faţă de semeni, iar sufletul se 
transformă el însuşi în iubire pură şi în voinţă divină. 
Atunci când această transformare se produce în om, 
acesta devine imaginea vie a lui Dumnezeu şi capătă 
puterea de a face lucruri pe care nici o inteligenţă 
umană exterioară nu şi le-ar putea imagina vreodată". 

(Marea "Evanghelie a lui Ioan IX/ 141, 3) 

Domnul: 

„Un suflet care a trecut printr-o renaştere completă în 
iubirea şi în adevărul Spiritului Meu nu numai că nu va 
pierde nimic atunci când se va separa de trupul său, care 
nu reprezintă pentru el decât o povară care îl menţine 
înlănţuit de această lume materială, dar el are chiar 
foarte mult de câştigat. Adevăr îţi spun: nici un ochi fizic 
nu a văzut, nici o ureche nu a auzit şi nici un simţ al 
omului nu a perceput vreodată toate preafericirile care îi 
aşteaptă în lumea de dincolo pe cei care Mă iubesc şi 
care trăiesc şi acţionează la unison cu învăţătura Mea". 

(Soarele spiritual 1/64, 15) 

Domnul: 

„Degeaba aştepţi «ziua cea din urmă», căci această zi 
durează continuu. Pentru oamenii drepţi, care trăiesc în 
iubire, această zi este ziua învierii la viaţa veşnică, care 
nu înseamnă altceva decât renaşterea deplină a 
spiritului lor. Pentru cei care nu doresc să Mă primească 
în inima lor, cu sinceritate şi cu iubire, această zi este o 
zi a judecăţii continue". 

6) turnai miracoM co6orârii Sfântului Tmh poate face 

posiBua renaşterea spirituala 

„Eu, Emmanuel Abba, nu Mă complac în acest 
holocaust (sacrificiu), ci doar în cel pe care Mi-l oferă o 
inimă pură. Eu binecuvântez totuşi acest sacrificiu, ca 
primă comemorare a sacrificiului care va fi făcut în 
viitor, atunci când toţi morţii şi viii vor fi redaţi vieţii. Şi 
aşa vor rămâne lucrurile până la sfârşitul timpului 
pentru Mielul Vieţii şi pentru Pâinea Vieţii! Amin". 

(Casa 'Domnului 1/144, 2) 

(Casa (Domnului 1/46, 20-23) 

Domnul: 

„Vedeţi voi, Eu am venit deja o dată la începutul 
lumii, pentru a crea toate lucrurile de dragul vostru şi 
pentru a vă crea pe voi de dragul Meu. In curând voi 
reveni în mijlocul unui potop mare de apă pentru a spăla 
pământul de ciumă, căci adâncurile pământului au 
devenit o oroare în faţa Mea, fiind invadate de gunoaiele 
născute din neascultarea voastră. Voi veni atunci pentru 
ca voi şi lumea să nu pieriţi, şi pentru ca pe pământ să 
rămână o ramură a cărei ultimă crenguţă sunt Eu. 

Voi veni apoi a treia oară în diferite maniere şi de 
nenumărate ori, la fel ca în momentul de faţă, când în 
formă vizibilă, când în formă invizibilă, ascuns în 
Cuvântul Spiritului, pentru a pregăti căile Mele. Voi veni 
apoi a patra oară, întrupat şi suferind o mare durere 
corporală, în marea oră a istoriei. La scurt timp voi veni 
şi a cincea oară, ca Spirit al Iubirii şi al Sfinţeniei. A 
şasea oară voi veni în interiorul tuturor celor care 
nutresc în inimile lor dorinţa sinceră şi autentică de a se 
uni cu Mine, şi voi deveni astfel învăţătorul celor care 
doresc să fie conduşi de Mine către viaţa veşnică. 
Atunci voi fi departe de lume, dar cine va fi admis va 
trăi, iar împărăţia Mea îi va aparţine de-a pururi. 

în sfârşit, voi mai veni o dată, aşa cum stă scris, dar 
această ultimă venire va fi una de durată, într-un sens 
sau în altul. 

Ascultaţi şi încercaţi să înţelegeţi: rămâneţi în iubire, 
căci aceasta vă va mântui! Iubiţi-Mă pe Mine mai 
presus de orice, şi această iubire va reprezenta pentru 
voi viaţa eternă; dar iubiţi-vă şi unii pe ceilalţi, pentru 
ca să nu fiţi judecaţi! Fie ca Graţia şi Iubirea mea 
primordiale să vă însoţească până la sfârşitul 
timpurilor! Amin". 

(Marea 'Evanghelie a fuiloan HI/171, 4-8, 11-14) 

Domnul către Sarah: 

„Voi nu veţi înţelege pe deplin ce înseamnă noua 
naştere sau renaşterea întru spirit decât atunci când Eu 
Mă voi ridica la cer de pe acest pământ, la fel ca Ilie, în 
faţa ochilor voştri! Numai atunci voi răspândi Eu din 
înaltul cerului Duhul Meu Sfânt, plin de adevăr şi de 
forţă, asupra copiilor Mei, şi numai atunci vor putea 
renaşte ei în întregime întru spirit, lucru pe care îl vor 
înţelege cu ajutorul Sfântului Duh. 

înainte de acest moment nimeni, de la Adam 
încoace, nu a putut şi nu va putea renaşte complet, nici 
chiar Moise şi toţi profeţii. Pe de altă parte, după acest 
moment pe care îl prezic acum, toţi cei care s-au 
născut în această lume, de la Adam încoace, şi care în 
timpul vieţii lor corporale au fost de bună credinţă, chiar 
dacă nu au acţionat întotdeauna în conformitate cu 
scopul suprem, vor avea din plin parte de renaşterea 
spirituală. Căci sunt încă numeroşi aceia care au 
dorinţa sinceră de a face bine şi care încearcă să îşi 
concretizeze această dorinţă, dar cărora le lipsesc 
mijloacele, forţele exterioare şi aptitudinile care sunt la 
fel de necesare în acest scop precum ochii pentru a 
vedea. In astfel de cazuri, bunele lor intenţii echivalează 
în ochii Mei cu realizarea în sine a faptelor pe care 
doresc să le vadă îndeplinite. 

Să îţi dau un exemplu: iată, să spunem că tu ai 
dorinţa sinceră de a veni în ajutorul unui om foarte 
sărac, dar cum nu dispui de nici un fel de avere, te duci 
la mai mulţi oameni bogaţi şi îi rogi să facă o donaţie 
pentru acest om sărman. Din cauza împietririi inimilor 
lor, tu nu primeşti nici un răspuns favorabil de la ei, fapt 
care te constrânge să îţi laşi protejatul pradă tristei sale 
sorţi. Neputând face nimic pentru el, te rogi cu ochii în 
lacrimi Domnului pentru el. într-un astfel de caz, 

intenţia ta bună echivalează cu ajutorul propriu-zis. 

Mulţi astfel de oameni au existat pe pământ înaintea 
noastră. încă şi mai mulţi vor exista în viitor. Toţi aceştia 
vor lua parte la renaşterea spirituală a sufletelor lor. 

Chiar dacă nu aţi înţeles (tu şi tovarăşii tăi) în ce 
constă de fapt renaşterea spirituală, cel puţin v-am 
indicat cât de clar am putut fundamentul acesteia. 
Dacă, într-un viitor apropiat, vei avea acces la această 
renaştere, tu vei înţelege atunci de ce nu a fost posibil 
să realizezi mai devreme sensul spiritual profund al 
acesteia". 

[Marea 'Evanghelie a lui Ioan III/ 180, 3-8) 

îngerul către Filopold: 

„Deşi Domnul Dumnezeu este infinit în înţelepciunea 
Sa şi în Măreţia puterii Sale, El se află aici printre voi în 
momentul de faţă, ca Om limitat, dar şi ca Iubire infinită 
a Tatălui. Tocmai această Iubire, care L-a convins să 
vină printre voi în formă de Om, ne stimulează şi pe noi, 
îngerii Lui, să luăm în faţa voastră o înfăţişare de 
oameni, deşi noi nu suntem altceva decât foc şi lumină 
care străluceşte în totalitatea spaţiilor infinite. în 
calitatea noastră de Gânduri elevate şi creatoare, noi 
suntem purtători ai Cuvântului, ai Puterii şi ai Voinţei 
divine, acum şi de-a pururi! 

în momentul de faţă voi primiţi Spiritul şi flacăra 
iubirii ieşite din Inima lui Dumnezeu, prin intermediul 
cărora aveţi posibilitatea să deveniţi Copii ai lui 
Dumnezeu, statut infinit mai avantajos decât al nostru. 
Dacă dorim să devenim la fel ca voi, noi va trebui să 
parcurgem aceeaşi cale ca şi voi. 

Atât timp cât vom rămâne îngeri, aşa cum suntem în 
prezent, noi nu vom fi decât braţele şi degetele 
Domnului. Noi nu ne putem mişca şi nu putem acţiona 
decât atunci când El ne stimulează în această direcţie, 

la fel cum voi le porunciţi mâinilor şi degetelor voastre 
să vă execute voinţa. Tot ce este al nostru îi aparţine în 
totalitate Domnului şi nimic din toate acestea nu este 
independent de El. Practic, întreaga noastră fiinţă face 
parte integrantă din Domnul. 

Destinul vostru este să deveniţi identici cu Domnul, 
dar într-o stare de independenţă desăvârşită. Domnul 
însuşi v-a spus acest lucru: „Deveniţi perfecţi, la fel 
cum Tatăl vostru din ceruri este perfect!" 

Atunci când veţi înţelege acest mesaj al Domnului, 
veţi realiza cu adevărat cât de elevată este opera la care 
sunteţi chemaţi şi predestinaţi să contribuiţi, şi cât de 
infinită este diferenţa dintre voi şi noi! 

Este adevărat că deocamdată nu sunteţi decât nişte 
embrioni în corpul mamei voastre, fiind incapabili să vă 
construiţi o casă cu energia infimă a vieţii de care 
dispuneţi la ora actuală, dar atunci când veţi renaşte a 
doua oară din adevăratul corp matern care este spiritul 
vostru, veţi putea acţiona şi face lucruri la fel de măreţe 
ca şi Domnul însuşi!" 

(Marea 'Evanghelie a lui Ioan IV/133, 8-9) 

Domnul către Matael: 

„Pentru a înţelege secretul împărăţiei lui Dumnezeu în 
toată profunzimea lui, va trebui mai întâi să renaşteţi 
întru spirit, lucru care deocamdată este imposibil. Abia 
după ce Fiul omului se va întoarce Acolo de unde a venit 
vă va trimite El Spiritul adevărului, care vă va trezi 
plenar, făcându-vă inimile perfecte şi trezind în voi, 
respectiv în inima sufletului vostru, spiritul adevărului. în 
acest fel, voi veţi renaşte întru spirit şi veţi primi întreaga 
lumină, care vă va permite să vedeţi totul şi să înţelegeţi 
în întregime tot ce există în ceruri şi în adâncuri. 

Ceea ce vă arăt şi ceea ce vă explic în momentul de 
faţă nu reprezintă decât un crâmpei din ceea ce vă va fi 

oferit în toată plenitudinea de către Sfântul Duh. Aş mai 
avea multe să vă spun, dar voi nu le puteţi suporta încă. 
Atunci când Spiritul Adevărului va sosi însă, El vă va 
conduce către întreaga înţelepciune". 

(Marea Evanghelie a fuiloan IV/217, 9 şi 218, 1) 

Domnul: 

„Atunci când omul va renaşte din nou întru spiritul lui, 
el va deveni egalul Meu. El va avea facultatea de a-şi 
exercita voinţa în mod liber şi de a face tot ce doreşte să 
facă, în limitele Ordinii Mele, în care va fi perfect integrat, 
şi totul va trebui să asculte de voinţa lui. In această stare 
perfectă, omul va deveni nu doar un domn al creaturilor 
şi al elementelor locale de pe acest pământ, ci va căpăta 
şi o mare splendoare, care se va întinde - la fel ca a Mea 
- asupra întregii creaţii din spaţiile infinite. Şi totuşi, 
nimeni nu a putut atinge această perfecţiune supremă a 
vieţii înainte de întruparea Mea. De aceea am venit pe 
acest pământ, pentru a face din voi Copiii Mei autentici, 
prin renaşterea spiritului vostru". 

(Marea "Evanghelie a lui Ioan 1/1/ '142, 8) 

Domnul: 

„După ce voi părăsi acest pământ, voi trimite Duhul 
Meu Sfânt al Adevărului asupra tuturor discipolilor şi 
fraţilor Mei credincioşi! El îi va conduce pe toţi către 
adevăr, înţelepciune, putere şi forţă, le va arăta calea, îi 
va călăuzi şi îi va înălţa. El va uni sufletele voastre cu 
Spiritul Iubirii din lumea de dincolo, născut din 
Dumnezeu, realizând astfel în voi renaşterea spiritului 
vostru, fără de care nu poate exista viaţă veşnică şi 
autentică, ci doar o viaţă supusă judecăţii, care de fapt 
este o moarte prin comparaţie cu viaţa liberă a spiritului". 

(Marea Evanghelie a lui Ioan Vil/ 129, 10) 

Domnul către Ioan: 

„Pentru a vă trimite şi pentru a vă dărui Spiritul Meu, 
este necesar mai întâi să devin una cu Dumnezeul 
eternităţii în Persoana Mea. Când Spiritul Meu va fi 
asupra voastră, El vă va călăuzi către toate adevărurile 
care la ora actuală vi se par de neînţeles, iar voi veţi 
putea face astfel operele pe care le realizez Eu acum, şi 
altele, chiar mai mari decât acestea". 

(Marea "Evanghelie a lui Ioan IX/ 56, 6-7) 

Domnul către hangiul din Samaria: 

„Cuvântul Meu poartă în sine viaţa. El le dă viaţă 
tuturor celor care îl ascultă cu inima pură şi le transmite 
astfel instantaneu Viaţa oricărei vieţi. In ceea ce 
priveşte cuvintele Profeţilor, acestea nu reprezintă decât 
un ghid fidel care îi arată omului cum trebuie să 
înţeleagă Cuvântul viu ieşit din gura Mea, permiţându-i 
astfel accesul la viaţa spiritului. 

Adevăr vă spun: în ultimă instanţă, fiecare om 
trebuie să fie instruit direct de Dumnezeu în inima lui. 
Cine nu a fost învăţat de Tatăl sau de Spiritul divin care 
sălăşluieşte în Mine, de-a lungul drumului iubirii sale 
pure pentru Mine şi pentru semenii săi, nu va putea 
ajunge vreodată la Mine, Fiul Iubirii Eterne, care sunt 
Lumina ce nu se stinge niciodată, Calea, Adevărul şi 
Viaţa însăşi, căci în Mine rezidă întreaga înţelepciune a 
Tatălui. Voi nu puteţi înţelege încă în întregime acest 
lucru, dar îl veţi înţelege mai bine atunci când, după 
înălţarea Mea la cer, veţi renaşte întru spiritul vostru, 
care reprezintă în sine spiritul viu al oricărui adevăr şi 
care vă va conduce către adevărata înţelepciune". 

(vezi şi Marea Evanghelie a lui Ioan XI/52, 1-7, 
citatul din capitolul VII) 

c) aporturile dintre suflet si spirit 

(Marea "Evanghelie a lui Ioan 1/11/ '66, 5-8) 

Domnul către Agricola: 

„Sufletul omului este o substanţă pur eterică 
alcătuită dintr-o multitudine de atomi de lumină sau de 
particule microscopice mai mici decât vă puteţi 
imagina voi, asamblate de înţelepciunea şi de voinţa 
atotputernică a lui Dumnezeu pentru a constitui o formă 
umană perfectă. Pe de altă parte, spiritul pur reprezintă 
voinţa exprimată de Dumnezeu sau focul celei mai pure 
iubiri care rezidă în Acesta. 

Spiritul pur este un gând al lui Dumnezeu care se naşte 
din Iubirea şi din înţelepciunea Acestuia, fiind chemate de 
El la o existenţă reală. Şi întrucât Dumnezeu este prin El 
însuşi un focar al Iubirii şi al înţelepciunii Sale, acelaşi 
lucru este valabil şi pentru gândul concretizat şi chemat la 
o viaţă individuală, dar care emană din Dumnezeu. Aşa 
cum focul reprezintă o energie, şi acest gând ieşit din 
Dumnezeu reprezintă tot o energie, care este conştientă 
de sine şi capabilă să acţioneze cu precizie în lumina în 
care s-a născut. In calitatea sa de energie pură, el 
penetrează întreaga materie, fără ca aceasta să îl 
sesizeze, dat fiind că ea nu este decât o manifestare 
exterioară a spiritului venit de la Dumnezeu. 

Prin puterea spiritului, sufletul devine o materie 
dizolvată pe care spiritul o constrânge să se întoarcă la 
forma sa originală. De îndată ce se uneşte cu spiritul ei, 
materia dă naştere unui corp substanţial luminos şi 
spiritualizat, care apasă prin voinţa sa spirituală asupra 
materiei trupului fizic care îl înconjoară până când o 
descompune în totalitate, reformând astfel veşmântul 
pe care 1-a părăsit după moartea corpului său. 

Aceasta este o reprezentare sintetică, dar profund 
veridică, a semnificaţiei sufletului şi spiritului". 

(Marea 'Evanghelie a lui Ioan IV/226, 1-4) 

Domnul către Cirenius: 

„Sufletul se comportă întotdeauna în raport cu spiritul 
la fel cum se comportă corpul fizic în raport cu sufletul. 
Corpul unui suflet oricât de perfect păstrează încă 
tendinţa către plăcerile inferioare, care pot contamina 
sufletul, dacă acesta se ataşează prea tare de corpul 
său. Un suflet corect educat nu se va lăsa niciodată 
antrenat de lăcomia trupului său şi va rămâne stăpânul 
absolut al acestuia. In schimb, sufletele deformate cad 
adeseori pradă dorinţelor corpului lor fizic. 

Raporturile dintre un suflet şi spiritul lui sunt identice cu 
cele dintre un suflet perfect cu corpul său. Corpul poate 
avea oricâte de multe dorinţe şi poate provoca oricât de 
mult doreşte sufletul să se complacă în satisfacerea lor, 
servindu-se de instrumentele sale uneori foarte ascuţite, 
dar sufletul perfect se va opune întotdeauna acestora, 
exprimându-şi refuzul categoric. Spiritul Meu acţionează 
exact la fel cu sufletul în care a pătruns în întregime. 

Atât timp cât sufletul se supune în întregime voinţei 
spiritului, totul se petrece exact aşa cum doreşte voinţa 
spiritului, care este sinonimă cu voinţa Mea. In schimb, 
dacă sufletul - solicitat de amintirile sale - îşi doreşte 
într-o mai mare măsură diferite lucruri senzoriale, 
spiritul se retrage şi îşi abandonează sufletul, dându-i 
acestuia posibilitatea să îşi satisfacă dorinţele, lucru pe 
care de cele mai multe ori acesta nu reuşeşte să îl 
îndeplinească, mai ales dacă aceste dorinţe nu au nimic 
de-a face cu spiritualitatea. 

Dându-şi seama de slăbiciunile şi de greşelile sale, 
sufletul renunţă rapid la tentativele sale de a-şi satisface 
plăcerile personale şi se uneşte din nou cu spiritul său, 
acceptând întru totul voinţa acestuia. In acest fel, totul 
reintră în ordine, iar sufletul îşi recapătă din nou forţa şi 
vigoarea". 

(Marea "Evanghelie a tui loan IV/228, 2-5) 

Domnul către Cirenius: 

„Atunci când creierul nu participă la percepţiile 
sufletului în timpul vieţii trupeşti a acestuia, sufletul nu 
păstrează nici o amintire, decât cel mult o intuiţie vagă. 
Căci vederea sufletului este la fel de puţin menită să 
citească ceea ce este înregistrat în creierul fizic pe cât 
este menită vederea corpului să citească ce se întâmplă 
în interiorul sufletului, inclusiv informaţiile înregistrate 
sub formă de imagini pe tăbliţele din creier prin 
intermediul ochilor şi urechilor sale. Numai sufletul 
posedă facultatea de a vedea aceste imagini, întrucât 
se găseşte în interiorul trupului. 

In mod similar, ceea ce se află în interiorul creierului 
sufletului nu poate fi citit decât de spirit, căci vederea şi 
auzul sufletului sunt orientate numai către exterior, nu şi 
către interiorul său (la fel ca în cazul corpului). De 
aceea, omul nu poate percepe realităţile pur spirituale 
decât dacă spiritul din sufletul său este pe deplin trezit 
şi a luat în posesiune sufletul său. 

Cât despre ceea ce se află în interiorul spiritului, Eu 
sunt singurul care poate recunoaşte aceste informaţii, 
precum şi spiritul acelor oameni care au ajuns la 
fuziunea cu Mine, căci spiritul oricărui om este 
imaginea Mea reflectată în sufletul său, la fel cum 
soarele îşi reflectă imaginea într-o oglindă. 

Aşadar, atât timp cât un suflet locuieşte într-un corp, 
el are nevoie de un creier fizic bine organizat pentru a 
putea avea o vedere clară şi justă. Un creier deformat nu 
îi va servi la nimic pentru a-şi dezvolta vederea spirituală, 
la fel cum vederea plexului solar nu îi foloseşte la nimic, 
întrucât nu poate păstra amintiri durabile. Chiar dacă 
ceva se înregistrează în creierul său spiritual pentru 
eternitate, el nu îl poate vedea şi înţelege. Numai spiritul 
poate face acest lucru, dacă a fost trezit". 

(Marea 'Evanghelie a lui Ioan lV/256, 1-4) 

Domnul: 

„Sfera vieţii exterioare a sufletului se aseamănă cu 
strălucirea unei lumini terestre: cu cât aceasta se 
îndepărtează mai mult de flacăra din care a emanat, cu 
atât mai slabă devine ea, pierzându-şi strălucirea, până 
când din ea nu mai rămâne nimic decât întunericul şi 
tenebrele. 

Nu la fel se petrec lucrurile în sfera vieţii exterioare a 
spiritului. Aceasta seamănă cu eterul care umple întregul 
spaţiu. Atunci când spiritul eliberat începe să se mişte în 
interiorul sufletului, sfera vieţii sale exterioare se pune la 
rândul ei în mişcare, repercutându-se până foarte 
departe în spaţiu, iar vederea, sensibilitatea şi acţiunea 
spiritului produc efecte fără restricţii în întregul spaţiu, la 
fel cum eterul nu umple doar spaţiul dintre creaţii, ci 
pătrunde inclusiv în interiorul acestora, umplându-le în 
întregime. In ultimă instanţă, acest eter este întru totul 
comparabil cu spiritul vieţii eterne al unui suflet. 

Diferenţa dintre sfera vieţii unui suflet - oricât de 
perfectă ar fi aceasta - şi eterul vieţii exterioare a 
spiritului este aşadar infinită. 

Deşi particulele Spiritului Universal locuiesc în 
interiorul sufletelor şi sunt cât se poate de distincte, ele 
alcătuiesc totuşi o unitate absolută cu Spiritul Universal 
atunci când renasc şi când îşi iau în posesiune sufletul 
corespondent. Cu toate acestea, ele nu îşi pierd 
individualitatea. Atunci când nu sunt altceva decât nişte 
focare ale vieţii ce strălucesc în interiorul formei umane 
a sufletului, ele posedă aceeaşi formă cu aceasta. In 
schimb, atunci când devin nişte spirite clarvăzătoare, 
ele simt şi percep cu o mare claritate tot ce se petrece 
în sufletul lor, care reprezintă corpul lor, respectiv tot ce 
este individual în interiorul acestui suflet. In mod 
similar, un suflet penetrat în întregime de spiritul său 

poate vedea, auzi, simţi, gândi şi voi la unison cu 
spiritul său, cu care alcătuieşte o singură unitate". 

(Marea "Evanghelie a fuiloan V/211, 3-7) 

Domnul către Epifan: 

„Ţi s-a întâmplat vreodată să descoperi o linie de 
demarcaţie care limitează înălţarea gândurilor emise de 
un suflet trezit? Or, dacă un suflet are un câmp infinit de 
acţiune în care îşi poate desfăşura gândurile sale, ce să 
mai spunem de spiritul etern care locuieşte în el şi care 
reprezintă forţa, lumina şi viaţa lui? 

Adevăr îţi spun: acest spirit este cel care creează 
totul în om şi care ordonează totul în el. In ceea ce 
priveşte sufletul, acesta nu este decât un corp 
substanţial, la fel cum corpul din carne nu este decât un 
receptacul al sufletului, până când acesta din urmă 
dobândeşte o anumită fermitate. Când sufletul devine 
cât de cât solid, el devine din ce în ce mai capabil să se 
unească cu spiritul său, şi implicit cu viaţa reală a 
acestuia, care reprezintă adevărata forţă (sau lumină) 
ce creează spaţiul, formele, timpul şi durata formelor, 
dând astfel viaţă sufletului şi făcându-1 independent. 
Fiind născute din plenitudinea infinită şi eternă a vieţii 
autentice, aceste forme pot sesiza la rândul lor 
infinitatea şi eternitatea. 

De aceea, nimeni nu poate pretinde că omul este o 
fiinţă limitată. Chiar şi cele mai mici părţi ale sale conţin 
anumite aspecte infinite şi eterne, care îi permit omului să 
sesizeze infinitatea şi eternitatea. Cine îşi imaginează că 
nu trăieşte decât o perioadă de timp limitată se înşeală 
amarnic. Nimic din ceea ce există în om nu este perisabil, 
deşi corpul său material este supus - din necesitate - 
transformării, aşa cum trebuie să se întâmple cu întreaga 
materie terestră, acesta fiind destinul ei stabilit de Puterea 
divină, înainte de a trece la o existentă imuabilă. 

Chiar dacă numeroasele părţi ale materiei, şi implicit 
ale corpului uman, sunt supuse transformării, ele nu 
încetează totuşi să existe. Dimpotrivă, ele continuă să 
existe şi să se spiritualizeze în permanenţă, dobândind 
o formă din ce în ce mai nobilă". 

d) Adevărata cunoaştere a înţelepciunii hi (Dumnezeu 

(Marea "Evanghelie a lui Ioan 1/11/ 55, 3-12) 

Domnul către Nicodim: 

„Cuvântul şi învăţătura Mea nu vă pot fi prezentate în 
maniera în care obişnuiţi să vă exprimaţi voi, căci nu se 
adresează logicii şi înţelepciunii voastre lumeşti. Scopul 
lor este să dovedească existenţa şi puterea spiritului, 
facultăţi pe care voi nu le cunoaşteţi, astfel încât 
credinţa şi cunoaşterea voastră viitoare să nu mai 
depindă exclusiv de ştiinţa oamenilor orbi din punct de 
vedere spiritual, ci să se bazeze pe puterea miraculoasă 
a spiritului născut din Dumnezeu. 

Aşa se face că maniera Mea de a vorbi li se pare 
înţelepţilor acestei lumi lipsită de sens, căci ei nu 
cunosc nimic despre spirit şi despre puterea acestuia, 
fiind incapabili să perceapă vreo realitate spirituală cu 
simţurile lor grosiere. 

Orice ar crede ei însă, învăţătura Mea conţine o 
înţelepciune profundă şi extrem de elevată, dar care nu 
se adresează decât ochilor, urechilor şi inimii oamenilor 
perfecţi şi de bună credinţă, respectiv celor care au 
respectat întotdeauna Poruncile lui Dumnezeu. Pentru 
savanţii şi pentru mai-marii acestei lumi, care vor pieri 
la fel cum va pieri înţelepciunea lor, învăţătura Mea nu 
poate avea nici un sens. 

Eu vă vorbesc despre înţelepciunea ascunsă a lui 
Dumnezeu, care v-a fost destinată încă înainte de creaţia 
acestei lumi materiale, pentru slava viitoare a vieţii 

voastre eterne. Ceea ce Eu vă revelez acum, Spiritul lui 
Dumnezeu revelează spiritului vostru, pentru ca acesta 
să exploreze şi să recunoască profunzimile lui 
Dumnezeu. Căci numai spiritul poate sonda şi scruta 
toate lucrurile, atunci când este pur, inclusiv profunzimile 
ultime ale lui Dumnezeu. De bună seamă, Eu nu vă ofer 
spiritul acestei lumi, căci voi nu mai aveţi nevoie de o 
astfel de revelaţie. Eu vă ofer Spiritul care vine de la 
Dumnezeu, pentru ca prin intermediul lui să puteţi 
înţelege că ceea ce vă ofer Eu vine de la Dumnezeu. 

De aceea, Eu nu Mă pot exprima din perspectiva 
înţelepciunii umane, iar voi nu reuşiţi întotdeauna să Mă 
înţelegeţi, căci spiritul vostru nu a luat încă în posesiune 
sufletul vostru. Totuşi, atunci când sufletul vostru se va uni 
- prin iubirea sa şi prin voinţa sa liberă - cu spiritul din inima 
lui, care vine de la Dumnezeu şi pe care îl primiţi acum, şi 
voi vă veţi orienta exclusiv către ceea ce este spiritual şi veţi 
putea înţelege ceea ce acum vi se pare de neînţeles. 

Voi puteţi deja să percepeţi într-o oarecare măsură 
Spiritul lui Dumnezeu şi multe aspecte din fiinţa voastră 
se orientează deja către spirit. In ceea ce îi priveşte însă 
pe oamenii care trăiesc doar după legile naturii, aceştia 
nu percep nimic din spiritul care sălăşluieşte în ei, iar 
atunci când le vorbeşti despre acesta ei cred că spui 
numai prostii, căci le lipseşte complet forţa care le-ar 
putea orienta sufletul către spiritualitate. Dacă cineva 
doreşte să înţeleagă lucrurile spirituale, sufletul şi 
întreaga lui fiinţă trebuie să se deschidă mai întâi în faţa 
spiritului, căci orice formă de viaţă, orice lumină 
autentică şi orice forţă rezidă exclusiv în spirit, singurul 
principiu care acţionează fără ca vreo forţă exterioară 
să îl poată influenţa în sens contrar. 

Omul care trăieşte exclusiv după legile naturii nu este 
încă penetrat de spiritul său, nefiind altceva decât un corp 
material supus judecăţii. El nu primeşte viaţa sa naturală 

de la Spiritul lui Dumnezeu decât ca instrument menit să 
îl ajute să trezească în el (dar numai dacă îşi doreşte el 
însuşi acest lucru) viaţa spirituală, singura formă de viaţă 
care contează cu adevărat. In această viaţă limitată, el 
poate recunoaşte fundamentele poruncilor lui Dumnezeu, 
iar în el se poate naşte dorinţa de a le respecta, acţionând 
în consecinţă. Dacă omul ia această hotărâre, Spiritul lui 
Dumnezeu pătrunde deja în sufletul lui, în măsura în care 
observă că omul chiar respectă poruncile divine, 
amplificându-şi astfel pe zi ce trece credinţa şi iubirea faţă 
de Dumnezeu şi de semenii săi. 

Dacă sufletul îşi dezvoltă forţa interioară până la un 
nivel care exclude orice cădere în starea sa de dinainte, 
acest lucru dovedeşte că Spiritul lui Dumnezeu 1-a 
penetrat în totalitate, controlându-i în totalitate 
inteligenţa şi cunoaşterea. Un astfel de suflet îşi domină 
sută la sută materia altădată inertă şi devine una cu 
Spiritul lui Dumnezeu, cu care alcătuieşte o singură 
fiinţă, o singură putere, o singură lumină şi o singură 
viaţă autentică şi indestructibilă, care nu mai poate fi 
judecată de nimic şi de nimeni, 

De aceea vă învăţ Eu să căutaţi înainte de toate 
împărăţia lui Dumnezeu şi Dreptatea Acestuia, căci 
restul vi se va da cu asupra de măsură. Aceasta este 
opera Spiritului lui Dumnezeu care sălăşluieşte în voi. 

Vă repet încă o dată ceea ce stă scris: «Nici un ochi 
omenesc nu a văzut, nici o ureche nu a auzit şi nici o 
inimă umană nu a perceput vreodată ceea ce le-a 
pregătit Dumnezeu celor care îl iubesc mai presus de 
orice şi care îi respectă poruncile»". 

e) MicuC ventricul, sediul vieţii inimii şi atf acuităţii care 
corespunde, acesteia 

(Marea 'Evanghelie a (uiloan VlII/57, 10-14) 

Domnul: 

„Acest ventricul micuţ, sediul vieţii inimii, este cea 
mai mică şi mai insignifiantă parte a corpului. El este 
întunecat şi nu primeşte niciodată lumina soarelui, fiind 
complet necunoscut oamenilor, deşi el este cel care le 
dă viaţă. Dacă le-ai vorbi despre el savanţilor acestei 
lumi, aceştia ţi-ar răspunde: «Cum ar putea depinde 
atotputernica viaţă de acest punct minuscul, de-abia 
vizibil cu ochiul liber?» Acest lucru dovedeşte limpede 
că până şi cei mai mari înţelepţi ai acestei lumi ignoră 
fundamentul propriei lor vieţi! Ce să mai vorbim de 
oamenii obişnuiţi... 

Şi totuşi, dacă doreşte să se cunoască pe sine şi să 
îl recunoască pe Dumnezeu, orice om trebuie să 
pătrundă în acest mic sediu, lucru care nu devine 
posibil decât pe calea smereniei cele mai profunde şi a 
docilităţii depline, restituind aici spiritului său viaţa pe 
care a primit-o de la el. Dacă acţionează în acest fel, 
omul dilată acest ventricul minuscul şi îl iluminează în 
totalitate. Imediat, inima omului se iluminează la rândul 
ei, iar lumina se răspândeşte în întreaga sa fiinţă, care 
devine astfel conştientă de sine şi îl descoperă pe 
Dumnezeu. Numai în acest punct poate realiza omul că 
viaţa sa provine de la Dumnezeu, acumulându-se în 
acest mic sediu, unde se concentrează şi se dezvoltă, 
devenind o viaţă independentă şi liberă. 

In acest ventricul minuscul sălăşluieşte spiritul ieşit 
din Dumnezeu. Dacă sufletul omului pătrunde în el prin 
intermediul smereniei sincere şi al docilităţii, iubirea lui 
se uneşte cu cea a lui Dumnezeu (Iubirea eternă 

necreată), iar sufletul se uneşte cu Spiritul etern al lui 
Dumnezeu. In acest fel, Dumnezeu se uneşte cu sufletul 
creat, proces pe care noi îl numim renaşterea sufletului 
întru Spiritul venit de la Dumnezeu. 

Cât despre felul în care trebuie să se comporte omul 
pentru a putea pătrunde înlăuntrul său, căpătând acces 
la splendoarea plenară a vieţii divine, v-am arătat 
tuturor prin propriul Meu exemplu ce aveţi de făcut, 
devenind astfel ghidul vostru, în calitatea Mea de Mare 
Om Creator. Acesta este motivul pentru care am venit 
pe pământ, căci planeta voastră corespunde în Ordinea 
Mea eternă chiar micuţului ventricul pozitiv din inima 
Mea. Pătrunzând Eu însumi în acest ventricul, v-am 
arătat implicit cum puteţi intra la rândul vostru în el, 
căpătând astfel puterea cerului şi a tuturor 
pământurilor, întru marea voastră glorie. 

Este foarte adevărat că Eu M-am aflat dintotdeauna 
în Mine însumi, având acces la întreaga Mea atotputere 
şi slavă, dar până acum nu am fost niciodată un 
Dumnezeu vizibil şi tangibil pentru creaturile Mele, şi 
nici măcar pentru îngerii Mei perfecţi. Ori de câte ori am 
dorit să apar într-o formă vizibilă în faţa unor oameni 
(de pildă, în faţa lui Avraam, Isac şi Iacov), am făcut 
acest lucru prin intermediul unui înger pe care l-am 
umplut într-o asemenea măsură cu Spiritul Voinţei Mele 
încât acesta M-a putut reprezenta, ca şi cum ar fi fost 
una cu Mine. Acum am devenit însă un Dumnezeu 
vizibil pentru toţi oamenii şi pentru toţi îngerii, şi am 
creat pentru voi o viaţă perfectă, eternă, independentă, 
liberă şi autentică. în ea constă slava Mea supremă, şi 
implicit a voastră". 

f) Cele treigrade ak perfecţiunii vieţii 

(Marea "Evanghelie a lui Ioan Vil/ 155, 1-13) 

Domnul: 

„Voi ţineţi încă prea mult la această lume şi la 
comorile voastre, deşi le-aţi acumulat plătind un mare 
preţ în sânge, în văduve şi în orfani. Acest ataşament 
reprezintă un mare obstacol pentru oamenii lumeşti, 
fiind foarte greu de depăşit. 

Dat fiind însă că pentru Dumnezeu orice este posibil, 
chiar şi oamenilor lumeşti şi păcătoşilor cei mai 
împietriţi li se permite să se transforme rapid şi eficient, 
dacă au o dorinţă sinceră în această direcţie, o credinţă 
de nezdruncinat şi o încredere totală în Dumnezeu, 
acceptând să facă ceea ce îi sfătuieşte înţelepciunea 
divină. Pentru început, ei trebuie să înfăptuiască un 
veritabil miracol interior, schimbându-şi complet şi 
subit voinţa printr-o renunţare sinceră la toate 
pasiunilor lor din trecut, la slăbiciunile şi la dorinţele lor, 
care provin de la spiritele impure şi imature ale naturii, 
care au urcat din trupul lor în sufletul lor, degradându-1. 
Qândiţi-vă puţin: câte pasiuni de tot felul vă asaltează? 
Oricât de mare ar fi numărul lor, luaţi hotărârea fermă 
de a renunţa la ele şi de a Mă urma pe Mine! Dacă veţi 
reuşi să faceţi acest lucru, veţi avea rapid acces la o 
mare perfecţiune a vieţii voastre interioare. Dacă nu 
veţi satisface însă această condiţie prealabilă, drumul 
vostru va fi dificil şi penibil. 

Căci voinţa de a păcătui îşi găseşte întotdeauna o 
susţinere importantă, îndeosebi datorită tentaţiilor şi 
pasiunilor trupeşti, în timp ce voinţa de a face bine nu este 
niciodată susţinută de trup. Omul nu se poate baza decât 
pe credinţa sa în adevăratul Dumnezeu, şi mai ales pe 
iubirea lui pentru Acesta, dar şi pe speranţa că promisiunile 
pe care i le-a făcut Dumnezeu se vor îndeplini. 

De aceea, cel care, prin credinţa sa de nezdruncinat şi 
prin iubirea sa faţă de Dumnezeu şi faţă de semenii săi, va 
combate pasiunile trupului său, devenind astfel propriul 
său stăpân, va deveni în scurt timp inclusiv stăpânul 
întregii naturi exterioare. Altfel spus, autocontrolul deplin 
reprezintă PRIMUL GRAD al perfecţiunii interioare, chiar 
dacă omul mai este încă asaltat de diferite tentaţii care îl 
atrag către anumite păcate uşoare. 

Dacă el face o alianţă fermă cu simţurile sale, 
specificându-le să întoarcă spatele tuturor pasiunilor 
terestre şi să se orienteze cu hotărâre către aspectele 
pur spirituale, acesta este un semn sigur şi luminos al 
faptului că spiritul său interior, venit de la Dumnezeu, a 
luat în totalitate în posesiune sufletul său. In acest fel, 
omul are acces la CEL DE-AL DOILEA GRAD al 
perfecţiunii vieţii sale interioare. 

Aflată în această etapă, forţa şi libertatea de care se 
bucură el devin desăvârşite, căci sufletul omului este în 
întregime umplut de voinţa lui Dumnezeu, iar el nu mai 
poate acţiona altfel decât ţinând cont de aceasta. De 
aceea, el nu mai poate comite păcate şi devine perfect pur. 

Deşi este stăpânul naturii şi are convingerea fermă 
că nu mai poate comite nici un păcat, întrucât toate 
acţiunile sale sunt ghidate de înţelepciunea lui 
Dumnezeu, omul se găseşte deocamdată abia în cel 
de-al doilea grad al perfecţiunii vieţii sale interioare. 

Mai există şi un AL TREILEA GRAD, cel mai înalt între 
toate, al acestei perfecţiuni. Acesta constă în menţinerea 
sub control a forţei voinţei omului de către smerenia şi 
blândeţea sa, chiar dacă ştie foarte bine că în calitatea sa 
de stăpân atotputernic, el ar putea acţiona fără să comită 
nici un păcat, datorită iubirii sale pure faţă de Dumnezeu. 
Practic, indiferent dacă acţionează sau se abţine de la 
acţiune, omul nu poate face nimic fără a primi un ordin 
direct de la Dumnezeu în această direcţie. Această 

misiune nu este deloc uşoară pentru stăpânul absolut 
care ştie, în plenitudinea înţelepciunii lui, că el nu poate 
acţiona decât pentru a face bine, ţinând cont de voinţa 
divină care sălăşluieşte în el. Rezultă că un spirit foarte 
profund îşi dă seama că între voinţa sa particulară care 
provine de la Dumnezeu (ce trăieşte în inima lui) şi 
voinţa infinit de liberă şi universală a lui Dumnezeu mai 
există încă o anumită diferenţă. De aceea, el îşi supune 
voinţa personală în faţa voinţei divine universale şi nu 
mai acţionează decât atunci când primeşte un ordin 
direct şi explicit din partea Voinţei universale a lui 
Dumnezeu. Cine acţionează astfel ajunge pe cel de-al 
treilea nivel, cel mai înalt, al perfecţiunii vieţii interioare". 

(Marea 'Evanghelie a lui Ioan î/13, 1) 

Atunci când omul îşi asumă această formă spirituală 
prin renaşterea care face din el un veritabil Copil al lui 
Dumnezeu, adică atunci când se naşte literalmente din 
Iubirea lui Dumnezeu, el capătă acces la splendoarea 
Luminii primordiale a lui Dumnezeu, care nu înseamnă 
altceva decât însăşi Fiinţa Divină fundamentală. 
Această Fiinţă este adevăratul Fiu unic al Tatălui, la fel 
cum lumina rămâne ascunsă în interiorul ardorii Iubirii 
atât timp cât Iubirea nu o animă, lăsând-o să 
strălucească în exterior. In consecinţă, această Lumină 
sfântă reprezintă splendoarea Fiului ieşit din Tatăl, la 
care poate avea acces orice om care a trecut prin 
experienţa renaşterii spirituale, transformându-se astfel 
el însuşi în această Lumină plină de graţie şi de adevăr, 
care reprezintă adevărata Realitate şi Logosul care s-a 
făcut trup. 

„Şi noi toţi am primit din plinătatea Lui şi har după 
har"'. 

(Ioan 1:16) 

Murei: „O, Tu, Chemare a chemării, Voce a vocilor, 
Cuvânt al cuvântului! Cine îţi mai poate opune 
rezistenţă după ce Te-a recunoscut în inima lui? O, cât 
de sublim, de măreţ, de sfânt, de blând şi de familiar 
răsuni Tu din gura Tatălui preasfânt în urechile slabului 
Tău copil, izgonit de atâta vreme din inima Ta! Câte 
milioane de preafericiri curg către mine odată cu acest 
suflu unic provenit din gura Celui care a rostit cândva în 
spaţiile infinite: «Facă-se!», punând astfel în mişcare 
aceste spaţii pe care nici o eternitate nu le poate 
măsura vreodată! Tremură, corp care mă împingi către 
păcat! In schimb, tu, inimă renăscută, bucură-te şi 
jubilează cu voce tare! Căci iată: Creatorul, Dumnezeul 
şi Părintele tău te-a chemat! Ascultă această voce care 
îţi insuflă viaţa în toate fibrele tale! - O, Voce a Tatălui, 
cât de melodioasă răsuni Tu în urechea iubirii mele, 
născută din inima mea de copil ce abia s-a trezit din 
somnul morţii!" 

(Marea "Evanghelie a tui Ioan III/ 224, 12-14) 

'Editura Vydia 'Braşov 

Editura Vydia a iniţiat o colecţie de mistică creştină, 
intitulată „Profetul necunoscut", după sintagma care îi este 
atribuită lui Jakob Lorber, considerat la ora actuală cel mai 
mare mistic creştin al ultimelor secole, dacă nu cumva al 
tuturor timpurilor. în această colecţie vor mai apărea însă 
şi alţi mistici de aceeaşi formaţie, precum Emanuel 
Swedenborg, Qottfried Mayerhofer, şi alţii, care au primit 
revelaţiile pe cale directă, prin auzirea Cuvântului Divin. 

„Am mult mai multe să vă spun, dar voi nu le puteţi 
încă primi. însă când va veni El, Spiritul Adevărului, 
acesta vă va dezvălui toate adevărurile, căci El nu va vorbi 
de la El, ci va rosti numai ceea ce va auzi, şi El vă va 
revela tot ce va urma". 

(Ioan 16: 12,13) 

în această colecţie au apărut: 

Casa Domnului, volumele I, II, III, IV şi - cea dintâi 
carte primită prin revelaţie directă de Jakob Lorber şi una 
dintre cele mai frumoase din întreaga sa operă, în care 
sunt prezentate aspecte legate de creaţie şi legile ei, 
căderea lui Lucifer, apariţia primului om - Adam, viaţa 
patriarhilor şi primele învăţături primite de aceştia de la 
Domnul, Creatorul şi Dumnezeul lor, la fel de valabile şi 
astăzi. 

Dincolo de prag: scene de pe patul de moarte, un ghid 
pentru Viaţa de Apoi (sau viaţa în Lumea de dincolo), în 
care sunt prezentate scene de pe patul de moarte al 

câtorva suflete (un bogat, un om sărman, dar bun, un 
politician, un militar, etc.) care au trăit cu adevărat pe 
pământ. Cartea arată ce s-a întâmplat puţin înainte de 
moarte şi imediat după trecerea sufletului în Lumea de 
dincolo, oferind informaţii extrem de preţioase despre 
dimensiunea spirituală şi destinul celui care ajunge în 
aceasta, trăind aici după cum i-a fost sufletul. 

Pământul şi luna, două dintre cele mai semnificative 
opere ale lui Lorber din domeniul natural-spiritual (Luna, 
1841, şi Pământul, 1846-47), combinate în această ediţie 
sub titlul Pământul şi luna. Lorber revelează aici, din 
perspectiva fizică, structura interioară a pământului, con- 
firmând că acesta este un corp ceresc înzestrat cu energie 
şi cu viaţă. Urmează o serie de comparaţii între Pământul- 
Mamă şi corpul fizic al omului, care nu pot fi contestate de 
nimeni. Sunt explicate motivele pentru care au dispărut 
pădurile şi animalele gigantice, misterioasele ploi cu 
amfibii, originea mirosurilor, alimentaţia şi rotaţia 
pământului, şi multe alte lucruri. Din punct de vedere 
spiritual, este descrisă existenţa pură a regatului spiritual 
care există în interiorul pământului, dar şi deasupra 
acestuia. Interpretarea şi descrierea „turmelor de oi de pe 
lună", a „maimuţelor care sar într-un singur picior" şi a 
oamenilor de pe lună permit o serie de comparaţii 
fascinante legate de semnificaţia spirituală a existenţei 
noastre terestre, făcându-ne să ne întrebăm dacă nu 
cumva, în lipsa noastră de înţelepciune, avem tendinţa să 
devenim nişte „locuitori ai lunii (oameni lunari)". în plus, 
lucrarea Pământul şi luna descrie pe larg viaţa de pe alte 
planete. 

Saturn. în afara marilor sale opere legate de Biblie şi de 
vindecarea naturală, marele mistic Jakob Lorber si-a 

focalizat talentul vizionar şi asupra sistemului nostru solar. 
Alături de lucrarea Pământul şi luna, Saturn prezintă o 
imagine de ansamblu asupra vieţii pe alte planete. Această 
lucrare este cu deosebire bogată în imagini de o mare 
frumuseţe. Plantele, animalele, munţii şi râurile de pe marea 
planetă a sistemului nostru solar sunt prezentate în detalii 
spectaculoase, care denotă un simţ remarcabil al obser- 
vaţiei. Saturn reprezintă însă mult mai mult decât o simplă 
descriere a vieţii într-o altă lume. El conţine portretul 
societăţii spirituale ideale, arătându-ne inclusiv cum putem 
atinge noi înşine această apropiere de Divin în viaţa noastră. 

Secretele vieţii, scrisă de Qottfried Mayerhofer (1807- 
1877), adept entuziast al lui Lorber, căruia i-a publicat 
opera şi care a ajuns să audă el însuşi Cuvântul Divin. 
Lucrările sale sunt considerate încheierea Noii Revelaţii, 
începută de Lorber, dar rămasă neterminată. Cartea de 
faţă include o colecţie din scrierile sale, în care Domnul 
răspunde multor întrebări legate de creaţie, de viaţă (de la 
francmasonerie şi până la economie, muzică şi artă), de 
calea către mântuire şi comunicarea cu lumile spirituale, 
etc. 

Musca, scrisă de Jakob Lorber în anul 1842, una din 
cele mai fascinante revelaţii făcute de Domnul Iisus 
Christos. Lucrarea este aparent naturalistă, descriind unul 
din animalele cele mai agasante pentru om, musca, într-o 
lumină spirituală, absolut uluitoare, prin care autorul 
demonstrează rolul esenţial jucat de această micuţă fiinţă 
în viaţa planetei noastre, inclusiv pentru salvgardarea vieţii 
umane pe pământ. La fel ca în toate lucrările lui Lorber, şi 
aceasta se foloseşte de pretextul iniţial pentru a dezvolta 
marile teme ale creaţiei, în cazul de faţă legate de crearea 
universului, a planetelor şi cometelor, explicarea 

conceptului de lumină, dar mai presus de orice, revelarea 
misterului mântuirii sau al eliberării spirituale, pornind de 
la dubla polaritate existentă pretutindeni în creaţie, 
inclusiv la nivelul lui Dumnezeu: una pozitivă, spirituală, şi 
alta negativă, materială. Care este legătura dintre muscă, 
acest animal micuţ şi enervant, pe de o parte, şi toate 
aceste teme centrale ale creaţiei divine, pe de altă parte, 
vă lăsăm plăcerea să aflaţi singuri prin lectura cărţii. 

A doua venire a lui Christos pe Pământ - Sinteză a 
operei lui Jakob Lorber (1800-1864) şi Qottfried 
Mayerhofer (1807-1877), publicată iniţial sub titlul „Marea 
Transformare", cu referire la marea epocă a tranziţiei 
umanităţii de la planul fizic către cel spiritual (descrisă în 
Biblie sub numele de Apocalipsă). Nu ne mai aflăm însă la 
începutul acestei epoci, la fel ca pe vremea lui Lorber şi a 
lui Mayerhofer, ci ne aflăm în plină epocă crepusculară, în 
acea perioadă de care vorbesc multe profeţii ca prevestind 
naşterea noului soare spiritual. Haosul care caracterizează 
epoca în care ne aflăm reprezintă cea mai bună dovadă în 
acest sens. De aceea, am considerat mai potrivit să 
publicăm această lucrare sub titlul de A doua venire a lui 
Christos pe Pământ. 

Cu cât contrastul dintre întuneric şi lumină este mai 
puternic, cu atât mai clară devine separarea fiinţelor 
umane (a grâului de neghină). Toate semnele indică cu 
claritate că bătălia finală între forţele binelui şi cele ale 
răului este foarte aproape. Victoria Spiritului Divin asupra 
forţelor demoniace şi a duşmanilor vieţii nu poate fi 
posibilă fără o trezire accentuată a unui număr cât mai 
mare de oameni. Liberul arbitru permis pe pământ va 
acorda forţelor demoniace o ultimă şansă; ele vor creşte 
din nou, pentru ultima oară, după care îşi vor pierde 
întreaga putere. 

Predicile Domnului - lucrare receptată de Qottfried 
Mayerhofer prin intermediul Cuvântului Interior. Domnul 
descrie în ea cele 53 de predici anuale, acoperind astfel 
întregul an ecleziastic. Lucrarea oferă explicaţii profunde 
ale unor versete din Noul Testament, precum „Tentarea lui 
Iisus în pustie", (Matei 4:1-11); „Transfigurarea lui Iisus / 
Schimbarea la faţă (Matei 17:1-13); „învierea din morţi a 
lui Christos" (Marcu 16:1-8); „Sfârşitul timpului" (Matei 
24:15-28), etc. Fiecare predică este precedată de textul 
corespondent din Noul Testament. Exegeza textului 
explică semnificaţia spirituală profundă a Cuvântului 
Divin, care - de cele mai multe ori - le scapă celor mai 
mulţi dintre oameni. Epilogul cărţii caracterizează perfect 
conţinutul acesteia, prin următorul pasaj: „Cuvântul este la 
fel ca o sămânţă de muştar - atunci când încolţeşte, din el 
se naşte o plantă, cu rădăcini, tulpină, frunze şi flori, care 
produc apoi fructe. Cu cât planta creşte mai mult, cu atât 
mai mari sunt minunile pe care le produce. Cu cât veţi 
progresa şi voi în domeniul cunoaşterii, cu atât mai mari 
vor fi minunile pe care această cunoaştere le va produce 
în voi". In aceste vremuri de mari încercări, avem cu toţii 
nevoie de o sursă de alinare, şi nicăieri nu vom putea găsi 
o alinare mai profundă ca în Cuvintele lui Iisus Christos. 

De la iad la rai, volumele 1, 2 şi 3, lucrare scrisă de 
Jakob Lorber în care este descrisă călătoria în lumea de 
dincolo a revoluţionarului Robert Blum, personaj real din 
istoria Germaniei contemporane. Ajuns în planul spiritual, 
acesta îl recunoaşte treptat pe Domnul Iisus Christos, şi cu 
ajutorul acestuia, evoluează din iadul care corespunde 
stării sale de conştiinţă netrezită până la eliberarea deplină 
a spiritului său, care corespunde stării de rai, în urma unor 
încercări spirituale care includ ajutarea prietenilor şi 
duşmanilor săi (ajunşi în sfera sa de influenţă, adică în 

palatul fascinant care corespunde sufletului său) să se 
trezească la rândul lor. Cartea dezvăluie etapele continuării 
călătoriei sufletului în viaţa de apoi şi lecţiile pe care 
trebuie să le înveţe acesta pentru a se trezi din punct de 
vedere spiritual, sub directa ghidare a Tatălui ceresc. In 
plus, ea prezintă o serie de profeţii legate de aşa-zisul 
„sfârşit al lumii", adică de anii pe care îi parcurgem la ora 
actuală. 

Cartea Domnului despre viaţă şi sănătate - colaj de 
citate din opera lui Jakob Lorber, la care se adaugă cărţile 
lui Qottfried Mayerhofer şi alţi câţiva autori care au auzit 
Vocea Divină, selectate după criteriul sănătăţii şi al 
vindecării. Cartea reprezintă un ghid practic pentru o igienă 
fizică şi sufletească, prezentând cauzele bolilor din 
perspectiva spirituală, motivele care cauzează durerea şi 
suferinţa, alimentaţia corectă pentru copii şi adulţi, 
consecinţele sinuciderii, informaţii despre sănătate, viaţă 
lungă, teama de moarte, cum poate fi eliminată depresia, 
etc. Cataloghează metodele terapeutice în metode grosiere, 
bazate pe medicamente alopate (chimice), care mai mult 
îmbolnăvesc decât vindecă, şi metode de vindecare din ce 
în ce mai subtile, homeopatice, cu ajutorul plantelor, al apei, 
al luminii solare, mergând până la vindecarea spirituală, prin 
plasarea mâinilor pe trupul bolnav, dublată de o credinţă 
puternică în graţia divină. Cartea reprezintă o alinare pentru 
toţi cei care caută ajutor. 

împărăţia copiilor din lumea de apoi: condiţiile 
spirituale de viaţă ale copiilor decedaţi prematur în lumea 
de dincolo - Această carte îşi propune să aducă tuturor 
cititorilor lumină şi alinare, linişte interioară şi pace, să 
întărească şi să consolideze încrederea în căile Domnului, 
îndeosebi în inimile acelor care deplâng pierderea unui copil 

sau care asistă lângă patul de moarte al acestuia la plecarea 
lui din această lume. Lucrarea ne dezvăluie faptul că 
sufletele celor mici ajung în soarele spiritual, unde sunt 
preluate în îngrijire de îngeri şi educate pas cu pas, în 
condiţii de viaţă infinit mai bune decât cele de pe pământ. 
Educaţia lor este pur spirituală. Ei învaţă să îl cunoască pe 
Dumnezeu şi creaţia Lui, atingând în final un nivel de 
evoluţie comparabil cu cel al îngerilor. Studiază în principal 
semnificaţia spirituală a celor zece porunci ale lui Moise şi a 
celor două porunci ale iubirii date de Iisus, care sunt 
prezentate pe larg. în final, sunt supuşi unor probe practice, 
devenind îngerii păzitori ai oamenilor de pe acest pământ. 
După trecerea acestor examene, avansează şi mai mult în 
ierarhia spirituală, pătrunzând în noi sfere ale creaţiei, mai 
înalte, până când sunt primiţi în împărăţia de lumină a 
Tatălui ceresc. 

